അൾത്താരയിൽ നിന്നൊരു മുത്തവും വൈദികനെ ദൈവരഹസ്യം പഠിപ്പിച്ച ബാലനും | Lifeday: Catholic Online News Malayalam\nഅൾത്താരയിൽ നിന്നൊരു മുത്തവും വൈദികനെ ദൈവരഹസ്യം പഠിപ്പിച്ച ബാലനും\n“യേശു ഉദ്‌ഘോഷിച്ചു: സ്വർഗത്തിന്റെയും ഭൂമിയുടെയും നാഥനായ പിതാവേ, നീ ഇക്കാര്യങ്ങൾ ബുദ്ധിമാന്മാരിലും വിവേകികളിലും നിന്നു മറച്ച് ശിശുക്കൾക്ക് വെളിപ്പെടുത്തിയതിനാൽ ഞാൻ നിന്നെ സ്തുതിക്കുന്നു” (മത്തായി 11:25). ദൈവത്തിന്റെ മുമ്പിൽ കുഞ്ഞുങ്ങൾക്കുള്ള സ്ഥാനത്തെക്കുറിച്ച് തിരുവചനം പഠിപ്പിക്കുന്നത് ഇപ്രകാരമാണ്: ഇത്തരത്തിൽ നിഷ്കളങ്കനായ ഒരു കുഞ്ഞിലൂടെ വെളിപ്പെട്ട ഒരു ദൈവികരഹസ്യത്തെക്കുറിച്ച് വെളിപ്പെടുത്തുകയാണ് സ്പെയിനിൽ നിന്നുള്ള ഫാ. ജോസ് റോഡ്രിഗോ ലോപ്പസ് സെപെഡ.\nഫാ. ജോസ് റോഡ്രിഗോ ലോപ്പസ് സെപെഡ സ്പെയിനിലെ സെന്റ് ഒറോസിയ ദേവാലയത്തിലേയ്ക്ക് പൗരോഹിത്യശുശ്രൂഷയ്ക്കായി അയയ്ക്കപ്പെടുകയാണ്. അദ്ദേഹത്തിനു മുൻപ് ആ ദൈവാലയത്തിൽ സേവനം ചെയ്തിരുന്ന വൈദികൻ നീണ്ട 30 വർഷത്തെ സേവനത്തിനു ശേഷമാണ് അവിടെ നിന്നും മടങ്ങുന്നത്. ജോസ് അച്ചൻ പുതിയ ഇടവകയിൽ എത്തി ചാർജ്ജെടുത്തു. ആദ്യമൊക്കെ അൽപം ബുദ്ധിമുട്ടായി തോന്നി. കാരണം, കഴിഞ്ഞ 30 വർഷം അവിടെ സേവനം ചെയ്ത വികാരിയച്ചന്റെ ചിട്ടകളിൽ നിന്നും വ്യത്യസ്തമായിരുന്നു ജോസച്ചന്റെ പ്രവർത്തികൾ. അതിനാൽ തന്നെ ആളുകൾ അടുക്കുവാൻ അൽപം മടി കാണിച്ചു. എങ്കിലും പതിയെപ്പതിയെ അവർ പുതിയ അച്ചന്റെ രീതികളിലേക്ക് യോജിച്ചുവന്നു.\nഅങ്ങനെയിരിക്കെ ഒരു കുടുംബം അച്ചനെ കാണാനെത്തി. ആ ദമ്പതികൾ അവരുടെ എട്ടു വയസുള്ള മകനുമായിട്ടാണ് അച്ചനെ കാണുവാനെത്തിയത്. ഗബ്രിയേൽ എന്ന് വിളിപ്പേരുള്ള ആ ബാലൻ, ചില വെല്ലുവിളികളുള്ള ഒരു കുട്ടിയായിരുന്നു. അവനെ അൾത്താര ബാലൻ ആക്കണം എന്ന ആവശ്യവുമായിട്ടാണ് ആ കുടുംബം എത്തിയത്. ആദ്യം, സാധ്യമല്ല എന്ന് പറഞ്ഞുവെങ്കിലും ഗബ്രിയേലിന്റെ നിർബന്ധപ്രകാരം അൾത്താര ബാലനാക്കി.\nഅങ്ങനെ ഗബ്രിയേൽ കാത്തിരുന്ന ദിവസം വരവായി. വളരെ കൃത്യനിഷ്ഠയുള്ള കുട്ടിയായിരുന്നു ഗബ്രിയേൽ. അവൻ കുർബാന തുടങ്ങുന്നതിന് വളരെ മുമ്പു തന്നെ ദൈവാലയത്തിലെത്തി. അവന്റെ മുത്തശ്ശി തുന്നിക്കൊടുത്ത കുർബാന വസ്ത്രങ്ങളൊക്കെ ധരിച്ച്. ഈ സമയം അച്ചൻ തിരക്കിട്ട പണികളിലായിരുന്നു. കാരണം, മറ്റ് അൾത്താര ബാലന്മാർ ഇല്ല; കപ്യാരുമില്ല. കുർബാനയ്‌ക്കുള്ള ഒരുക്കങ്ങളെല്ലാം അച്ചൻ തനിയെ വേണം ചെയ്യാൻ. ഗബ്രിയേൽ ആദ്യമായിട്ടാണ് അൾത്താരയിൽ കയറുന്നതും. അവന് കാര്യങ്ങൾ ഒന്നും വശമില്ലാതാനും.\nഅവന്റെ നിൽപ്പ് കണ്ടപ്പോൾ അച്ചൻ പറഞ്ഞു: “ഞാൻ ഇപ്പോൾ ചെയ്തത് നീ കണ്ടോ? അതുപോലെ നീയും ചെയ്യണം.” ഗബ്രിയേൽ സമ്മതം അറിയിച്ചു. നിഷ്കളങ്കനായ അവൻ വൈദികൻ ചെയ്തതെല്ലാം അതേപടി ചെയ്തു. വൈദികൻ ബലിപീഠത്തിൽ ചുംബിക്കുന്നതുൾപ്പെടെ. അന്ന് വിശുദ്ധ കുർബാന അർപ്പിക്കാനെത്തിയവർ എല്ലാവരും ചിരിയോടെ കുർബാന അർപ്പിച്ചു മടങ്ങി. അച്ചൻ കുർബാനയ്ക്കുശേഷം ഗബ്രിയേലിനെ വിളിച്ചു. ബലിപീഠത്തിൽ ചുംബിക്കരുത്; വൈദികർക്കു മാത്രമേ അതില് ചുംബിക്കുവാൻ അധികാരമുള്ളൂ എന്ന് അറിയിച്ചു. എന്നാൽ ഗബ്രിയേലിന് അത് മനസിലായില്ല. ഒടുവിൽ രണ്ടുപേർക്കും വേണ്ടി അച്ചൻ ബലിപീഠം ചുംബിക്കും എന്നുപറഞ്ഞതോടെ അവൻ തലയാട്ടി സമ്മതം അറിയിച്ചു.\nഅങ്ങനെ അടുത്ത ദിവസം വന്നു. ഗബ്രിയേൽ അൾത്താര ബാലനായി ശുശ്രൂഷ ചെയ്യുന്നുണ്ടായിരുന്നു. അച്ചൻ ബലിപീഠം ചുംബിച്ചശേഷം ഗബ്രിയേൽ എന്ത് ചെയ്യുകയാണെന്നു നോക്കി. അവന് അന്ന് ബലിപീഠം ചുംബിച്ചില്ല. പക്ഷേ, ബലിപീഠത്തിന്റെ അരികിൽ കവിള് ചേർത്തുവച്ചു നിന്നു. വൈദികൻ വിളിക്കുന്നതുവരെ അവൻ അത് തുടർന്നു. ഒടുവിൽ വിശുദ്ധ കുർബാന പൂർത്തിയാക്കി ഇറങ്ങിയശേഷം അച്ചൻ ഗബ്രിയേലിനെ വിളിച്ചു. ചുംബിക്കരുത് എന്നുപറഞ്ഞിട്ട് എന്തിനാ അങ്ങനെ ചെയ്തത് എന്ന ചോദ്യത്തിന് അവൻ നൽകിയ മറുപടി, ” ഞാൻ ബലിപീഠം ചുംബിച്ചില്ലല്ലോ, അത് എന്നെ ചുംബിക്കുകയായിരുന്നു” എന്നാണ്. ആ ബാലന്റെ ഉത്തരം അച്ചനെ ഞെട്ടിച്ചു; ഹൃദയം തുറപ്പിച്ചു.\nഅവനെ യാത്രയാക്കി, തിരക്കുകൾ തീർത്തശേഷം അച്ചൻ പതിയെ ദൈവാലയത്തിലേയ്ക്കു നടന്നു. അവിടെയെത്തി ആ അൾത്താരയിൽ ബലിപീഠത്തിനു മുന്നിൽ മുട്ടുകുത്തി കവിള് ചേർത്തുവച്ചു. എന്നിട്ട് ഇങ്ങനെ പ്രാർത്ഥിച്ചു: “ദൈവമേ, ഗബ്രിയേലിനെ ചുംബിച്ചതുപോലെ എന്നെയും നീ ചുംബിക്കണമേ.”\nഎളിമയുടെ വഴിയാണ് ശരിയായ വഴി\nപ്രത്യാശ വളര്‍ത്തുന്ന സമയമാണു തപസ്സുകാലം; മാര്‍പാപ്പ\nനീണ്ട ഇടവേളയ്ക്കുശേഷം ഒരു അപ്പസ്‌തോലിക യാത്ര


‘അവിശ്വാസം വന്ന സാഹചര്യത്തില് മുഖ്യമന്ത്രിക്ക് അക്കാര്യങ്ങള് വിശദീകരിക്കേണ്ടി വരും’; ന്യായീകരിച്ച് സ്‌പീക്കര് ശ്രീരാമകൃഷ്‌ണന് | Gramajyothi News\n‘അവിശ്വാസം വന്ന സാഹചര്യത്തില് മുഖ്യമന്ത്രിക്ക് അക്കാര്യങ്ങള് വിശദീകരിക്കേണ്ടി വരും’; ന്യായീകരിച്ച് സ്‌പീക്കര് ശ്രീരാമകൃഷ്‌ണന്\nAugust 25, 2020 12:49 pm Published by : സ്വന്തം ലേഖകൻ\nതിരുവനന്തപുരം: നിയമസഭയില് പ്രസംഗിക്കാന് എല്ലാവരും സമയമെടുത്തുവെന്ന് സ്‌പീക്കര് ശ്രീരാമകൃഷ്‌ണന്. അനുവദിച്ചതിനെക്കാള് ഒന്നര മണിക്കൂറോളം ചര്‍ച്ച നീണ്ടു. പ്രതിപക്ഷ നേതാവ് അദ്ദേഹത്തിന് സംസാരിക്കാന് അനുവദിച്ചതിനെക്കാള് മൂന്നിരട്ടി സമയമെടുത്താണ് പ്രസംഗിച്ചത്. സര്‍ക്കാരിനെതിരെ അവിശ്വാസം വന്ന സാഹചര്യത്തില് മുഖ്യമന്ത്രിക്ക് അക്കാര്യങ്ങള് വിശദീകരിക്കേണ്ടി വരും. സര്‍ക്കാര് നേട്ടങ്ങളും നിലപാടുകളും വ്യക്തമാക്കുമ്ബോള് അതിനെ തടയാനാകില്ല. ഇതിനു മുമ്ബ് അങ്ങനെ ഉണ്ടായിട്ടില്ല. കഴിഞ്ഞ അവിശ്വാസ പ്രമേയ ചര്‍ച്ചയില് അന്നത്തെ മുഖ്യമന്ത്രിയുടെ മറുപടി അഞ്ചേമുക്കാല് മണിക്കൂറോളമായിരുന്നുവെന്നും സ്‌പീക്കര് ചൂണ്ടിക്കാട്ടി.\nനിയമസഭയില് പ്രതിപക്ഷത്തിനും ഭരണപക്ഷത്തിനും സംസാരിക്കാന് അവസരം കൊടുത്തിട്ടുണ്ട്. അതില് പുതുതായൊന്നുമില്ല. ഇന്നലെ തനിക്കെതിരെ സഭയിലുണ്ടായ പരമാര്‍ശങ്ങള് നിര്‍ഭാഗ്യകരമാണ്. പാര്‍ലമെന്ററി ചരിത്രത്തില് ഉണ്ടാകാന് പാടില്ലാത്ത കാര്യങ്ങളാണ് ഇന്നലെയുണ്ടായത്. ഭരണഘടനയുടെ 179സി എന്ന നിബന്ധനയുടെ പേരിലാണ് സ്പീക്കര്‍ക്കെതിരായ പ്രമേയം ചര്‍ച്ചയ്‌ക്കെടുക്കാത്തത്. അത് അറിഞ്ഞുകൊണ്ട് പാര്‍ലമെന്ററി അനുഭവമുള്ള ഒരാള് സംസാരിച്ചത് ശരിയായില്ല.


അവസാനമില്ലാത്ത യാത്രകളിലൂടെ | chintha\n" ...... ജീവിച്ചിരിക്കുന്നവര് ഇതൊന്നും അറിയുന്നില്ലെങ്കിലും ഉഴറുന്ന കണ്ണുകളും തപിക്കുന്ന ഹൃദയങ്ങളുമായി ആത്മാക്കള് കാത്തിരിപ്പു തുടരുന്നു. അനാഥരും വിസ്മൃതരും നിസ്സഹായരുമായ എല്ലാ പരേതാത്മാക്കള്‍ക്കുമായി സമര്‍പ്പിക്കുകയാണ് ഞാനെന്റെ രചനകള് .......... ( റോസ് മേരി : ആത്മാക്കളുടെ രാത്രി , വൃശ്ചികക്കാറ്റു വീശുമ്പോള് . പു.12 )\nഭൂതകാലത്തിന്റേയും മൃതരുടേയും പിന്‍വിളികളിലൂടെ , വിലാപപര്‍വ്വങ്ങളിലൂടെ ചക്രവാളത്തിനു നേര്‍ക്ക് വ്യഥിതതാളമാര്‍ന്ന നിലയ്ക്കാത്തൊരു യാത്ര - റോസ് മേരിയുടെ വേനലില് ഒരു പുഴ എന്ന സമാഹാരത്തിലെ കവിതകള് ഈയൊരു കേന്ദ്രബിംബത്തിലേക്ക് ഒത്തുചേരുന്നതായി കാണാം. മങ്ങിക്കത്തുന്ന വിദൂരനക്ഷത്രവും വ്യാകുലമായ കാറ്റും അറ്റമില്ലാത്ത പാതയും കവിതകളിലെ ഏകാന്തതയ്ക്ക് അകമ്പടി സേവിക്കുന്നു. മഴയിലേക്കും ഹിമക്കാറ്റിലേക്കും അനിശ്ചിതത്വങ്ങളിലേക്കും നിര്‍ഭയമായ ജീവിതത്തിന്റെ ജാലകക്കാഴ്ചകളും പല കവിതകളിലും ആവര്‍ത്തിച്ചു കാണാം.\nഗംഭീരമായ ഉദാസീനതയുള്ള പ്രാചീനഗേഹങ്ങളെ വിട്ട് സഞ്ചാരി തന്റെ നിയോഗത്തിലേക്ക് നടക്കുന്നതായി മഴയിലൂടൊരാള് , വിലാപപര്‍വ്വം , ശ്മശാനത്തിലെ പൂക്കള് , കാറ്റില് ഒന്നും അവശേഷിക്കുന്നില്ല എന്നീ കവിതകള് ചിത്രീകരിക്കുന്നു. നിലംപൊത്താനായുന്ന പഴയ സത്രത്തിലിരുന്നുകൊണ്ട് പ്രകാശപൂര്‍ണ്ണമായ പുരാവൃത്തസ്മൃതികളെ ഉള്ളിലാവാഹിക്കുകയാണ് മഴയിലൂടെയൊരാള് എന്ന കവിതയിലെ നിതാന്തസഞ്ചാരി. വീടുകളുടെ പ്രകാശപൂര്‍ണ്ണമായ ഉള്‍മുറികള് അയാള്‍ക്കൊരു വിദൂരദൃശ്യം മാത്രമാണ്. തിളങ്ങുന്ന മുഖങ്ങളോടെ താനും സഹോദരങ്ങളും ഊണുമേശയ്ക്കരികെ,അമ്മ വിളമ്പുന്ന രുചികരമായ ഭക്ഷണം കഴിച്ചിരുന്ന ദൃശ്യം ഓര്‍മ്മയില് താലോലിച്ചുകൊണ്ട് കനക്കുന്ന മഴയിലേക്കും പടരുന്ന ഇരുട്ടിലേക്കും ഇടറുന്നപദങ്ങളോടെ അയാള് ഇറങ്ങി നടക്കുന്നു. നിലംപൊത്താനായുന്ന പഴയ സത്രങ്ങള് ഇടത്താവളമാക്കി അയാളുടെ യാത്ര അറ്റമില്ലാതെ തുടരുകയാണ്. ദയാരഹിതമായൊരു വറുതിക്കാറ്റ് വിലാപപര്‍വ്വത്തിലെ അന്നാ മേരിയെ അവളുടെ പുരാവൃത്തത്തിലേക്ക് ആനയിക്കുന്നു. ഉറങ്ങുന്ന, ജീവല്‍സ്പന്ദങ്ങള് നിലച്ചുപോയ പുരാതനഗേഹം അവളുടെ ശബ്ദം കേട്ടുണര്‍ന്നു. പിതൃക്കള് അവളെ വീണ്ടും ശിശുവാക്കുന്നു. താരാട്ടുപാടുന്നു. എന്നാല് വിരുന്നുമേശയില് അവള് തൊട്ടപാടെ പുഴമത്സ്യത്തിന് ജീവന് തുടിക്കുകയും വീഞ്ഞില് രക്തം ചുവയ്ക്കുകയും ചെയ്യുകയാണ്. ഭൂതവും വര്‍ത്തമാനവും മരണവും ജീവിതവും അതോടെ വേര്‍പിരിയുന്നു. മൃതരുടെ മരവിച്ച ഹസ്തങ്ങളെ തട്ടിത്തെറിപ്പിച്ച് ഹൃദയശൂന്യമായ കരുത്തോടെ ജീവന്റെ ഊഷ്മളതയിലേക്ക് അന്നാ മേരി പലായനം ചെയ്യുന്നു.\nമലമുകളിലെ ആസന്നമൃത്യുവായ വിജനഗേഹത്തിന്റെ ആത്മാവിനെയും ആത്മഹത്യയ്ക്കൊരുങ്ങുന്ന പിഴച്ചപെണ്ണിന്റെ ഉള്ളിലെ വാത്സല്യത്തേയും നിലംപൊത്തുന്ന മരത്തിന്റെ ഹരിതസ്പന്ദനങ്ങളെയും വ്യഥിതകാമുകന്റെ തിരസ്കൃതപ്രണയത്തെയും ഏറ്റുവാങ്ങിയവനാണ് ശ്മശാനത്തിലെ പൂക്കള് എന്ന കവിതയിലെ സഞ്ചാരി. ഏറ്റുവാങ്ങിയതത്രയും പേറി കവി എന്ന സഞ്ചാരിയുടെ യാത്ര ഒടുവില് ഒരുപിടി മണ്ണോടു ചേര്‍ന്നു. മൂന്നാം നാള് ഉള്ളില് പേറിയതത്രയും കിരുകിരുപ്പോടെ മുളച്ചു പൊന്തുകയും ശ്മശാനത്തില് പൂക്കളായി വിടരുകയും ചെയ്തു. മൃതരുടെ ആത്മാക്കള് സമാന്തരസഞ്ചാരം നടത്തവേ, ജീവിതത്തിന്റെ വ്യഥകളത്രയും കാലഭേദമില്ലാതെ ഏല്ക്കുന്ന കവി വിടര്‍ത്തുന്ന ശ്മശാനപുഷ്പങ്ങള് തന്നെയാണ് കവിതകള് .\nകാറ്റില് ഒന്നും അവശേഷിക്കുന്നില്ല എന്ന കവിതയിലെ പിതൃക്കളും പ്രാണിവര്‍ഗ്ഗങ്ങളും അഭയമായി കണ്ട പ്രാചീനഗേഹം ഒരുനാള് മണ്ണുമാന്തിയന്ത്രത്തിന്റെ പിടിയിലമരുന്നു. കാറ്റ് അഭയാര്‍ത്ഥികളെയും അവരുടെ വിലാപങ്ങളേയും കടലോളം ആഞ്ഞെറിഞ്ഞു. കാലത്തിന്റെ കാറ്റില് സര്‍വ്വവും തകര്‍ന്നും പൊടിഞ്ഞും നിശ്ശേഷം മാഞ്ഞുപോകുന്ന നിസ്സഹായചിത്രമാണ് ഈ കവിത അവശേഷിപ്പിക്കുന്നത്. കാറ്റ് റോസ്‌മേരിയുടെ കവിതകളിലെ ആവര്‍ത്തിക്കുന്ന ബിംബമാണ്. കാറ്റില് ഒന്നും അവശേഷിക്കുന്നില്ല , ഹിമഭൂമിയില് കാറ്റു വീശുമ്പോള് എന്നീ കവിതകളും വൃശ്ചികക്കാറ്റു വീശുമ്പോള് എന്നു പേരിട്ട സ്മരണകളും ഇതു സാക്ഷ്യപ്പെടുത്തുന്നു. കുളിരും വറുതിയും ധാര്‍ഷ്ട്യവും ദു:ഖവും പേറി കാറ്റുകള് കടന്നുവരികയും പോവുകയും ചെയ്യുന്നത് പല കവിതകളിലും കാണാം. വന്യമൃഗത്തിന്റെ മുരള്‍ച്ചയോടെ ഇരമ്പിയാര്‍ക്കുന്ന ശീതക്കാറ്റില് ലോകത്തിലെ ഏറ്റവും ദുഖിതയായ സ്ത്രീ, ഏറ്റവും ഏകാകിയായ മനുഷ്യന്റെ ആതിഥ്യം സ്വീകരിക്കുന്നു. എന്നാല് ചക്രവാളാതിര്‍ത്തി ലാക്കാക്കിയുള്ള അവളുടെ ഏകാന്തയാത്ര നിയോഗമെന്നപോലെ തുടരുക തന്നെ ചെയ്യുന്നു (ഹിമഭൂമിയില് കാറ്റ് വീശുമ്പോള് ). നീര്‍പക്ഷികളും ഓളങ്ങളും കാറ്റുകളും കൂട്ട് വാഗ്ദാനം ചെയ്ത സഞ്ചാരി കായല്‍ത്തീരത്തൊരു വീടു വെച്ചെങ്കിലും അവരെല്ലാവരും ക്രമേണ ഒഴിഞ്ഞു പോയി അയാളുടെ ജീവിതം ഏകാന്തയിലേക്ക് വീണു പോകുന്നു. സ്വന്തം നിഴല് പോലും കൂട്ടിനില്ലാതെ അയാള് തനിച്ചിരിക്കുന്നു (കായല്‍ത്തീരത്തൊരു വീട്).\nകവിതകളില് നിയോഗമായോ പലായനമായോ ആവര്‍ത്തിച്ചു കാണുന്ന ഈ യാത്രയ്ക്ക് സഹചാരിയായി ദു:ഖമുണ്ട്. കഠിനയത്നങ്ങള്‍ക്കോ ലഹരികള്‍ക്കോ യാത്രയ്ക്കോ നഗ്നവന്യതകള്‍ക്കോ തളര്‍ത്താനാവാത്ത സങ്കടത്തിന്റെ ഒരാല്‍മരം തന്നെ ഉള്ളില് വളരുന്നു. മരണത്തോടെ മാത്രമേ അത് പിരിഞ്ഞു പോകൂ (സങ്കടത്തിന്റെ ആല്‍മരം) എന്നറിഞ്ഞ് അതിനോട് ഒടുവില് പൊരുത്തപ്പെടുകയാണ് ജീവിതം.\nവിധേയത്വമുള്ള നായ്ജന്മം മതിയാക്കി തെരുവിന്റെ അനന്തവിശാലതയിലേക്ക് നിഴല്‍പോലും തുണ വേണ്ടാതെ ഉയര്‍ന്ന ശിരസ്സോടെ ഇറങ്ങുന്ന ഒരുവളെ അകലെ ആകാശകീഴെ , ഈ രാവ് എന്തു തന്നു എന്നീ കവിതകളില് കാണാം. താവളങ്ങളിലെ നഷ്ടപ്പെട്ട സ്നേഹത്തിന്റെ പച്ചപ്പ് ആവാം നിതാന്തനിയോഗമായി സഞ്ചാരത്തെ സ്വീകരിക്കാന് പ്രേരിപ്പിക്കുന്നത്.\nസ്നേഹം വിലയ്ക്കു വാങ്ങപ്പെടുകയോ ബന്ധനസ്ഥമാക്കുകയോ കബറടക്കപ്പെടുകയോ ചെയ്യുന്ന ചിത്രങ്ങളാണ് സത്രത്തിലെ രാത്രി , ബന്ധനസ്ഥനായ വിഘ്നേശ്വരന് , പറിച്ചുനട്ട ചെടി കബറടക്കപ്പെട്ട കിളി എന്നീ കവിതകളില് കാണാവുന്നത്. പ്രണയത്തിന്റെ കൃത്രിമദ്വീപിലെ നൈമിഷികോത്സവമാണ് സത്രത്തിലെ രാത്രിയില് . വനമഹിഷത്തിലെ നായകന്റെ രതിപര്‍വ്വങ്ങള് താല്ക്കാലികങ്ങളെന്ന് തിരിച്ചറിഞ്ഞ് അയാളുടെ ഏകാന്തതാപഥങ്ങളിലേക്ക് കനിവാര്‍ന്ന മഴയായി പെയ്തിറങ്ങാനാണ് കാമിനി ആഗ്രഹിക്കുന്നത്. ഹാ,വീഞ്ഞും നീയും ഒരു പോലെ എന്ന നായകന്റെ അലയടങ്ങലില് അവള് കൂടുതല് ഏകാകിനിയായി മാറുന്നു. തെരുവിലെ പിള്ളയാര്‍വിശ്വസികളുടെ കോവിലിലെ വിഘ്നേശ്വരനായി തടവിലാക്കപ്പെടുന്നു ; പ്രമാണിത്തത്തിന്റെ കോവിലില് ബന്ധിതനായ മിത്രത്തെപ്പെലെ (ബന്ധനസ്ഥനായ വിഘ്നേശ്വരന് ). നിലയ്ക്കാത്ത കാത്തിരിപ്പ് , സമാഗമങ്ങളുടെ ക്ഷണികത - ഇവ ജീവിതത്തിന്റെ സാമാന്യഭാവങ്ങളായി പല കവിതകളും കണ്ടെത്തുന്നു. രാജാവിന്റെ നായാട്ടിനായുള്ള വരവും സുന്ദരിമാരുടെ നൃത്തമേളങ്ങളും ഓര്‍മ്മയില് സൂക്ഷിച്ച് ശാപത്താലുറങ്ങുന്ന സുന്ദരിയെപ്പോലെ വനഹര്‍മ്മ്യം കാത്തിരിക്കുന്നു.(വനഹര്‍മ്മ്യം). വല്ലപ്പോഴും കടന്നുവരുന്ന ഒരേയൊരു ഉത്സവരാത്രിയാണ് അതിന്റെ നിലനില്പിനെ അര്‍ത്ഥവത്താക്കുന്നത്. മൃതര് കാത്തിരിക്കുന്നു; നിലംപൊത്താനായുന്ന ഓരോ വിജനഗേഹത്തിലും. അവരുടെ ആത്മാക്കള് ഹൃദയഭേദകമായി വിലപിച്ചുകൊണ്ട് അനന്തര തലമുറയെ തേടുന്നു. കവയിത്രി പറയുന്നു - ജീവിച്ചിരിക്കുന്നവരെക്കാള് എനിക്കു മമത മണ്‍മറഞ്ഞവരോടാണ്.(ഇതും കൂടി). വിദ്യുല്ലതയുടെ ഗാഢനിദ്രയിലേക്ക് പിതൃക്കള് താരാട്ടു പാടുന്നു (ഉറക്കമായ് വിദ്യുല്ലത).\nസൌമ്യവര്‍ണ്ണങ്ങള് ചാലിച്ച് ആകാശച്ചെരുവില് ആരോ വരഞ്ഞിട്ട ജലച്ചായചിത്രം പോലെ ക്ഷണികതയുടെ ഉത്സവങ്ങള് പൊടുന്നനെ മാഞ്ഞുപോകുന്നു; കാണേണ്ടവര് കാണാതെ ( വസിലിയായി മാറിയ മാരിവില്ല്). ക്ഷണികമാസമാഗമങ്ങള്‍ക്ക് കാത്തിരിക്കുന്ന വിഷാദമൂര്‍ത്തികളുടെ കാഴ്ച ഓരോ യാത്രയെയും ദു:ഖഭരിതമാക്കുന്നു. അച്ഛനെ കാക്കുന്ന ചെറിയ പെണ്‍കുട്ടി, കരളിലെ തീ കെടുത്താന് വരുന്ന കാന്തനെ കാത്തിരിക്കുന്ന പെണ്‍കൊടി, ഇളംകിളികളെ കാക്കുന്ന തള്ളക്കിളി, ആരെങ്കിലും വരുന്നതു കാക്കുന്ന വൃദ്ധതപസ്വിനി- ഇവര്‍ക്കു പശ്ചാത്തലമായി വിളര്‍ത്ത നിലാവും വിഷാദനിര്‍ഭരരാവുകളും (ഇരുളിലൂടാരോ), ജീവിതമാകെ ഒരു നീണ്ട കാത്തിരിപ്പായി ആരോ വരഞ്ഞിട്ടിരിക്കുന്നു.\nഓമനിച്ചു നട്ടതെല്ലാം സ്നേഹരാഹിത്യം പിഴുതെടുത്താലും അവയെ ആത്മാവിലേക്ക് പറിച്ചു നട്ട് ആശ്വസിക്കുന്ന ശുഭാപ്തിവിശ്വാസം പറിച്ചുനട്ട ചെടിയില് കാണാം.സ്നേഹിക്കലെന്ന വരദാനത്തെ ശാപമായി ലഭിച്ചവള്‍ക്ക് അവസാനമില്ലാത്ത യാത്രകള് തന്നെ ശരണമെന്ന് വിട എന്ന കവിത സ്ഥാപിക്കുന്നു. പ്രത്യാശയുടെയും സ്വപ്നങ്ങളുടേയും സാന്ധ്യവര്‍ണ്ണങ്ങള് മാഞ്ഞ്, ദയാരഹിതമായ കാലത്തിന്റെ ഇരുള്‍കാഴ്ചയിലേക്ക് നയിക്കുന്ന വ്യഥയുടെ രാത്രിയാനം; ഹൃദയത്തില് ആളുന്ന തീയോടെ തുടരുന്ന ഈ യാത്ര ഈ സമാഹാരത്തിലെ പല കവിതകളുടെയും ഹൃദയത്തുടിപ്പാണ്.\nPrevious story: പാഥേയമായ് ഈ കഥ കൂടി\nNext story: ഗ്രാമങ്ങളുടെ അതിര്‍ത്തി രേഖകള് മായുമ്പോള്\nSubmitted by വിനോദചന്ദ്രന്.സി.പി (not verified) on Mon, 2007-08-27 10:42.\nഒരു പുസ്തകത്തെ മുന്‍നിറുത്തി എഴുതുന്ന പുസ്തകാഭിപ്രായത്തെക്കാള് സാമാന്യമായി ഒരു കവിയെ / കവയത്രിയെ പഠിക്കുന്ന നിരൂപണലേഖനങ്ങളല്ലേ നല്ലത്.\nപുസ്തകാഭിപ്രായം എന്നോ , പുസ്തകപരിചയം എന്നോ ഒരു പംക്തി കൂടിയാകാവുന്നതാണ് , പുതിയ മലയാളപുസ്തകങ്ങള് കേരളത്തിനു പുറത്തുള്ള വായനക്കാര്‍ക്കുവേണ്ടി.\nSubmitted by shaji (not verified) on Sat, 2010-06-05 01:45.\nകാണുവാന് ഒത്തിരി വൈകി.....


തിരുവനന്തപുരം എൻജിനിയറിംഗ് കോളജ് കോവിഡ് ക്ലസ്റ്ററായി : Deepika.com Nattu Visesham\nWednesday, January 19, 2022 11:19 PM IST\nശ്രീകാര്യം : കോവിഡ് മൂന്നാം തരംഗം അതിരൂക്ഷമായ തലസ്ഥാന ജില്ലയില് തിരുവനന്തപുരം എൻജിനിയറിംഗ് കോളജ് കോവിഡ് ക്ലസ്റ്ററായി. ഒരാഴ്ചയ്ക്കിടെ 393 വിദ്യാര്‍ഥികള്‍ക്ക് കോവിഡ് ബാധിച്ചു. 35 ശതമാനമാണ് രോഗ സ്ഥിരീകരണ നിരക്ക്. രണ്ട് വകുപ്പ് തലവന്‍മാർ അടക്കമുള്ള അധ്യാപകര്‍ക്കും കോവിഡ് ബാധിച്ചു. കോവിഡ് വ്യാപനത്തിനിടയിലും പരീക്ഷ നടക്കുന്നുണ്ട്.\nഅതേസമയം, കഴിഞ്ഞ ദിവസത്തെ കണക്ക് അനുസരിച്ച് ജില്ലയില് 12 കോളജുകളില് ക്ലസ്റ്റര് രൂപപ്പെട്ടിട്ടുണ്ട്. ഒരാഴ്ചയ്ക്കിടെ ഇത്രയുമധികം കേസുകള് സ്ഥിരീകരിച്ചതിനെ തുടര്‍ന്ന് കോളജ് അടച്ചിട്ടിരിക്കുകയാണ്. ഓഫ്‌ലൈന് ക്ലാസുകള് ഒഴിവാക്കി ഓണ്‍ലൈന് ക്ലാസുകള് മാത്രമാണ് ഇപ്പോള് നടക്കുന്നത്. എന്നാല് അതിനിടയിലും പരീക്ഷകള് നടത്തുന്നുണ്ട്. അധ്യാപകര്‍ക്കും മറ്റ് ജിവനക്കാര്‍ക്കും കോവിഡ് ബാധിച്ച സാഹചര്യത്തില് പരീക്ഷ നടത്തുന്നതില് ബുദ്ധിമുട്ടുണ്ടെന്ന് കോളജ് അധികൃതര് പറയുന്നു.\nരണ്ടാഴ്ചത്തേക്കെങ്കിലും പരീക്ഷ മാറ്റിവയ്ക്കണമെന്ന അപേക്ഷയും സര്‍വകലാശാലയില് നല്‍കി. പരീക്ഷകളില് പങ്കെടുക്കുന്നതിനുള്ള ബുദ്ധിമുട്ട് വിദ്യാര്‍ഥികളും അറിയിച്ചിട്ടുണ്ട്. പരീക്ഷ മാറ്റിവയ്ക്കുന്നത് സംബന്ധിച്ച അന്തിമ തീരുമാനമെടുക്കേണ്ടത് സര്‍വകലാശാലയാണ്. വലിയ തോതിലുള്ള വ്യാപനമുണ്ടായ പശ്ചാത്തലത്തില് പരീക്ഷകള് മാറ്റിവയ്ക്കുമെന്നാണ് വിദ്യാര്‍ഥികളും അധ്യാപകരും പ്രതീക്ഷിക്കുന്നത്.


Janmabhumi| കോവിഡ് വ്യാപനം: കേരളം ഉള്‍പ്പടെ5സംസ്ഥാനങ്ങളിലെ യാത്രക്കാര്‍ക്ക് നിയന്ത്രണം; ആര്‍ടിപിസിആര് നിര്‍ബന്ധമാക്കി, വെള്ളിയാഴ്ച മുതല് പ്രാബല്യത്തില്\nകോവിഡ് വ്യാപനം: കേരളം ഉള്‍പ്പടെ5സംസ്ഥാനങ്ങളിലെ യാത്രക്കാര്‍ക്ക് നിയന്ത്രണം; ആര്‍ടിപിസിആര് നിര്‍ബന്ധമാക്കി, വെള്ളിയാഴ്ച മുതല് പ്രാബല്യത്തില്\nകോവിഡ് വ്യാപനം: കേരളം ഉള്‍പ്പടെ5സംസ്ഥാന‍ങ്ങളിലെ യാത്രക്കാര്‍ക്ക് നിയന്ത്രണം; ആര്‍ടിപിസിആര് നിര്‍ബന്ധമാക്കി, വെള്ളിയാഴ്ച മുതല് പ്രാബല്യത്തില്\nFebruary 24, 2021, 11:22 a.m.\nകേരളം കൂടാതെ മഹാരാഷ്ട്ര, ചത്തീസ്ഗഢ്, മധ്യപ്രദേശ്, പഞ്ചാബ് എന്നീ സംസ്ഥാനങ്ങളില് നിന്നുള്ളവര്‍ക്കാണ് ആര്‍ടിപിസിആര് നിര്‍ബന്ധമാക്കിയിട്ടുള്ളത്.\nന്യൂദല്‍ഹി : കോവിഡ് വ്യാപനത്തിനെതിരെയുള്ള പ്രതിരോധം കടുപ്പിക്കുന്നതിന്റെ ഭാഗമായി കേരളം ഉള്‍പ്പടെ അഞ്ച് സംസ്ഥാനങ്ങളില് നിന്നുള്ളവര് ദല്‍ഹിയില് പ്രവേശിക്കുന്നതിന് ആര്‍ടിപിസിആര് നിര്‍ബന്ധമാക്കി. 72 മണിക്കൂറിനുള്ളില് നടത്തിയ ആര്‍ടിപിസിആര് പരിശോധനാ ഫലം ഉണ്ടെങ്കില് മാത്രമേ ഇനിമുതല് ഈ സംസ്ഥാനങ്ങളില് നിന്നുള്ളവര്‍ക്ക് തലസ്ഥാന നഗരിയില് പ്രവേശിക്കാന് സാധിക്കൂ.\nകേരളം കൂടാതെ മഹാരാഷ്ട്ര, ചത്തീസ്ഗഢ്, മധ്യപ്രദേശ്, പഞ്ചാബ് എന്നീ സംസ്ഥാനങ്ങളില് നിന്നുള്ളവര്‍ക്കാണ് ആര്‍ടിപിസിആര് നിര്‍ബന്ധമാക്കിയിട്ടുള്ളത്. നിയന്ത്രണം മറ്റന്നാള് മുതലാണ് പ്രാബല്യത്തില് വരുന്നത്. നിലവില് മാര്‍ച്ച് 15 വരെയാണ് ഈ നിയന്ത്രണങ്ങള് ഏര്‍പ്പെടുത്തിയിരിക്കുന്നത്.\nസംസ്ഥാനത്തെ കോവിഡ് രോഗികളുടെ എണ്ണം ദിനം പ്രതി വര്‍ധിക്കുന്ന സാഹചര്യത്തില് മുമ്പ് കേരളത്തില് നിന്നുള്ളവര്‍ക്ക് മഹാരാഷ്ട്രയിലും കര്‍ണ്ണാടകത്തിലും നിയന്ത്രണങ്ങള് ഏര്‍പ്പെടുത്തിയിരുന്നു. അതിനു പിന്നാലെയാണ് ദല്‍ഹിയിലും നിയന്ത്രണങ്ങള് കൊണ്ടുവരുന്നത്. കേരളത്തില് നിന്നുള്ള യാത്രക്കാരുടെ പക്കല് 72 മണിക്കൂറിനുള്ളില് എടുത്ത ആര്‍ടിപിസിആര് ഫലം നിര്‍ബന്ധമായും ഉണ്ടായിരിക്കണമെന്നാണ് കര്‍ണ്ണാടക നിര്‍ദ്ദേശം നല്‍കിയിരിക്കുന്നത്.\nകേരളത്തില് നിന്ന് മഹാരാഷ്ട്രയിലേക്ക് വിമാന മാര്‍ഗമോ ട്രെയിന് മാര്‍ഗമോ വരുന്നവര്‍ക്കും 72 മണിക്കൂറിനുള്ളിലുള്ള ആര്‍ടിപിസിആര് പരിശോധനാ ഫലം വേണം. ഇല്ലെങ്കില് റെയില്‍വേ സ്റ്റേഷനിലും വിമാനത്താവളത്തിലും കര്‍ശ്ശന പരിശോധന ഉണ്ടായിരിക്കുമെന്നും മഹാരാഷ്ട്ര സര്‍ക്കാരും കഴിഞ്ഞ ദിവസം അറിയിച്ചിരുന്നു.\nആദ്യം എംജി രാധാകൃഷ്ണന് എകെജി സെന്ററിലെത്തി മാപ്പ് പറഞ്ഞു; രണ്ടാമത് വിനു വി. ജോണും മാപ്പുപറയാനെത്തി; ഏഷ്യാനെറ്റിനെതിരെ വെളിപ്പെടുത്തലുമായി സിപിഎം


ഷവോമി ഇലക്ട്രിക് ടൂത്ത് ബ്രഷ് ഇന്ത്യയിൽ അവതരിപ്പിച്ചു – Tip of India News\nഷവോമി ഇലക്ട്രിക് ടൂത്ത് ബ്രഷ് ഇന്ത്യയിൽ അവതരിപ്പിച്ചു. മി ഇലക്ട്രിക് ടൂത്ത് ബ്രഷ് ടി 300 എന്ന് വിളിക്കുന്ന കമ്പനി ഇതിനെ “നിങ്ങളുടെ സ്വകാര്യ ദന്തരോഗവിദഗ്ദ്ധൻ” എന്ന് വിളിക്കുന്നു. ഇലക്ട്രിക് ടൂത്ത് ബ്രഷിനൊപ്പം, ഷവോമി തങ്ങളുടെ ഉൽപ്പന്നങ്ങൾ ഇന്ത്യയിലേക്ക് കൊണ്ടുവരുന്നു.\nകമ്പനിയുടെ ഇക്കോസിസ്റ്റം വിപുലീകരണത്തിന്റെ ഭാഗമായി ആരംഭിച്ചതാണ് മി ബിയേർഡ് ട്രിമ്മറിനെ ഇലക്ട്രിക് ടൂത്ത് ബ്രഷ്. ഇലക്ട്രിക് ടൂത്ത് ബ്രഷുപയോഗിച്ച്, ഷവോമിയുടെ വിപണിയിൽ ഓറൽ-ബി, കോൾഗേറ്റ് തുടങ്ങിയവ ഏറ്റെടുക്കുന്നു.\nചൈനീസ് സ്മാർട്ട്‌ഫോൺ നിർമാതാവ് ഈ ആഴ്ച ആദ്യം ഇന്ത്യയിൽ ഒരു ഇലക്ട്രിക് ടൂത്ത് ബ്രഷ് ലോഞ്ച് ചെയ്തു. ഇപ്പോൾ, മി ഇലക്ട്രിക് ടൂത്ത് ബ്രഷ് ടി 300 പ്രഖ്യാപിച്ചു, ഇത് അടിസ്ഥാനപരമായി ഇന്ത്യൻ വിപണിയിൽ പുനർനാമകരണം ചെയ്ത മിജിയ ഉൽപ്പന്നമാണ്.\nഇലക്ട്രിക് ടൂത്ത് ബ്രഷിന്റെ വില 1,299 രൂപയാണ്, മി ക്രോഡ്ഫണ്ടിംഗ് പ്ലാറ്റ്ഫോം വഴിയാണ് ഇത് വാഗ്ദാനം ചെയ്യുന്നത്. എഴുതുമ്പോൾ, ക്രൗഡ് ഫണ്ടിംഗ് പേജ് 1,000 യൂണിറ്റുകളുടെ ലക്ഷ്യം കാണിക്കുന്നു. ലക്ഷ്യത്തിലെത്താൻ7ദിവസം ശേഷിക്കെ, ഇതിനെ 42 പേർ പിന്തുണച്ചിട്ടുണ്ട്.\nസവിശേഷതകളുടെ കാര്യത്തിൽ, മാഗ്നെറ്റിക് ലെവിറ്റേഷൻ സോണിക് മോട്ടോറുമായി ഷവോമി മി ഇലക്ട്രിക് ടൂത്ത് ബ്രഷ് ടി 300 വരുന്നു. ഷവോമി അനുസരിച്ച് മോട്ടോർ 10 മടങ്ങ് കൂടുതൽ കാര്യക്ഷമമായ ക്ലീനിംഗ് അനുവദിക്കുന്നു. 10 ഡിഗ്രി കോണുകളിൽ സജ്ജമാക്കിയിരിക്കുന്ന ഡ്യുപോണ്ട് ടൈനെക്സ് സ്റ്റാക്ലീൻ ആന്റിമൈക്രോബയൽ ബ്രിസ്റ്റലുകളുമായാണ് ഇത് വരുന്നത്.\nഅന്ധതയില്ലാത്ത സ്ഥലങ്ങളിൽ നിന്ന് പോലും അവശിഷ്ടങ്ങൾ വൃത്തിയാക്കാൻ ഡ്യുവൽ-പ്രോ ബ്രഷ് മോഡുകൾ അനുവദിക്കുന്നുവെന്ന് കമ്പനി അഭിപ്രായപ്പെടുന്നു. ഇക്വിക്ലീൻ ഓട്ടോ ടൈമർ ഉണ്ട്, അത്2മിനിറ്റ് ദൈർഘ്യത്തിൽ ഓരോ 30 സെക്കൻഡിലും താൽക്കാലികമായി നിർത്തുന്നു.\nസെൻ‌സിറ്റീവ് പല്ലുകൾ‌ക്ക് ഒരു സ്റ്റാൻ‌ഡേർഡ് മോഡും സൗമ്യമായ മോഡും ഉണ്ട്. ഫാസ്റ്റ് ചാർജിംഗിനായി യുഎസ്ബി ടൈപ്പ്-സി പോർട്ടും ടൂത്ത് ബ്രഷിൽ ലഭ്യമാണ്. ഒരൊറ്റ ചാർജിൽ ഇത് 25 ദിവസം വരെ നീണ്ടുനിൽക്കുന്നതായി റേറ്റുചെയ്യുന്നു. ബാറ്ററി, ചാർജിംഗ് നില എന്നിവയ്ക്കായി ഇൻഡിക്കേറ്റർ അലേർട്ടുകൾ ഉണ്ട്.\nഐപിഎക്സ്7വെള്ളവും പൊടി പ്രതിരോധവുമാണ് മി ഇലക്ട്രിക് ടൂത്ത് ബ്രഷ് ടി 300. അടിസ്ഥാനത്തിന് ഒരു ചെറിയ മോതിരം ഉണ്ട്, കൂടാതെ “കുടുംബാംഗങ്ങൾക്കിടയിൽ എളുപ്പത്തിൽ തിരിച്ചറിയാൻ” മൂന്ന് നിറങ്ങളിൽ വരുന്നു.\nമുമ്പത്തെ ക്രൗഡ് ഫണ്ടിംഗ് ഉൽപ്പന്നങ്ങളായ സ്മാർട്ട് എൽഇഡി ലാമ്പ് 1 എസ്, മോഷൻ-ആക്റ്റിവേറ്റഡ് നൈറ്റ് ലൈറ്റ് 2, എന്നിവയുമായി മി ഇലക്ട്രിക് ടൂത്ത് ബ്രഷ് ടി 300 ചേരുന്നു. 2014 ൽ സ്മാർട്ട്‌ഫോൺ നിർമാതാവായി ഇന്ത്യയിൽ യാത്ര ആരംഭിച്ച ഷവോമി ഒരു ജീവിതശൈലി ബ്രാൻഡാകാൻ ശ്രമിക്കുകയാണ്.\nഈ ജീവിതശൈലി സംരംഭത്തിന്റെ ഭാഗമായി ഇത് ഇതിനകം ടി-ഷർട്ടുകളും ഷൂകളും വിൽക്കുന്നു. ഇലക്ട്രിക് ടൂത്ത് ബ്രഷുകൾ ഉപയോഗിച്ച്, ഓറൽ കെയറിലും ഒരു ഉൽപ്പന്നം നൽകാൻ കമ്പനി ആഗ്രഹിക്കുന്നു. മാറ്റിസ്ഥാപിക്കുന്ന ബ്രഷ് ഹെഡുകളുടെ വില ഷവോമി ഇതുവരെ വിശദീകരിച്ചിട്ടില്ല.


Emalayalee.com - തൃശ്ശൂരില് കത്തിക്കരിഞ്ഞ നിലയില് മൃതദേഹം; പൂര്‍ണ്ണമായി കത്തിയ സ്ത്രീയുടെ മൃതദേഹത്തില് ആഭരണങ്ങളും\nതൃശ്ശൂരില് കത്തിക്കരിഞ്ഞ നിലയില് മൃതദേഹം; പൂര്‍ണ്ണമായി കത്തിയ സ്ത്രീയുടെ മൃതദേഹത്തില് ആഭരണങ്ങളും\nതൃശ്ശൂര് : വടക്കാഞ്ചേരിയ്ക്ക് സമീപം കുറാഞ്ചേരിയില് കത്തിക്കരിഞ്ഞ നിലയില് സ്ത്രീയുടെ മൃതദേഹം കണ്ടെത്തി. ദിവസങ്ങളോളം പഴക്കമുള്ള മൃതദേഹം പ്രദേശത്തെ ആളൊഴിഞ്ഞ പറമ്പിലാണ് കണ്ടെത്തിയത്.\nഎന്നാല്, മൃതദേഹം പറമ്പില് വെച്ച് കത്തിച്ചതിന്റെ സൂചനകളില്ല. അതുകൊണ്ടു തന്നെ മൃതദേഹം കത്തിച്ച ശേഷം ഇവിടെ കൊണ്ടുവന്നിട്ടതാകാനാണ് സാധ്യത. പൂര്‍ണ്ണമായി കത്തിക്കരിഞ്ഞ ശരീരത്തില് ആഭരണങ്ങളും ഉണ്ട്. തൃശ്ശൂര് സിറ്റി പോലീസ് കമ്മിഷണറുടെ നേതൃത്വത്തില് പോലീസെത്തി പരിശോധന നടത്തി.\nഅതേസമയം, തൃശ്ശൂര് ജില്ലയില് കഴിഞ്ഞ രണ്ടാഴ്ചയ്ക്കിടെ സ്ത്രീകളെ കാണാതായെന്ന പരാതി ലഭിച്ചിട്ടില്ല. ഈ സാഹചര്യത്തില് സംസ്ഥാനത്തെ എല്ലാ പോലീസ് സ്റ്റേഷനില് നിന്നും വിവരം ശേഖരിക്കാനാണ് തീരുമാനം. വിരലടയാള വിദഗ്ധരും ഡോഗ് സ്‌ക്വാഡ് സ്ഥലത്തെത്തി.


വാട്സ്ആപ് ഗ്രൂപ്പിലേക്ക് ഗോവ ഉപമുഖ്യമന്ത്രി അശ്ലീലവീഡിയോ അയച്ചു; വിവാദം |\nTuesday, October 20, 2020 9:59 AM IST\nപനാജി: ഗോവ ഉപമുഖ്യമന്ത്രി ചന്ദ്രകാന്ത് കവലെക്കറിന്‍റെ ഫോണിൽ നിന്നും വാട്സ്ആപ് ഗ്രൂപ്പിലേക്ക് അശ്ലീല വീഡിയോ അയച്ചു. തിങ്കളാഴ്ചയാണ് സംഭവം. വില്ലേജ് ഓഫ് ഗോവ എന്ന വാട്സ്ആപ് ഗ്രൂപ്പിലേക്കാണ് വീഡിയോ പങ്കുവച്ചത്. എന്നാൽ തന്‍റെ ഫോൺ ഹാക്ക് ചെയ്തതാണെന്ന വാദവുമായി അദ്ദേഹം രംഗത്തെത്തി.\nസംഭവവുമായി ബന്ധപ്പെട്ട് അദ്ദേഹം ഗോവ സൈബർ സെല്ലിന് പരാതിയും നൽകി. ഞാന് അംഗമായ ഗ്രൂപ്പില് ഒരു വീഡിയോ അയച്ചതിന്‍റെ ഉത്തരവാദിത്വം എന്‍റെ തലയിലാക്കുവാന് ചിലര് ക്രിമിനല് ബുദ്ധിയോടെ ശ്രമിക്കുന്നുണ്ട്, ഞാന് അംഗമായ അനേകം വാട്ട്സ്ആപ്പ് ഗ്രൂപ്പുകളുണ്ട് അതില് ഒന്നിലാണ് ഈ പ്രശ്നം. ഇതില് വീഡിയോ അയച്ചെന്ന് പറയുന്ന സമയത്ത് ഞാന് ഉറങ്ങുകയായിരുന്നുവെന്ന് ചന്ദ്രകാന്ത് കവലെക്കര് പറഞ്ഞു.\nഎന്‍റെ പേര് ചീത്തയാക്കുവാന് ഇത്തരം ശ്രമങ്ങള് മുന്‍പും നടന്നിട്ടുണ്ട്. എന്നെ ജനങ്ങള്‍ക്കിടയില് മോശക്കാരനാക്കി ചിത്രീകരിക്കാനാണ് ഇതൊക്കെ നടത്തുന്നത്. ഇത്തരം ക്രിമിനല് നടപടികള്‍ക്കെതിരെ ശക്തമായ നടപടികള് ആവശ്യമാണ്. എന്‍റെ ഫോണ് ഹാക്ക് ചെയ്തായാളെ കണ്ടെത്തണം. അയാളാണ് ഈ മോശം ദൃശ്യങ്ങള് അപ്ലോഡ് ചെയ്തതെന്നും അദ്ദേഹം വ്യക്തമാക്കി.\nസംഭവം വിവാദമായതോടെ അദ്ദേഹത്തിനെതിരെ പ്രതിപക്ഷം രംഗത്തെത്തി. മന്ത്രി സ്ഥാനത്തിന്‍റെ മാന്യതയ്ക്ക് നിരയ്ക്കുന്നതല്ല മന്ത്രിയുടെ പ്രവര്‍ത്തിയെന്ന് പ്രതിപക്ഷം ആരോപിച്ചു. പ്രതിപക്ഷ കക്ഷിയായ ഗോവന് ഫോര്‍വേഡ് പാര്‍ട്ടിയുടെ വനിത വിഭാഗം പനാജിയിലെ വനിത പൊലീസ് സ്റ്റേഷനില് മന്ത്രിക്കെതിരെ കേസ് എടുക്കണം എന്ന് ആവശ്യപ്പെട്ട് പരാതി നല്‍കിയിട്ടുണ്ട്.


അഭിമന്യു വധം: കുറ്റപത്രം ഇന്നു സമര്‍പ്പിക്കും\nThu Jan 24 2019 03:23:58 GMT+0530 (IST)\nകൊച്ചി: മഹാരാജാസ് കോളജ് വിദ്യാര്‍ഥി അഭിമന്യുവിനെ കൊലപ്പെടുത്തിയ കേസില് കുറ്റപത്രം ഇന്നു സമര്‍പ്പിക്കും. 16 പേര്‍ക്കെതിരേയാണ് കുറ്റപത്രം.\n1500ഓളം പേജുകളുള്ളതാണ് കുറ്റപത്രം. എറണാകുളം ജുഡീഷ്യല് ഫസ്റ്റ്ക്ലാസ് മജിസ്‌ട്രേറ്റ് കോടതിയില് കൊലപാതകം നടന്ന് 84 ദിവസം പൂര്‍ത്തിയാവുമ്പോഴാണ് അന്വേഷണ ഉദ്യോഗസ്ഥര് സമര്‍പ്പിക്കുന്നത്.\nമഹാരാജാസ് വിദ്യാര്‍ഥി ഒന്നാംപ്രതി ജെ ഐ മുഹമ്മദ്, രണ്ടാംപ്രതി ആരിഫ് ബിന് സലിം, മുഹമ്മദ് റിഫ, ജെഫ്രി, ഫസലുദ്ദീന്, അനസ്, റെജീബ്, അബ്ദുല് റഷീദ്, സനീഷ്, ആരിഫ് ബിന് സലീമിന്റെ സഹോദരന് ആദില് ബിന് സലിം, ബിലാല്, റിയാസ് ഹുസയ്ന്, സനീഷ്, പത്തനംതിട്ട സ്വദേശി ഫറൂഖ് അമാനി, അബ്ദുല് നാസര്, അനൂപ് എന്നിവര്‍ക്കെതിരേയാണ് കുറ്റപത്രം നല്‍കുന്നതെന്നാണു വിവരം.\n30 പ്രതികളാണു കേസി ലുള്ളത്. ബാക്കി പ്രതികളെ പിടികൂടുന്ന മുറയ്ക്ക് അതുള്‍പ്പെടുത്തി അനുബന്ധ കുറ്റപത്രം സമര്‍പ്പിക്കാനാണു നീക്കം. പ്രതികളെ പിടികൂടി 90 ദിവസത്തിനകം കുറ്റപത്രം നല്‍കണമെന്നതിനാലാണ് ആദ്യഘട്ട കുറ്റപത്രം നല്‍കുന്നത്.\nകേസില് ആദില് ബിന് സലിം ഉള്‍പ്പെടെ എട്ടു പേര്‍ക്കെതിരേ കഴിഞ്ഞദിവസം ലുക്ക്ഔട്ട് നോട്ടീസ് പുറപ്പെടുവിച്ചിരുന്നു. തുടര്‍ന്നു കീഴടങ്ങിയ ആദില് ഇപ്പോള് റിമാന്‍ഡിലാണ്. 20 പേരാണ് ഇതുവരെ കേസില് കസ്റ്റഡിയിലായത്.


പെൻഷൻ പ്രായം വർദ്ധിപ്പിക്കണമെന്ന നിർദ്ദേശമോ, ഉദ്ദേശമോ സർക്കാരിനില്ല. മനോരമയ്ക്ക് തൃപ്തിയായോ? - themediasyndicate\nലേഖകന്‍റെ വാക്കുകള് കേള്‍ക്കൂ – “ഫയല് രൂപത്തിലല്ല ഇതു മന്ത്രിയുടെ ഓഫീസിലേയ്ക്കു പോകുന്നത്. ധനവകുപ്പു സെക്രട്ടറി കുറിപ്പായി ഇതു കൈമാറുകയേഉള്ളൂ. അതിനാല് ഫയൽ നമ്പർ ഇടുകയില്ല”.\nTags: ഇടതുയുവജന സംഘടനകളും പെന്‍ഷന് പ്രായം ഉയര്‍ത്തലുംഡോ.തോമസ് ഐസക്പെന്‍ഷന് പ്രായം ഉയര്‍ത്തല്\_


jose k mani | പാലാ സീറ്റിൽ ജോസ് കെ മാണി ബലം പിടിക്കില്ലെന്ന് പറഞ്ഞിട്ടുണ്ടെന്ന് മാണി സി കാപ്പൻ; മാണിയുടെ മരുമകന്റേത് നയപരമായ തീരുമാനമെന്ന് പിജെ ജോസഫ്; പാലായിൽ ജോസ് കെ മാണി തന്നെ മത്സരിക്കുമെന്ന സൂചന നൽകി സിപിഎമ്മും സിപിഐയും; നിർണ്ണായക നീക്കവുമായി സുരേഷ് ഗോപിയും; പാലായിലെ മാണിക്യമാകാൻ 'ത്രികോണ പോര്' - MarunadanMalayalee.com\nOctober 23, 202011:43 AM IST Permalink\nകോട്ടയം: കെ എം മാണിയുടെ വിയോഗമുണ്ടാക്കിയ ഒഴിവിൽ അട്ടിമറി വിജയം നേടിയ എൻസിപി നേതാവാണ് മാണി സി കാപ്പൻ. പാലായെ കണ്ണിലെ കൃഷ്ണമണി പോലെ കാത്ത കെ എം മാണിയുടെ കേരളാ കോൺഗ്രസ് പാരമ്പര്യം അവിടെ തോറ്റു. എന്നാൽ യുഡിഎഫിലെ തമ്മിലടിയായിരുന്നു കേരളാ കോൺഗ്രസ് സ്ഥാനാർത്ഥിയെ തോൽപ്പിച്ചത്. അതുകൊണ്ട് തന്നെ ഇടതു പക്ഷത്ത് ജോസ് കെ മാണി എത്തുമ്പോൾ പാല വീണ്ടും കേരള കോൺഗ്രസിന് സ്വന്തമാകുമെന്നാണ് വിലയിരുത്തൽ.\nഎന്നാൽ ജോസ് കെ മാണിക്ക് വിട്ടുകൊടുക്കാൻ മാണി സി കാപ്പന് ഇനിയും മനസ്സു വന്നിട്ടില്ല. എന്നാൽ ജോസ് കെ മാണി തന്നെയാകും പാലായിലെ സ്ഥാനാർത്ഥിയെന്ന സൂചന ഇടതു നേതാക്കളും പ്രത്യേകിച്ച് സിപിഎമ്മും നൽകുന്നു. ഇതിനിടെയിലും പാലാ സീറ്റിൽ ജോസ് കെ മണി ബലം പിടിക്കില്ലെന്ന് പറഞ്ഞിട്ടുണ്ടെന്ന് പാലാ എം എൽഎ മാണി സി കാപ്പൻ പ്രതികരിക്കുന്നത് രാഷ്ട്രീയ കൗതുകമാകുകയാണ് . സീറ്റുകൾ സംബന്ധിച്ച് ആശങ്ക വേണ്ടെന്ന് മുഖ്യമന്ത്രി പിണറായി വിജയൻ അറിയിച്ചിട്ടുണ്ട്. ബാക്കി കാര്യങ്ങളിൽ എൻസിപി ചർച്ച ചെയ്ത് തീരുമാനമെടുക്കും. ഇടതു മുന്നണിയിൽ വിശ്വാസമെന്നും മാണി സി കാപ്പൻ ആവർത്തിച്ച് വ്യക്തമാക്കി.\nജോസ് കെ മാണിയുടെ നേതൃത്വത്തിലുള്ള കേരളാ കോൺഗ്രസ് എം ഇടതുമുന്നണിയുടെ ഔദ്യോഗിക ഘടകകക്ഷിയായെങ്കിലും പാലാ സീറ്റ് സംബന്ധിച്ച് തീരുമാനമൊന്നും ഇതുവരെയും പ്രഖ്യാപിച്ചിട്ടില്ല. 'പാലാ'യിൽ വിട്ടുവീഴ്ചയില്ലെന്നാണ് മാണി സി കാപ്പൻ ആവർത്തിക്കുന്നത്. പാലാ കിട്ടിയില്ലെങ്കിൽ ഒരു ഘട്ടത്തിൽ മാണി സി കാപ്പൻ യുഡിഎഫിലേക്ക് പോയേക്കുമെന്ന് സൂചനകളുണ്ടായിരുന്നു. നടനും ബിജെപി എംപിയുമായ സുരേഷ് ഗോപി മാണി സി കാപ്പനെ സന്ദർശിച്ചതും ചർച്ചയാകുന്നു. തുടക്കത്തിൽ കാപ്പനോട് യുഡിഎഫിന് താൽപ്പര്യമുണ്ടായിരുന്നു. എന്നാൽ പിന്നീട് ഇത് മാറി. മാണിയുടെ മരുമകനായ എംപി ജോസഫ് മത്സര സന്നദ്ധത അറിയിച്ചതോടെയാണ് ഇത്.\nജോസഫിനെ സ്ഥാനാർത്ഥിയാക്കാൻ ചരടു വലിക്കുന്നത് പിജെ ജോസഫാണ്. മാണി വികാരം യുഡിഎഫിന് ഒപ്പം നിർത്താനുള്ള തന്ത്രം. അതിനിടെ ജോസ് കെ. മാണിയുടെ സഹോദരി ഭർത്താവ് എംപി. ജോസഫ് ഐഎഎസ് യുഡിഎഫിന് പിന്തുണയുമായി എത്തിയത് നയപരമായ തീരുമാനമാണെന്ന് പി ജെ ജോസഫ് പ്രതികരിച്ചു. ജോസ് കെ മണിയുടെ നിലപാടിൽ കേരള കോൺഗ്രെസ്സിൽ ഭൂരിപക്ഷംപേർക്കും അതൃപ്തിയാണ്. കൂടുതൽ പേർ ജോസ് കെ മാണി വിഭാഗം വിട്ട് പുറത്ത് വരും. തദ്ദേശ തെരഞ്ഞെടുപ്പിൽ കേരള കോൺഗ്രസ് മത്സരിച്ച സീറ്റുകളിൽ ആദ്യ പരിഗണന നൽകേണ്ടത് തങ്ങൾക്കാണ് എന്നും പി ജെ ജോസഫ് പറഞ്ഞു.\nഎം പി ജോസഫുമായുള്ള കൂടിക്കാഴ്‌ച്ചയ്ക്ക് ശേഷം മാധ്യമങ്ങളോട് സംസാരിക്കുകയായിരുന്നു പി ജെ ജോസഫ്. എപ്പോഴും എന്നും യുഡിഎഫിനൊപ്പമാണ് നിലകൊണ്ടിട്ടുള്ളതെന്നും അത് തുടരുമെന്നും എം പി ജോസഫ് പ്രതികരിച്ചു. കെ എം മാണി ജനാധിപത്യത്തിൽ വിശ്വസിച്ചിരുന്നയാളാണ്. പ്രതിസന്ധി ഘട്ടങ്ങളിൽ പോലും യുഡിഎഫിനൊപ്പം നിലകൊണ്ട ആളാണ് മാണി സാർ. അദ്ദേഹം എൽഡിഎഫിലേക്ക് പോകാൻ താല്പര്യപ്പെട്ടിരുന്നില്ല. പാലായിൽ കോൺഗ്രസ് ആവശ്യപ്പെട്ടാൽ മത്സരിക്കുമെന്നും എം പി ജോസഫ് പറഞ്ഞു. എംപി. ജോസഫ് ഇന്ന് രമേശ് ചെന്നിത്തലയുമായി കൂടിക്കാഴ്ച നടത്തും. ഉച്ചക്ക് എറണാകുളം ഗസ്റ്റ് ഹൗസിലാകും കൂടിക്കാഴ്‌ച്ച. ഇതോടെ തന്റെ യുഡിഎഫ് സാധ്യത അവസാനിച്ചുവെന്ന് മാണി സി കാപ്പൻ തിരിച്ചറിയുന്നു. ഈ സാഹചര്യത്തിലാണ് ബിജെപിയുടെ നീക്കം.\nമാണി സി കാപ്പൻ അറിയപ്പെടുന്ന സിനിമാ നിർമ്മതാവാണ്. സുരേഷ് ഗോപിയുമായി അടുപ്പമുണ്ട്. ഈ സാഹചര്യത്തിലാണ് ബിജെപിയുടെ ഇടപെടലുകൾ. മാണി സി കാപ്പനെ എൻഡിഎയിൽ എത്തിക്കാൻ കഴിയുമോ എന്നതാണ് പരിശോധിക്കുന്നത്. പാലായിൽ ബിജെപി സ്ഥാനാർത്ഥിയായി മാണി സി കാപ്പനെ അവതരിപ്പിക്കാനാണ് നീക്കം. ഇതിലൂടെ പാലായിൽ വൻ മുന്നേറ്റം ഉണ്ടാക്കാനാകുമെന്നും വിലയിരുത്തുന്നു. കോട്ടയത്ത് ക്രൈസ്ത സ്ഥാനാർത്ഥികളെ പരമാവധി മത്സരിപ്പിക്കാനാണ് ബിജെപി നീക്കം. എന്നാൽ മാണി സി കാപ്പൻ മനസ്സ് തുറന്നിട്ടില്ല.\nഇടതുമുണണിയിലേക്കെന്ന് പ്രഖ്യാപിച്ച് ഒൻപതാം ദിവസമാണ് കേരള കോൺഗ്രസ് (എം) ജോസ് കെ മാണി വിഭാഗം ഇടതുമുന്നണിയുടെ ഭാഗമായത്. വ്യാഴാഴ്ച ചേർന്ന ഇടതുമുന്നണി യോഗത്തിൽ ഐകകണ്ഠ്യേനയാണ് തീരുമാനം. നിലവിൽ പത്തുകക്ഷികളുള്ള ഇടതുമുന്നണിയിൽ പതിനൊന്നാമത്തെ കക്ഷിയായാണ് ജോസ് കെ. മാണി നേതൃത്വം നൽകുന്ന കേരള കോൺഗ്രസ് (എം) എത്തുന്നത്. കൺവീനർ എ വിജയരാഘവനാണ് ജോസ് പക്ഷം യുഡിഎഫ് വിട്ട് ഇടതുമുന്നണിയുമായി സഹകരിച്ച് പ്രവർത്തിക്കാൻ തീരുമാനിച്ചു കത്തുനൽകിയതായി അറിയിച്ചത്. കത്ത് ലഭിച്ച സാഹചര്യത്തിൽ അവരെ മുന്നണിയോട് സഹകരിപ്പിക്കുന്നതിൽ ഘടകകക്ഷികൾ അഭിപ്രായം അറിയിക്കാൻ മുഖ്യമന്ത്രി പിണറായി വിജയനും സിപിഎം സംസ്ഥാന സെക്രട്ടറി കോടിയേരി ബാലകൃഷ്ണനും ആവശ്യപ്പെട്ടു.\nജോസ് വിഭാഗം പ്രഖ്യാപിച്ച രാഷ്ട്രീയനിലപാട് ഇടതുപക്ഷത്തിന് അനുകൂലമാണെന്നും ഇടതുസർക്കാരിന്റെ നയസമീപനങ്ങളോട് അവർ യോജിക്കുന്ന സാഹചര്യവും ഇരുവരും വിശദീകരിച്ചു. ആദ്യം പ്രതികരിച്ചത് സിപിഐ. മുന്നണി പൊതുവായെടുക്കുന്ന തീരുമാനത്തിനൊപ്പം നിൽക്കുമെന്ന് സിപിഐ സംസ്ഥാന സെക്രട്ടറി കാനം രാജേന്ദ്രൻ അറിയിച്ചു. മുന്നണിയിലെ പ്രധാന കക്ഷികൾ നിലപാട് വ്യക്തമാക്കിയതോടെ പൊതുവികാരം വ്യക്തമായി. പിന്നാലെ സംസാരിച്ച ഘടകകക്ഷികളെല്ലാം ജോസ് വിഭാഗത്തെ ഉൾപ്പെടുത്തുന്നതിനെ പിന്തുണച്ചു. ഘടകകക്ഷിയായിത്തന്നെ അവരെ ഉൾപ്പെടുത്തണമെന്ന അഭിപ്രായം യോഗം അംഗീകരിച്ചു.\nഇതിനിടെ, പാലാ സീറ്റ് വിട്ടുകൊടുക്കേണ്ടി വരുമെന്ന തരത്തിലുള്ള പത്രവാർത്തകളിൽ തങ്ങൾക്കാശങ്കയുണ്ടെന്ന് എൻസിപി പ്രസിഡന്റ് ടി പി പീതാംബരൻ പറഞ്ഞു. പറഞ്ഞ് അവസാനിപ്പിക്കും മുമ്പുതന്നെ മുഖ്യമന്ത്രി ഇടപെട്ട് തടഞ്ഞു. ഇതൊക്കെ വെറും ആശങ്കയാണെന്ന് അദ്ദേഹം പറഞ്ഞു. ജോസ് കെ മാണി വിഭാഗം ഒരു തരത്തിലുമുള്ള ഡിമാൻഡോ അവകാശവാദമോ ഉന്നയിച്ചിട്ടല്ല വരുന്നത്. പിന്നെയെന്തിന് നിങ്ങൾ അനാവശ്യകാര്യങ്ങൾ ചർച്ച ചെയ്യാൻ വരുന്നുവെന്ന് മുഖ്യമന്ത്രി ചോദിച്ചു. ഇതോടെ എൻസിപി പിൻവാങ്ങി.


ആന് ഫ്രാങ്ക് ഡയറിയിലെ ഒളിഞ്ഞുകിടന്ന പേജുകള് പ്രസിദ്ധീകരിച്ചു. - Rose Malayalam | Rose Malayalam\nആന് ഫ്രാങ്ക് ഡയറിയിലെ ഒളിഞ്ഞുകിടന്ന പേജുകള് പ്രസിദ്ധീകരിച്ചു.\nUpdated on 16-05-2018 at 4:21 pm\nകോപ്പന്‍ഹേഗന്: ആന് ഫ്രാങ്ക് ഡയറിക്കുറിപ്പില് ഒട്ടിച്ചേര്‍ന്നതിനാല് പ്രസിദ്ധീകരിക്കാന് കഴിയാതിരുന്ന പേജുകള് ഡച്ച് മ്യൂസിയം പ്രസിദ്ധീകരിച്ചു. രണ്ടാം ലോക മഹായുദ്ധത്തിന്റെ ഭീതി അനുവാചകരിലേക്ക് നേരിട്ട് ആവാഹിച്ച ആന് ഫ്രാങ്കിന്റെ ഡയറിക്കുറിപ്പുകള് ലോകത്ത് ഏറ്റവും കൂടുതല് വിറ്റഴിഞ്ഞ പുസ്തകങ്ങളില് ഒന്നാണ്. പരസ്പരം ഒട്ടിച്ചേര്‍ന്നതിനാല് വായിച്ച് മനസിലാക്കാന് കഴിയാതിരുന്ന പേജുകള് ഹൈ റെസല്യൂഷന് ഫോട്ടോഗ്രാഫിയുടെ സഹായത്തോടെ പ്രസിദ്ധീകരിക്കുകയായിരുന്നു.\nവര്‍ഷങ്ങളായി യൂറോപ്പിലെ ചരിത്ര സ്ഥാപനങ്ങള് ഇത് വായിച്ചെടുക്കാനുള്ള ശ്രമം പരാജയപ്പെട്ടിരുന്നു. ഇപ്പോള് പ്രസിദ്ധീകരിക്കപ്പെട്ട പേജില് ഇവരുടെ സ്വകാര്യ വിവരങ്ങള്‍ക്കൊപ്പം, ലൈംഗീക വിദ്യാഭ്യാസം തുടങ്ങിയ വിഷയങ്ങളാണ് പ്രതിപാദിച്ചിരിക്കുന്നത്. 1944 -ല് ആംസ്റ്റര്‍ഡാമില് ഒളിവില് കഴിഞ്ഞ ആന് ഫ്രാങ്കിനെയും കുടുംബത്തെയും നാസി ഭരണകൂടം കോണ്‍സന്‍ട്രേഷന് ക്യാംപില് എത്തിച്ചു. 1945 -ല് ബെര്‍ജന്-ബെന്‍സണ് ക്യാമ്പില് വെച്ച് 15 -ആം വയസ്സില് ആന് ഫ്രാങ്ക് മരണത്തിന് കീഴടങ്ങി. ആന് ഫ്രാങ്കിന്റെ മരണത്തിന്2വര്‍ഷത്തിന് ശേഷം പ്രസിദ്ധീകരിച്ച ഡയറിക്കുറിപ്പുകള് മലയാളം ഉള്‍പ്പെടെ 60 ഭാഷകളിലേക്ക് പരിഭാഷപ്പെടുത്തിയിരുന്നു.


ജീവിതത്തിൽ പുതിയൊരു സന്തോഷം; 'ബെൻസ്' സ്വന്തമാക്കി ഭാവനയും നവീനും- Bhavana naveen new benz\nജീവിതത്തിൽ പുതിയൊരു സന്തോഷം; 'ബെൻസ്' സ്വന്തമാക്കി ഭാവനയും നവീനും\nഅടുത്തിടെയായിരുന്നു ഭാവനയുടെ മൂന്നാം വിവാഹ വാർഷികം\nUpdated: March 4, 2021 11:47:29 pm\nസിനിമാതാരങ്ങൾക്ക് വാഹനങ്ങളോടുളള പ്രേമം സർവസാധാരണമാണ്. പല താരങ്ങളും കോടികൾ മുടക്കി ഇഷ്ട വാഹനം സ്വന്തമാക്കാൻ മടിക്കാറില്ല. ഇക്കൂട്ടത്തിൽ ചിലർ ഇഷ്ട നമ്പർ ലഭിക്കാനായും ലക്ഷങ്ങൾ ചെലവാക്കാറുണ്ട്. മലയാളികളുടെ പ്രിയ നായിക ഭാവനയും പുതിയ വാഹനം സ്വന്തമാക്കിയിരിക്കുകയാണ്.\nപുതിയ ബെൻസ് ആണ് ഭാവനയും നവീനും സ്വന്തമാക്കിയത്. താക്കോൽ പിടിച്ച് ഇരുവരും ഫൊട്ടോയ്ക്ക് പോസ് ചെയ്യുന്നതിന്റെ ചിത്രങ്ങൾ സോഷ്യൽ മീഡിയയിൽ ഷെയർ ചെയ്യപ്പെടുന്നുണ്ട്. ഭാവനയുടെ നിരവധി ആരാധകർ താരത്തിന് ആശംസകളും നേർന്നിട്ടുണ്ട്.\nA post shared by Bhavana Menon Naveen (@bhavana_naveen_fans_club)\nA post shared by Bhavana Menon (@bhavzholics)\nRead More: മകന്റെ ചിത്രവുമായി വിഷ്ണു ഉണ്ണികൃഷ്ണൻ; അപ്പന്റെ നോട്ടം അതുപോലെ കിട്ടിയിട്ടുണ്ടെന്ന് ആരാധകർ\nമലയാളികളുടെ പ്രിയങ്കരിയായ താരമാണ് ഭാവന. മറ്റു ഭാഷാചിത്രങ്ങളിലേക്ക് ചേക്കേറിയപ്പോഴും മലയാള സിനിമയിലെ ഭാവനയുടെ സ്വീകാര്യതയ്ക്ക് കുറവുണ്ടായിരുന്നില്ല. സമൂഹമാധ്യമങ്ങളിലൂടെ തന്റെ വിശേഷങ്ങളും ചിത്രങ്ങളുമെല്ലാം താരം ആരാധകരുമായി പങ്കുവയ്ക്കാറുണ്ട്. ഭാവനയുടെ ഏറ്റവും പുതിയ കന്നഡ ചിത്രമാണ് ‘ഇൻസ്‌പെക്ടർ വിക്രം’. പ്രജ്വൽ ദേവരാജ് ആണ് ചിത്രത്തിലെ നായകൻ.\nWeb Title: Actress bhavana husband naveen new car


അൻപത് എപ്പിസോഡുകളിലായി എൺപതില്പരം ഗായകർ, എഴുന്നൂറിലധികം പാട്ടുകൾ, 21 അവതാരകർ, ലോകത്തിന്റെ പല ഭാഗത്തു നിന്നുമായി, ആ യിരക്കണക്കിന് ആസ്വാദകർ.\nമഹാമാരിയുടെ പിടിയിൽ ആശ്വസത്തിനായി തുടങ്ങിയ ഫോമാ സാന്ത്വന സംഗീതം മലയാളി മനസ്സുകളിലേക്ക് ഒരു പരമ്പരയായി പടർന്നു കയറി അൻപത് എപ്പിസോഡ് പൂർത്തിയാക്കി.\nഅൻപതാം എപ്പിസോഡിൽ ലൈവ് ഓർക്കസ്ട്രയുടെ അകമ്പടിയോടെ പത്തു പാട്ടുകാർ ഇരുപത്തിയഞ്ചു തിരഞ്ഞെടുത്ത ഗാനങ്ങൾ അവതരിപ്പിച്ചു കയ്യടി നേടി.\nസാന്ത്വന സംഗീതത്തിന്റെ ശില്പി സിബി ഡേവിഡ് ഈ സംഗീത യാത്രയെപ്പറ്റി സംസാരിക്കുന്നു.\nസാന്ത്വന സംഗീതത്തിന്റെ തുടക്കം എങ്ങനെ ആയിരുന്നു?\nകോവിഡ് മഹാമാരി ആഞ്ഞടിക്കാൻ തുടങ്ങിയപ്പോൾ മറ്റുള്ളവരെപ്പോലെ വടക്കേ അമേരിക്കയിലെ മലയാളി സമൂഹവും ആശങ്കയിലായ സമയമായിരുന്നു. ഫോമായുടെ ഇപ്പോഴത്തെ പ്രസിഡന്റായ അനിയൻ ജോർജ്, സാമൂഹ്യ പ്രവർത്തകരായ ദിലീപ് വര്ഗീസ്, ബൈജു വർഗീസ് തുടങ്ങിയവർ മലയാളികളെ സഹായിക്കുന്നതിനായി മലയാളി ഹെല്പ് ലൈൻ എന്നൊരു മൂവ്മെന്റ് ആരംഭിച്ചു. അതിന്റെ ഭാഗമായി ഒരു സംഗീത പരിപാടി സൂം പ്ലാറ്റ് ഫോമിൽ നടത്താൻ തീരുമാനിച്ചു. അത് പരിഭ്രാന്തരായ ആളുകൾക്ക് ഒരാശ്വാസമായിട്ടാണ് ഉദ്ദേശിച്ചത്. കൂട്ടത്തിൽ കോവിഡ് സംബന്ധിച്ച മറ്റു വിവരങ്ങളും കൈമാറാം എന്ന് കരുതി. ആദ്യത്തെ പരിപാടിക്ക് നല്ല പ്രതികരണം ലഭിച്ചു. അങ്ങനെ അടുത്ത വാരാന്ത്യത്തിൽ വീണ്ടും മറ്റൊരു പരിപാടി പ്ലാൻ ചെയ്തു. അങ്ങനെ ഓരോ ആഴ്ച കഴിയുംതോറും പരിപാടി കൂടുതൽ മികവോടെ നടത്താൻ സാധിച്ചു. അങ്ങനെയാണ് തുടക്കം.\nതുടക്കത്തിൽ എത്ര പേര് പാടി? എത്ര പേര് കണ്ടു?\nതുടക്കത്തിൽ തന്നെ അമ്പത് പേരോളം ആ പരിപാടിയിൽ പങ്കെടുത്തു. ആ സമയത്തു സാങ്കേതിക തരാറുകൾ ഉള്ളതിനാൽ മികച്ച രീതിയിൽ സൂമിൽ പാട്ടുകൾ കരോക്കെ ട്രാക്കിനോപ്പം ശ്രോതാക്കൾക്ക് പാട്ടുകൾ ആസ്വദിക്കുവാൻ കഴിയുമായിരുന്നില്ല. മൂന്നോ നാലോ പാട്ടുകാർ ആദ്യത്തെ പരിപാടിയിൽ പാടി.\nഎത്ര നാൾ തുടരാനാണ് ആദ്യം തീരുമാനിച്ചത്?\nഒരു പരിപാടിയായി മാത്രമാണ് ആരംഭിച്ചത്. പിന്നീട് കൂടുതൽ സാങ്കേതിക ക്രമീകരണങ്ങൾ ചെയ്തു വിപുലപ്പെടുത്തിയത് കൊണ്ട് കൂടുതൽ ആളുകൾ ആകൃഷ്ടരായി കാണാൻ തുടങ്ങി.\nഎത്ര പാട്ടുകാരെ ഇതുവരെ അവതരിപ്പിച്ചു? പാട്ട് എങ്ങനെ തെരെഞ്ഞെടുത്തു?\nവടക്കേ അമേരിക്കയിലെ എൺപതിലധികം മലയാളി ഗായകർ ഇതിനോടകം ഈ പരിപാടിയിൽ പങ്കെടുത്തു പാടി. ഇരുപത്തിയഞ്ചോളം യുവ ഗായകരും ഇതിൽ പെടുന്നു. അമേരിക്കയിൽ ജനിച്ചു വളർന്നിട്ടും മലയാളം പാട്ടുകൾ മനോഹരമായി പാടുന്ന കുട്ടികൾ ഇത്രയധികം ഉണ്ടെന്നത് അത്ഭുതം തന്നെ.\nഫോമായുമായി ബന്ധപെട്ടത് എപ്പോൾ?\nഇരുപത്തിയഞ്ചാമത് എപ്പിസോഡ് കഴിഞ്ഞപ്പോൾ ഇനിയും തുടരണമെന്ന് തന്നെയായിരുന്നു സംഘാടകരുടെ തീരുമാനം. കാരണം ഇത്രയും അധികം ശ്രോതാക്കൾ ഇഷ്ടപ്പെടുന്ന ഒരു പരിപാടി നിർത്തിയാൽ പകരം മറ്റൊരു പരിപാടി ഇല്ലായെന്നതും ഒരു മടുപ്പും കൂടാതെ എല്ലാ ഞായറാഴ്ചയും ആളുകൾ കൃത്യമായി ഈ പരിപാടി കാണാൻ സന്നദ്ധമാകുന്നതും ഇത് തുടരാൻ കാരണമായി. അപ്പോഴേക്കും അനിയൻ ജോർജ് ഫോമയുടെ പ്രസിഡണ്ട് ആയി ചുമതലയേറ്റിരുന്നു. അതിനാൽ ഒരേ സമയം ഫോമയോടൊപ്പം മലയാളി ഹെല്പ് ലൈൻ തുടരാൻ അദ്ദേഹത്തിന് താല്പര്യമില്ലായിരുന്നു. അങ്ങനെ ഫോമയുടെ നേതൃത്വം ഈ പരിപാടി അവരുടെ ഔദ്യഗിക പരിപാടിയായി ഏറ്റെടുത്തു.\nസാമ്പത്തിക ചെലവുകൾ എങ്ങനെ ?\nശ്രോതാക്കളുടെ ഇടയിലെ ബിസിനെസ്സ്കാരും മറ്റു താല്പര്യമുള്ളവരും പരസ്യങ്ങളൊക്കെ നൽകി സഹായിക്കാറുണ്ട് . പ്രത്യേകിച്ചു മറ്റു ചിലവുകൾ ഇല്ല. എല്ലാവരും ഒരേ മനസ്സോടെ ലാഭേച്ഛയില്ലാതെ പരിശ്രമിച്ചാണ് ഇത് വിജയകരമായി മുന്നോട്ടു കൊണ്ടുപോകുന്നത്.\nഎത്ര കാലം കൂടി തുടരും?\nകൃത്യമായി പറയാൻ പറ്റില്ല. ശ്രോതാക്കൾ ഇഷ്ടപ്പെടുന്നിടത്തോളം ഇത് നില നിർത്തണമെന്നാണ് സംഘാടകരുടെ താല്പര്യം.\n50 എപ്പിസോഡ് ആയപ്പോൾ എന്തു തോന്നി?\nവളരെ സന്തോഷം. മലയാളികൾ ഒത്തൊരുമയോടെ ലാഭേച്ഛ കൂടാതെ പൂർണമായും സത്യസന്ധമായും തുറന്നമനസോടെ സമൂഹ നന്മക്കായി സഹകരിച്ചു പ്രവർത്തിക്കുന്ന ഒരു സംരംഭം ഇതിനു മുൻപ് കണ്ടിട്ടില്ല. വ്യക്തിതാല്പര്യം അശ്ശേഷം പ്രോത്സാഹിപ്പിക്കാത്ത ഒരു നിലപാടാണ് എല്ലാവർക്കും ഉള്ളത്. അതുകൊണ്ട് തന്നെ പൂർണമായും പരിപാടിയുടെ വിജയമാണ് എല്ലാവരുടെയും ലക്‌ഷ്യം.\nആരാണ് ഏറ്റവും കൂടുതൽ സഹായിക്കുന്നത്?\nഅനിയൻ ജോർജ്, തോമസ് ടി ഉമ്മൻ, പ്രദീപ് നായർ, ഉണ്ണികൃഷ്ണൻ ടി, ജോസ് മണക്കാട്ട്, ബിജു തോണിക്കടവിൽ എന്നിവരടങ്ങുന്ന ഫോമായുടെ നേതൃത്വം ആണ് ഇതിന്റെ ചുക്കാൻ പിടിക്കുന്നത്. സംഘാടകർ എല്ലാവരും ഒത്തു ചേർന്ന് പ്രവർത്തിക്കുന്നു. കാലിഫോർണിയയിൽ നിന്നും സാജൻ മൂലേപ്ലാക്കൽ, ന്യൂ ജേഴ്സിയിൽ നിന്നും സിറിയക് കുരിയൻ, സിജി ആനന്ദ് തുടങ്ങിയവർ സാങ്കേതിക വശം കൈകാര്യം ചെയ്യുന്നു. മഹേഷ് മുണ്ടയാട് സോഷ്യൽ മീഡിയ കൈകാര്യം ചെയ്യുന്നു. ജെയിൻ കണ്ണച്ചാൻപറമ്പിൽ ,റോഷിൻ മാമ്മൻ, സിജി ആനന്ദ് , സിബി ഡേവിഡ് എന്നിവർ സംഘടകരായും ദിലീപ് വർഗീസ് പേട്രൺ ആയും പ്രവർത്തിക്കുന്നു.\nകലാ-സാംസ്‌കാരിക പ്രവർത്തനങ്ങളുടെ 16 വർഷങ്ങൾ പിന്നിടുന്ന കലാവേദി ഇന്റർ നാഷനൽ എന്ന സംഘടനയുടെ സ്ഥാപകനും ഇപ്പോൾ ചെയര്മാനുമാണ് സിബി ഡേവിഡ്.\nകേരളത്തിലും അമേരിക്കയിലും കലാ സാംസ്‌കാരിക, സാമുഹ്യ രംഗങ്ങളിൽ വലിയ സേവനങ്ങൾ നൽകി വരുന്ന കലാവേദിയുടെ പ്രവർത്തനം നടൻ ശ്രീനിവാസനാണ് ഉദ്ഘാടനം ചെയ്തത്. ഇതിനോടകം ശ്രദ്ധേയമായ പല കലാപരിപാടികളും അവതരിപ്പിച്ചു കലാസ്‌നേഹികളുടെ പ്രശംസ നേടുവാൻ കലാവേദിക്ക് സാധിച്ചിട്ടുണ്ട്. കൂടാതെ അശരണരായ കുട്ടികളുടെ ക്ഷേമത്തിനായി ആരംഭിച്ച 'ആർട്ട് ഫോർ ലൈഫ്' എന്ന ജീവ കാരുണ്യ പദ്ധതിയിലൂടെ ദീർഘ വീക്ഷണാടിസ്ഥാനത്തിൽ കേരളത്തിലെ തിരഞ്ഞെടുക്കപ്പെട്ട സ്കൂളുകളിൽ പല സംഭാവനകളും നൽകുന്നു.\nമാധ്യമരംഗത്തും സജീവ സാന്നിധ്യമായ കലാവേദിയുടെ കലാവേദി ഓൺലൈൻ മികച്ച രീതിയിൽ പ്രവർത്തിച്ചു വരുന്ന ചുരുക്കം ചില മലയാളം പോർട്ടലുകളിൽ ഒന്നായിരുന്നു. സാങ്കേതിക മാറ്റം ഉൾക്കൊണ്ട്, കലാവേദി ടിവി ഡോട്ട് കോം എന്ന പോർട്ടൽ ഇപ്പോൾ പ്രവർത്തിക്കുന്നു. ലക്ഷക്കണക്കിന് പ്രേക്ഷകരുടെ പ്രശംസ നേടി മുന്നേറുന്ന 'വാൽക്കണ്ണാടി' എന്ന ടോക്ക് ഷോ പരിപാടി കലാവേദിയുടെ സംഭാവനയാണ്. പ്രശസ്ത എഴുത്തുകാരൻ കോരസൺ വർഗീസ് ആണ് വാൽക്കണ്ണാടിയുടെ അവതാരകൻ. വിഭാഗീയതകൾക്കതീതമായി മാനവികത ഉയർത്തിപ്പിടിക്കുക എന്നതാണ് കലാവേദിയുടെ ആപ്തവാക്യം.


ശബരിമല വിവാദത്തിന് വീണ്ടും സംഘപരിവാർ നീക്കം | Kerala | Deshabhimani | Friday Nov 19, 2021\nശബരിമല വിവാദത്തിന് വീണ്ടും സംഘപരിവാർ നീക്കം\nശബരിമല ക്ഷേത്രം വീണ്ടും വിവാദത്തിലാക്കി വരുമാനം ഇല്ലാതാക്കാനും സംഘർഷമുണ്ടാക്കാനും ആസൂത്രിത നീക്കം. നുണ പ്രചരിപ്പിച്ചും കോടതിയിലെത്തിച്ചും വാർത്തകള് ചമച്ചും അനാവശ്യ ചർച്ചയ്‌ക്ക് വഴിവയ്‌ക്കുകയാണ് സംഘപരിവാര്. വർഗീയവൽക്കരണത്തിനുള്ള വിഫല ശ്രമവുമുണ്ട്.\nഹലാൽ ശർക്കരയുടെ പേരുപറഞ്ഞ് തെറ്റിദ്ധരിപ്പിച്ചാണ് ഒടുവില് വിവാദം കൊഴുപ്പിച്ചത്. സത്യം പുറത്തുവന്നപ്പോൾ ഹർജിക്കാരുടെ ലക്ഷ്യം വിശ്വാസമോ ക്ഷേത്രസംരക്ഷണമോ അല്ലെന്ന് തെളിഞ്ഞു. അതോടെ കേടായ ശർക്കര ഉപയോഗിക്കുന്നുവെന്ന പ്രചാരണമായി. സീസണിൽ ഉപയോഗിക്കുന്നതിന് നേരത്തേതന്നെ ക്വട്ടേഷൻ കൊടുത്ത് ശർക്കര എത്തിച്ചിരുന്നു. കോവിഡ് പടർന്നതിനാൽ തീർഥാടകരെ പ്രവേശിപ്പിച്ചില്ല. തുടര്‍ന്ന്, ലേലം ചെയ്ത് വിൽക്കുകയാണ് ചെയ്തത്.\nസ്‌ത്രീകളെ ശബരിമലയിലേക്ക് കൊണ്ടുവന്ന് സംഘർഷമുണ്ടാക്കാനുള്ള ശ്രമവും ചിലർ ആസൂത്രണം ചെയ്യുന്നുണ്ട്. ദേവസ്വം മന്ത്രി കെ രാധാകൃഷ്ണനെച്ചൊല്ലി അനാവശ്യ വിവാദമുണ്ടാക്കാൻ ശ്രമിച്ചെങ്കിലും ഫലമുണ്ടായില്ല.\nമന്ത്രിയിലും സർക്കാരിലുമുള്ള ജനങ്ങളുടെ വിശ്വാസമാണിത് കാണിക്കുന്നത്. സംഘപരിവാർ കൈവശം വച്ചിരുന്ന പല ക്ഷേത്രങ്ങളും ദേവസ്വം ബോർഡ് ഏറ്റെടുത്തത് വിശ്വാസികളുടെ ആവശ്യത്തെ തുടർന്നായിരുന്നു. ആയുധ പരിശീലനത്തിനും ക്രിമിനൽവൽക്കരണത്തിനും പണം വെട്ടിക്കുന്നതിനും ക്ഷേത്രങ്ങളെ ഉപയോഗിച്ചതോടെയാണ് പരാതി ഉയർന്നത്. ഏറ്റെടുത്ത ക്ഷേത്രങ്ങൾ അഭിവൃദ്ധിപ്പെടുകയാണ് ചെയ്തത്.


മറനീക്കുന്ന യുഡിഎഫ്- ബിജെപി വര്‍ഗീയത\nതദ്ദേശഭരണ സ്ഥാപനങ്ങളിലേക്കുള്ള തിരഞ്ഞെടുപ്പില് എല്‍ഡിഎഫ് 11 ജില്ലാ പഞ്ചായത്തുകളില് ജയിച്ചപ്പോള് യുഡിഎഫ്3എണ്ണത്തിലാണ് ജയം നേടിയത്. ബ്ലോക്ക് പഞ്ചായത്തുകളില് അത് യഥാക്രമം 109 ഉം 43 ഉം ആണ്. ഗ്രാമപഞ്ചായത്തുകളില് എല്‍ഡിഎഫിന് 577 ഉം യുഡിഎഫിന് 337 ഉം ബിജെപിക്ക് 15 ഉം മറ്റുള്ളവര് 12ഉം. കോര്‍പറേഷനുകളില് എല്‍ഡിഎഫ്5ഉം യുഡിഎഫ് 1 ഉം മുനിസിപ്പാലിറ്റികളില് എല്‍ഡിഎഫ് 43, യുഡിഎഫ് 41, ബിജെപി 2.\nനേരത്തെ വന്ന ഈ ഫലങ്ങള് വീണ്ടും എടുത്തെഴുതാന് കാരണമുണ്ട്. കോണ്‍ഗ്രസ്സിന്‍റെ ഗവേഷണവിഭാഗം കണ്ടെത്തിയതായി മാധ്യമങ്ങളില് വന്ന പ്രസ്താവന ഗ്രാമപഞ്ചായത്ത് തലത്തില് എല്‍ഡിഎഫിനേക്കാള് കൂടുതല് വോട്ട് യുഡിഎഫ് നേടി എന്നാണ്. രണ്ടും 74 ലക്ഷത്തില്‍പരം വീതം. തമ്മിലുള്ള വ്യത്യാസം ഏതാനും ആയിരങ്ങള്. (പ്രത്യക്ഷത്തില്‍തന്നെ അവിശ്വസനീയം. എങ്കില് എന്തുകൊണ്ട് മേല്‍പറഞ്ഞ ഫലങ്ങള് ഉണ്ടായി?) പ്രതിപക്ഷനേതാവും അത് ഏറ്റുപറഞ്ഞു കണ്ടു. അതുകൊണ്ട് അവര്‍ക്ക് ആശ്വാസമാകുമെങ്കില് ആവട്ടെ.\nഎന്നാല്, യഥാര്‍ഥ ചിത്രം വ്യത്യസ്തമാണ്. എല്‍ഡിഎഫിനു 90.11 ലക്ഷം വോട്ടും യുഡിഎഫിനും 81.88 ലക്ഷവും ബിജെപിക്ക് 32.98 ലക്ഷവും ആണ്. ശതമാനക്കണക്കില് എല്‍ഡിഎഫിനു 42.53 ശതമാനവും യുഡിഎഫിനു 38.67 ശതമാനവും ബിജെപിക്ക് 15.56 ശതമാനവുമാണ്. എല്‍ഡിഎഫിനു യുഡിഎഫിനേക്കാള് 8.23 ലക്ഷം (3.85 ശതമാനം) വോട്ട് കൂടുതല്. 2016ലെ നിയമസഭാ തിരഞ്ഞെടുപ്പില് ലഭിച്ച 9.17 ലക്ഷം ഭൂരിപക്ഷത്തേക്കാള് അല്‍പ്പം കുറവ്. ലോക്സഭാ തിരഞ്ഞെടുപ്പില് യുഡിഎഫിനു എല്‍ഡിഎഫിനേക്കാള് 24.57 ലക്ഷം വോട്ടിന്‍റെ ഭൂരിപക്ഷം ഉണ്ടായിരുന്നു.\nഈ വോട്ട് കണക്കുകള് നല്‍കുന്നത് പാര്‍ലമെന്‍റ് തിരഞ്ഞെടുപ്പിനെ അപേക്ഷിച്ച് എല്‍ഡിഎഫിന്‍റെ വോട്ട് 7.02 ശതമാനം വര്‍ധിച്ചു, യുഡിഎഫിന്‍റേത് 8.59 ശതമാനം ഇടിഞ്ഞു, ബിജെപിയുടേത് ഏതാണ്ട് 15.5 ശതമാനമായി തുടരുകയാണ് എന്നത്രെ. ഇത് കാണിക്കുന്നത് യുഡിഎഫിനു തദ്ദേശഭരണ സ്ഥാപന തിരഞ്ഞെടുപ്പില് കനത്ത പരാജയം ഉണ്ടായി എന്നുതന്നെയാണ്. 2016ലെ വോട്ട് കണക്കുവച്ച് അവര്‍ക്ക് ജയിക്കാന് കഴിയുമായിരുന്നത്ര നിയമസഭാമണ്ഡലങ്ങളില് പോലും ഇത്തവണ യുഡിഎഫിനു ഭൂരിപക്ഷം നേടാന് കഴിഞ്ഞിട്ടില്ല. 140ല് 99 മണ്ഡലങ്ങളിലാണ് എല്‍ഡിഎഫിനു ലീഡ്. ബാക്കി യുഡിഎഫിനും ബിജെപിക്കും കൂടി അവകാശപ്പെടാവുന്നത് 41 മാത്രം. അതുകൊണ്ടാണ് കോണ്‍ഗ്രസ് ഹൈക്കമാണ്ട് കോണ്‍ഗ്രസിന്‍റെ സംസ്ഥാന നേതൃത്വത്തിലാകെ അഴിച്ചുപണിക്ക് തുനിഞ്ഞത്. ഇവിടെ സാര്‍വത്രികമായ എതിര്‍പ്പ് ഉയര്‍ന്നതിനെ തുടര്‍ന്നു അവര് അത് ഭാഗികമായി മതി എന്ന നിലപാടെടുത്തു.\nയുഡിഎഫ് (കോണ്‍ഗ്രസ്സിന്‍റെയും മുസ്ലീം ലീഗിന്‍റെയും നേതൃത്വം) സിപിഐ എം നഗ്നമായി വര്‍ഗീയത പ്രചരിപ്പിക്കുന്നു എന്നു ഉച്ചത്തില് കൂവി വിളിക്കുന്നു. ഒരു വശത്ത് വെല്‍ഫെയര് പാര്‍ടിയുമായും മറുവശത്ത് പരോക്ഷമായി ബിജെപിയുമായും കൂട്ടുകൂടിയിട്ടും ഈ തകര്‍ച്ച ഉണ്ടായതിന്‍റെ ഞെട്ടലില്‍നിന്ന് അണികളെ ഉയര്‍ത്താനുള്ള ശ്രമമാണത്. യുഡിഎഫില്‍തന്നെ മുസ്ലീം ലീഗിന്‍റെ സ്ഥിതി അല്‍പ്പം മെച്ചപ്പെട്ടു. കോണ്‍ഗ്രസ് ഏറെ പിന്നാക്കംപോയി. ഇതാണ് തിരഞ്ഞെടുപ്പു ഫലത്തിലെ യുഡിഎഫിന്‍റെ നീക്കിബാക്കി. എന്തുകൊണ്ട്? ലീഗ് അതിന്‍റെ താല്‍പ്പര്യത്തെ മുന്‍നിര്‍ത്തി ജമാ അത്തെ ഇസ്ലാമിയുടെ സൃഷ്ടിയായ വെല്‍ഫെയര് പാര്‍ടിയുമായി കൂട്ടുകൂടി. അത് ആ പാര്‍ടിയുമായി യുഡിഎഫ് കൂട്ടുകൂടുന്നതിലേക്ക് എത്തിച്ചു.\nജമാ അത്തെ ഇസ്ലാമിയുമായി കോണ്‍ഗ്രസ് കൂട്ടുകൂടുന്നതിനെ വ്യത്യസ്ത മതവിഭാഗങ്ങളില്‍പെട്ട മതനിരപേക്ഷവാദികള് എതിര്‍ക്കുന്നു. അത് വകവയ്ക്കാതെ, ജമാ അത്തെ ഇസ്ലാമിയുമായി കൂട്ടുകൂടരുത് എന്ന കോണ്‍ഗ്രസ് ഹൈക്കമാണ്ടിന്‍റെ നിര്‍ദേശത്തെ കേരളത്തിലെ കോണ്‍ഗ്രസ് നേതൃത്വം പുല്ലുപോലെ തള്ളി. സ്വാഭാവികമായി ജമാ അത്തെ ഇസ്ലാമിയുമായുള്ള സഖ്യം മുസ്ലീം ലീഗിനു ഗുണകരവും കോണ്‍ഗ്രസ്സിനു നഷ്ടക്കച്ചവടവും ആയി മാറി. യുഡിഎഫിന്‍റെ നേതൃത്വം ഏറ്റെടുക്കാന് മുസ്ലീം ലീഗ് പരോക്ഷമായി സന്നദ്ധത പ്രകടിപ്പിക്കുന്നിടംവരെ കാര്യങ്ങള് ചെന്നെത്തി. അതാണല്ലോ പി കെ കുഞ്ഞാലിക്കുട്ടി ലോക്സഭാംഗത്വം വിട്ട് നിയമസഭയിലേക്ക് മത്സരിക്കും എന്ന ലീഗ് തീരുമാനത്തിന്‍റെ പച്ചമലയാളം.\nമുസ്ലീം ലീഗ് തിരഞ്ഞെടുപ്പില് തിരിച്ചടി നേരിടുമ്പോഴെല്ലാം മുസ്ലീം ഏകോപനത്തിനു ശ്രമിക്കാറുണ്ട്, ഏറ്റവും ഒടുവില് 2010ലെ തദ്ദേശനിയമസഭാ തിരഞ്ഞെടുപ്പുകളില്. ഇപ്പോള് ബിജെപി നഗ്നമായി വര്‍ഗീയ കാര്‍ഡ് കളിക്കുമ്പോള് ഈ നീക്കം കേരളത്തിന്‍റെ മതനിരപേക്ഷതയെ തകര്‍ക്കും. അതുകൊണ്ടാണ് ഈ നീക്കത്തോട് വ്യാപകമായ എതിര്‍പ്പ്.\nഇത് യുഡിഎഫിലും അതിന്‍റെ അണികളിലും ആകെ അങ്കലാപ്പ് ഉളവാക്കിയിട്ടുണ്ട്. അതില് നിന്ന് അവരുടെ ശ്രദ്ധ തിരിച്ചുവിടാനാണ് സിപിഐ എം വര്‍ഗീയത പ്രചരിപ്പിക്കുന്നു, വര്‍ഗീയ കാര്‍ഡ് കളിക്കുന്നു എന്ന ആരോപണം ആദ്യം ലീഗിന്‍റെയും പിന്നീട് കോണ്‍ഗ്രസിന്‍റെയും നേതാക്കള് തുടരെ ഉന്നയിച്ചുകൊണ്ടിരിക്കുന്നത്. സിപിഐ എം എന്തിനാണ് വര്‍ഗീയ കാര്‍ഡ് കളിക്കുന്നത്? ഇവിടെ ആ കാര്‍ഡ് ദശവര്‍ഷങ്ങളായി കളിച്ചുകൊണ്ടിരിക്കുന്നത് ബിജെപിയാണല്ലൊ. അതിനെ നേരിടാനെന്ന പേരു പറഞ്ഞാണ് ജമാഅത്തെ ഇസ്ലാമി രംഗപ്രവേശം ചെയ്തത്. രണ്ടുകൂട്ടരുടെയും ലക്ഷ്യം മതരാഷ്ട്രസ്ഥാപനം തന്നെ.\nആ രണ്ടുകൂട്ടരെയും, ആ രണ്ടുപാര്‍ടികളെയും, കോണ്‍ഗ്രസ്സോ മുസ്ലീം ലീഗോ രണ്ടും ചേര്‍ന്നുള്ള യുഡിഎഫോ വിമര്‍ശിക്കുന്നതേയില്ല; അവയുടെ വര്‍ഗീയതയെക്കുറിച്ച് ജനങ്ങളെ ജാഗ്രതപ്പെടുത്തുന്നില്ല. എന്നു മാത്രമല്ല, അവയില് ഒരു പാര്‍ടിയുമായി പരസ്യമായും മറ്റൊന്നുമായി രഹസ്യമായും തിരഞ്ഞെടുപ്പ് ധാരണ അത് ഉണ്ടാക്കിയിരുന്നു. തദ്ദേശഭരണ സ്ഥാപന തിരഞ്ഞെടുപ്പില് തിരുവനന്തപുരം മുതല് കാസര്‍കോട് വരെയുള്ള ജില്ലകളില് യുഡിഎഫ് ആ പാര്‍ടികളുമായി തരാതരം പോലെ കൂട്ടുകെട്ടോ നീക്കുപോക്കോ ഉണ്ടാക്കി. അതിന്‍റെ തെളിവുകള് മാധ്യമങ്ങളില് ധാരാളം വന്നതുകൊണ്ട് ഇവിടെ ആവര്‍ത്തിക്കുന്നില്ല.\nതദ്ദേശ ഭരണസ്ഥാപന തിരഞ്ഞെടുപ്പു ഫലങ്ങള് ഒരു കാര്യം വ്യക്തമാക്കുന്നു. എല്‍ഡിഎഫ് സര്‍ക്കാര് കഴിഞ്ഞ നാലര വര്‍ഷമായി നടപ്പാക്കിയ വികസനപ്രവര്‍ത്തനങ്ങളും സാമൂഹ്യ-ക്ഷേമ പെന്‍ഷന്, സൗജന്യ റേഷന്, സ്ത്രീ-ട്രാന്‍സ്ജെന്‍ഡര്-ദളിത്-ആദിവാസി-ന്യൂനപക്ഷ-ഭിന്നശേഷി വിഭാഗങ്ങളുടെ കാര്യങ്ങളില് ആകെ കൈക്കൊണ്ട കരുതലും സംരക്ഷണവും, കോവിഡ് മഹാമാരിക്കാലത്ത് രോഗബാധിതര്‍ക്കെല്ലാം നല്‍കിയ സംരക്ഷണവും സേവനങ്ങളും ജനങ്ങള് കൃതജ്ഞതയോടെ ഓര്‍ക്കുന്നുണ്ട്. മുമ്പൊരുകാലത്തും ഇല്ലാതിരുന്ന രീതിയിലാണ് ഇവയും ലൈഫ് പദ്ധതി പോലുള്ളവയും നടപ്പാക്കിക്കൊണ്ടിരിക്കുന്നത്. വിദ്യാഭ്യാസ-ആരോഗ്യാദിമേഖലകളിലെ മുമ്പൊരിക്കലും ഉണ്ടായിട്ടില്ലാത്ത വികസനപ്രവര്‍ത്തനങ്ങളും കിഫ്ബിയുമായി ബന്ധപ്പെട്ട് നടപ്പാക്കി വരുന്ന വികസനപദ്ധതികളും യുഡിഎഫ് സര്‍ക്കാര് നടപ്പാക്കാതെ ഉപേക്ഷിച്ച ഗ്യാസ് പൈപ്പ് ലൈന്, ഹൈടെന്‍ഷന് വൈദ്യുതി ലൈന് മുതലായവയും പൂര്‍ത്തിയാക്കി കേരളത്തിന്‍റെ ഭാവി വികസനത്തെ പ്രതീക്ഷാനിര്‍ഭരമാക്കി മാറ്റി. ഈ തിരഞ്ഞെടുപ്പു ഫലത്തില് തീര്‍ച്ചയായും ഇക്കാര്യം വോട്ടര്‍മാര് കണക്കിലെടുത്തിട്ടുണ്ട് എന്നു വ്യക്തമാണ്.\nമതനിരപേക്ഷതയാണ് ഭിന്നസമുദായങ്ങള് കാലുഷ്യമില്ലാതെ അയല്‍പക്കക്കാരായി ജീവിക്കുന്ന കേരളത്തിന്‍റെ നീണ്ടകാല പാരമ്പര്യം. കൃഷിയായാലും ബിസിനസ്സായാലും, മറ്റ് ഏത് തൊഴില് സംരംഭമായാലും, ഈ സൗഹാര്‍ദ്ദം കേരളത്തിന്‍റെ സമാധാന ജീവിതത്തിന്‍റെ അഭേദ്യഘടകമാണ്. അതിന്‍റെ മേലാണ് മതരാഷ്ട്ര വാദം ഉയര്‍ത്തി ആര്‍എസ്എസ്-ബിജെപി ആയാലും ജമാഅത്തെ- വെല്‍ഫെയര് പാര്‍ടി ആയാലും ഭീഷണി ഉയര്‍ത്തുന്നത്. അതുകൊണ്ടാണ് എല്‍ഡിഎഫ് മാത്രമല്ല, മതനിരപേക്ഷത ഇവിടെ തുടര്‍ന്നും സാമൂഹ്യജീവിതത്തിന്‍റെ അവശ്യഘടകമായി നിലനില്‍ക്കണമെന്ന് ആഗ്രഹിക്കുന്നവര് എല്ലാം തന്നെ ഇക്കാര്യത്തില് ഉറച്ച നിലപാടെടുക്കുന്നത്. അതുകൊണ്ടാണ് കഴിഞ്ഞ ആറുപതിറ്റാണ്ടിനിടയില് ഇടതുപക്ഷത്തോടും എല്‍ഡിഎഫിനോടും ഇതുവരെ കാണിക്കാത്ത മമതയും ആഭിമുഖ്യവും പല വിഭാഗം ജനങ്ങളും പ്രകടിപ്പിക്കുന്നത്.\n2016 മുതല് ഇതേ വരെ സംസ്ഥാനം ഒന്നല്ലെങ്കില് മറ്റൊരു തരത്തിലുള്ള പ്രകൃതിക്ഷോഭവും സാംക്രമികരോഗഭീഷണിയും നേരിട്ടുവരികയാണ്. അതിനു മകുടം ചാര്‍ത്തുന്നതാണ് കഴിഞ്ഞ വര്‍ഷം പൊട്ടിപ്പുറപ്പെട്ട കോവിഡ് മഹാമാരി. ഇവയ്ക്ക് ഇരയായ എല്ലാ ജനവിഭാഗങ്ങളെയും ജനസാമാന്യത്തെ മൊത്തത്തില് അണിനിരത്തിക്കൊണ്ടാണ് എല്‍ഡിഎഫ് സര്‍ക്കാര് കാത്തുരക്ഷിച്ചത്, അത്തരം ദുരന്തവേളകളില്‍പോലും സര്‍ക്കാരുമായി സഹകരിക്കാനല്ല, ദുരിതാശ്വാസപ്രവര്‍ത്തനങ്ങളെ നാനാരീതികളില് പരാജയപ്പെടുത്താനായിരുന്നു യുഡിഎഫും ബിജെപിയും ശ്രമിച്ചത്. എന്നാല്, നിസ്വാര്‍ഥരായ ജനങ്ങള്, വിശേഷിച്ച് യുവത, സര്‍ക്കാരിനൊപ്പം അണിനിരന്നു. ആരും ആ ദുരിതവേളകളില് പട്ടിണികിടന്നില്ല, നിരാധാരരായില്ല. അതില് പ്രധാനം ജനങ്ങളുടെ ഐക്യം തന്നെ. അവരുടെ ഏകോപിച്ച യത്നങ്ങളെ എല്‍ഡിഎഫ് സര്‍ക്കാര് വിജയകരമായി പ്രയോജനപ്പെടുത്തി. അങ്ങനെയാണ് ഈ ദുരിതദശയെ കേരളം മുമ്പ് കണ്ടിട്ടില്ലാത്ത തോതിലുള്ള വികസനത്തിന്‍റെ സീസണാക്കി മാറ്റിയത്.\nഇങ്ങനെ ജനങ്ങള് പട്ടിണികിടക്കാതെയും രോഗബാധിതരായി മരിക്കാതെയും കാത്തുരക്ഷിക്കുക മാത്രമല്ല എല്‍ഡിഎഫ് സര്‍ക്കാര് ചെയ്തത്. പൊതുവിദ്യാഭ്യാസരംഗത്ത് അഭൂതപൂര്‍വമായ മുന്നേറ്റം നടത്തി. അതുപോലെ ആരോഗ്യമേഖലയിലും അതിനു പുറമെ കേരളത്തിന്‍റെ ഭാവി ഭാസുരമാക്കുന്നതിനുവേണ്ടി കൃഷി, വ്യവസായം മുതലായി ജനങ്ങള്‍ക്ക് തൊഴിലവസരങ്ങള് നല്‍കുന്ന രംഗങ്ങളിലും പുതിയ കുതിച്ചുമുന്നേറ്റത്തിനുള്ള വഴി തുറന്നു. പുതിയ നിരവധി വ്യവസായ സംരംഭങ്ങളും മറ്റും കേരളത്തില് ആരംഭിച്ചിരിക്കുകയാണ്, ഇനിയും പലതും ആരംഭിക്കാനിരിക്കുന്നു: ഇതൊക്കെ ജനസാമാന്യം താല്‍പ്പര്യപൂര്‍വം വീക്ഷിക്കുകയും അവയുമായി സഹകരിക്കുകയും ചെയ്യുന്നു.\nഇവയോട് യുഡിഎഫിന്‍റെയും ബിജെപിയുടെയും സമീപനം എന്താണ്? വിമര്‍ശനപരമായ സഹകരണം പോലുമില്ല. യുഡിഎഫ് എട്ടുകാലി മമ്മൂഞ്ഞ് ശൈലിയില് എല്‍ഡിഎഫ് നടപ്പാക്കിയതും നടപ്പാക്കി വരുന്നതുമായ പദ്ധതികളാകെ അവര് ആരംഭിച്ചതും നടപ്പാക്കിയതുമാണ് എന്ന് വാദിക്കുകയാണ്. ഗ്യാസ് പൈപ്പ് ലൈനും തമിഴ്നാട്ടില്‍നിന്ന് എറണാകുളത്തേക്ക് ഹൈടെന്‍ഷന്‍ലൈനും ഇടാനുള്ള പദ്ധതി നടപ്പാക്കാനാവില്ല എന്നു പറഞ്ഞ് അവര് ചുരുട്ടിക്കൂട്ടിവച്ചിരുന്നതാണ്. അവയാണ് എല്‍ഡിഎഫ് സര്‍ക്കാര് നടപ്പാക്കിയത്. അതിനു നേതൃത്വം നല്‍കിയ മുഖ്യമന്ത്രി പിണറായി വിജയനെ ജനങ്ങളും കേന്ദ്ര സര്‍ക്കാരും മാധ്യമങ്ങളും ഒക്കെ അഭിനന്ദിക്കുന്നത് കേരളത്തിലെ യുഡിഎഫ് -ബിജെപി നേതാക്കള്‍ക്ക് രുചിക്കുന്നില്ല.\nഎല്‍ഡിഎഫിന്‍റെയും അതിന്‍റെ സര്‍ക്കാരിന്‍റെയും ഈ നേട്ടങ്ങളെ ഇകഴ്ത്തിക്കാണിക്കാന് സ്വപ്ന-സരിത്-സന്ദീപ് നായര് സംഘവും യുഎഇ കോണ്‍സുലേറ്റിലെ ചില ഉദ്യോഗസ്ഥരും കൂടി നടത്തിയ സ്വര്‍ണകള്ളക്കടത്തിന്‍റെയും ഡോളര് കടത്തിന്‍റെയും ഒക്കെ പാപഭാരം എല്‍ഡിഎഫ് നേതൃത്വത്തിന്‍റെ മേല് അടിച്ചേല്‍പ്പിക്കാനാണ് യുഡിഎഫ്-ബിജെപി നേതൃത്വങ്ങള് കേന്ദ്ര സര്‍ക്കാരിനെ കൂട്ടുപിടിച്ച് കഴിഞ്ഞ ആറുമാസമായി ശ്രമിച്ചുവരുന്നത്.\nമുഖ്യമന്ത്രി പിണറായി വിജയനെ പ്രതിക്കൂട്ടില് കയറ്റാനായിരുന്നു ശ്രമം. അതോടൊപ്പം ഈ ക്രിമിനല് നടപടികളില് പങ്കാളികളായ ബിജെപിക്കാരായ ജനം ടിവിയിലെ അനില് നമ്പ്യാരെയും സന്ദീപ് നായരെയും എയര്‍പോര്‍ട്ടിലെ ബിഎംഎസ് നേതാവിനെയും കേന്ദ്ര സര്‍ക്കാര് സംരക്ഷിക്കുന്നു. അനില് നമ്പ്യാരെയും ബിഎംഎസ് നേതാവിനെയും ചോദ്യം ചെയ്യുന്നത് തടഞ്ഞു. സന്ദീപ് നായരെ മാപ്പു സാക്ഷിയാക്കി.\nമുഖ്യമന്ത്രിയെ കുടുക്കാന് കഴിയാത്തതുകൊണ്ട് സ്പീക്കര് ശ്രീരാമകൃഷ്ണനെയാണ് ഇപ്പോള് ലക്ഷ്യമിടുന്നത്. ഇന്ദുലേഖയെ കിട്ടിയില്ലെങ്കില് തോഴിയെ ആയാലും മതി എന്ന സൂരി നമ്പൂതിരിപ്പാടിന്‍റെ ചിന്താഗതിയിലാണ് യുഡിഎഫ്-ബിജെപി നേതൃത്വങ്ങള്.\nഇതിനു തെളിവാണ് മുഖ്യമന്ത്രിയുടെ അഡീഷണല് പിഎസ് സി എം രവീന്ദ്രനെ ചോദ്യം ചെയ്തതും സ്പീക്കറെ ചോദ്യം ചെയ്യുന്നതു സംബന്ധമായി രാജ്യസഭാ മുന് ഡെപ്യൂട്ടി ചെയര്‍മാന് പി ജെ കുര്യന് തന്നെ തടസ്സവാദം ഉന്നയിച്ചപ്പോള് സ്പീക്കറുടെ അസി. പ്രൈവറ്റ് സെക്രട്ടറി കെ അയ്യപ്പനെ ചോദ്യം ചെയ്യാന് കസ്റ്റംസ് മുതിരുന്നതും. എല്‍ഡിഎഫിന്‍റെ, പ്രത്യേകിച്ച് സിപിഐ എമ്മിന്‍റെ, നേതൃത്വത്തില് അഴിമതിക്കാരുണ്ട് എന്ന പ്രതീതി നിയമസഭാ തിരഞ്ഞെടുപ്പുവരെ നിലനിര്‍ത്താനാണ് പ്രതിപക്ഷ നീക്കം.\n"അതിന്‍റെ ഭാഗമാണ് സ്പീക്കര്‍ക്കെതിരെ മുസ്ലീംലീഗ് കൊണ്ടുവരുന്ന അവിശ്വാസ പ്രമേയം. ഭരണപക്ഷം ബജറ്റിലൂടെയും വികസന നേട്ടങ്ങളെക്കുറിച്ചുള്ള പരാമര്‍ശങ്ങളിലൂടെയും ജനശ്രദ്ധ പിടിച്ചുപറ്റുന്നത് തടയാനും അവര് അഴിമതിയില് കുളിച്ചിരിക്കയാണ് എന്ന പ്രതീതി ജനങ്ങളില് പരത്താനുമാണ് ശ്രമം. കഴിഞ്ഞ കുറെ മാസങ്ങളായി മാധ്യമ അകമ്പടിയോടെ നടത്തിയ ശ്രമം പൊളിഞ്ഞു എന്ന് തദ്ദേശ തിരഞ്ഞെടുപ്പു ഫലത്തിലൂടെ ജനം വിധിയെഴുതിയിട്ടും പ്രതിപക്ഷം വിടാന് ഭാവമില്ല. അല്ലെങ്കില്, അവര് വേറെ എന്തു ചെയ്യാന്.\nകേന്ദ്ര സര്‍ക്കാര് തങ്ങള്‍ക്കു വഴങ്ങുന്നതും വഴങ്ങാത്തതുമായ അധികാരകേന്ദ്രങ്ങളെ മുഴുവന് അധികാരത്തിന്‍റെ മുഷ്ക്ക് പ്രയോഗിച്ച് എല്‍ഡിഎഫ് സര്‍ക്കാരിനെയും സിപിഐ എം നേതൃത്വത്തെയും കരിതേച്ചുകാണിക്കാനാണ് നീക്കം. അഴിമതിയില് ആണ്ടുകിടക്കുന്ന യുഡിഎഫ്-ബിജെപി നേതൃത്വങ്ങളുടെ ഇത്തരം നീക്കങ്ങളുടെ തനിനിറം തിരിച്ചറിയാന് മാത്രം രാഷ്ട്രീയ പ്രബുദ്ധത ഉള്ളവരാണ് കേരളത്തിലെ ജനസാമാന്യം. യുഡിഎഫ്-ബിജെപി നേതൃത്വങ്ങളുടെ പരോക്ഷ കൂട്ടുകെട്ടിന്‍റെ ആപത്ത് അവര് നന്നായി മനസ്സിലാക്കിയിരിക്കുന്നു. •


ആ അങ്ങനെ പോകുന്നു | RISALA WEEKLY\nArticles · Issue · Issue 1128 · തളിരിലകള്\nആ അങ്ങനെ പോകുന്നു\nMarch 10, 2015 by No Comments\nഗസ്സാലി ഇമാമിനെ കാണ്മാനില്ല!!\nനാട്ടിലാകെ തെരച്ചിലായി. പല അഭ്യൂഹങ്ങളും പരന്നു.\nകടം പുഴുത്തവര് നാടുവിടാറുണ്ട്. കുറ്റവാളികള് ഒളിവില് പോയെന്നും കേട്ടിട്ടുണ്ട്. പക്ഷെ ഇതെന്ത് കഥ? എല്ലാം തികഞ്ഞൊരാള് ഇതെങ്ങോട്ട് എന്തിനായി പോയി? പണക്കാരന് പണമേയുള്ളൂ. രാജാവിന് അധികാരമേയുള്ളൂ. പണ്ഡിതന് അറിവേയുള്ളൂ എന്ന് പറയാന് നിങ്ങളുടെ നാക്ക് ഇമിരുന്നുണ്ടാവും. പക്ഷെ ഗസ്സാലി ഇമാമിന്റെ കാര്യത്തില് അതങ്ങനെയല്ല! അറിവുണ്ട്, പണമുണ്ട്, അധികാരവും.\nബഗ്ദാദ് നിളാമിയ്യയിലെ ഏറ്റവും ചെറുപ്പക്കാരനായ പ്രധാനാധ്യാപകന് എന്ന കേള്‍വിക്കുപുറമെ, സമുദായത്തിലെ നാനാതുറകളിലും പെട്ട ജനങ്ങളെ കാവ്യാത്മക ഭാഷകൊണ്ടും, ആകര്‍ഷകമായ ആഖ്യാനപാടവം കൊണ്ടും തന്നിലേക്ക് പിടിച്ചടുപ്പിക്കുന്ന വാഗ്മി. സുല്‍ത്താന്‍മാരുടെ ഉപദേശകനും തോഴനും. ഭരണാധികാരിയെ വെല്ലുന്ന ആഢംബരങ്ങള്. അറിവു നുകരാനെത്തിയ ആയിരക്കണക്കായ പണ്‍ഡിത ശിഷ്യര്. ഇതിനപ്പുറം എന്തു വേണം ഒരാള്‍ക്ക്. ഞാനോ നിങ്ങളോ ആണ് ആ സ്ഥാനത്തെങ്കിലോ? ചെയ്തു കൊണ്ടിരിക്കുന്നത് ശുദ്ധമായ മതസേവനമല്ലേ എന്ന പുറംന്യായം പൊട്ടിച്ച് പിടിച്ചു നില്‍ക്കും. ജീവിതം ആവത് അര്‍മാദിച്ചൊടുക്കും.\nപക്ഷേ ഇമാമിന്റെ ഉളളില് ചൂള എരിയുന്നുണ്ടായിരുന്നു. നഷ്ടചിന്തകളുടെ അലട്ടലുകളേതുമില്ലാതെ ഇമാം നാടുവിട്ടു, ഡമസ്‌ക്കസിലേക്ക്. തന്നില് പറ്റിപ്പിടിച്ച ഭൗതികേച്ഛയുടെ സകല കരിങ്കറകളും വടിച്ചു വൃത്തിയാകുവോളം ആ അലച്ചില് തുടര്‍ന്നു. ശരീരത്തെ മാത്രമല്ല മനസ്സിന്റെ ദുര്‍കാമനകളെയത്രയും ഇമാം കൊല്ലാക്കൊല ചെയ്തു. അതുകൊണ്ട് എന്തുണ്ടായി എന്നു ചോദിച്ചാല് ഗസ്സാലി ഇമാം ജനിച്ചു! മനസ്സിലായില്ല? ആ ഇറങ്ങിപ്പോക്കില്ലായിരുന്നെങ്കില് തുടുത്ത ആട്ടിന് കുറകുകള് കടിച്ചുകാര്‍ന്ന, പട്ടുവിരിപ്പില് മയങ്ങിയുറങ്ങിയ, ആര്‍ഭാഢം കുടിച്ച് സുഖിച്ചു ജീവിച്ച, ആദരവിന്റെ ആഴങ്ങളില് മുങ്ങിത്താണ ഏതോ ഒരു ഗസാലുകാരന് ഏതോ ഒരു അറബി മണ്ണിനുളളില് കിടക്കുന്നുണ്ടാവും. മറ്റൊരുപാട് ആളുകളെ പോലെ. അതായിരുന്നില്ലല്ലോ ഗസ്സാലി ജന്‍മത്തിന്റെ ഉള്‍പൊരുള്.\nആരമ്പ റസൂലിന്റെ ഹിജ്‌റ പോക്കും അത്തരം ഒരു ചുവടുമാറ്റമായി വേണമെങ്കില് നമുക്ക് വായിച്ചെടുത്തുകൂടേ? അഹന്ത പെരുത്ത ഈ മക്കക്കാരുടെ കുടെ നിന്നാല് ഇടക്കിടെ അടിയും കുത്തുമായി ആയുസ്സിലെ മര്‍മസമയങ്ങള് വെറുതെ പോവുമായിരുന്നു. അപ്പോള് ഒരു പോക്കു വെച്ചു കൊടുത്തു, മദീനയിലേക്ക്. എന്നിട്ട് കാര്യങ്ങളെല്ലാം നേടി ഘനഗംഭീരമായി തിരിച്ചു വന്നു.\nജീവിതത്തില് മര്‍മമാറ്റം വരുത്താന്, സുഖദമായ നില്‍പുനിലങ്ങള് വിട്ടോടുക എന്നതിനേക്കാള് മുന്തിയ ഒരു മാര്‍ഗ്ഗമുണ്ടെന്ന് തോന്നുന്നില്ല. ആറ്റ് നോറ്റ് കിട്ടിയ പിഞ്ചോമനയേയും ജീവിതത്തിന്റെ കരള്‍ഛേദമായ ഉറ്റവളേയും തനിച്ചാക്കി ജന്മ•ദൗത്യം നിറവേറ്റാന് വേണ്ടി അതാ ഹസ്‌റത്ത് ഇബ്‌റാഹിം നബി പോവുന്ന ഒരു പോക്ക് കണ്ടോ നിങ്ങള്? മുത്തിസ്മാഈലിനെ കൊഞ്ചിക്കളിപ്പിച്ച്, ഹാജറിന്റെ മടിയില് മയങ്ങി ജീവിതത്തിന്റെ സായന്തനം ആസ്വാദനത്തിലലിയിച്ചിരുന്നെങ്കില് ഇത്രക്ക് ത്യാഗിവര്യനായ ഒരു ഇബ്‌റാഹിം നബിയുടെ കഥ പറഞ്ഞ് രോമകൂപങ്ങളെ ഉണര്‍ത്തി നിര്‍ത്താനാവുമായിരുന്നോ, നമുക്ക്.\nപഞ്ചസാരയും പശുവിന് നെയ്യും കട്ടുതിന്ന് കുട്ടപ്പനായി വളരുന്ന ബഷീറിനോടാണ് ‘നീ പോയി രാജ്യമെല്ലാം ഒന്ന് കണ്ട് വാ’ എന്ന് പറഞ്ഞ് ഉപ്പ തള്ളിവിടുന്നത്. പച്ചജീവിതത്തിന്റെ മുള്‍മരങ്ങളെ കെട്ടിപ്പിടിച്ചുകൊണ്ടുള്ള ആ അലച്ചിലായിരുന്നു, ബേപ്പൂര് സുല്‍ത്വാനിലേക്ക് വഴി കാണിച്ചത്. തന്റെ ജന്മ•നഗരമായ ഇസ്തംബൂളിനെ കുറിച്ച് ഓര്‍ഹാന് പാമുക്കെഴുതിയ ‘ഗദ്യകാവ്യ’ത്തിലൊരിടത്ത് ഉമ്മായുടെ മുഴങ്ങുന്ന ചോദ്യം അദ്ദേഹം എടുത്തെഴുതുന്നുണ്ട്. “Why don’t you go outside forawhile ? why don’t you tryachange out scene, do something travelling …? (Istanbul: Memories and the City)\nനാം എന്താണോ ശരിക്കും ചെയ്തു തീര്‍ക്കേണ്ടത് എന്നു ആലോചിച്ചു അവ ചെയ്തു തീര്‍ക്കുന്നതോടൊപ്പം നമുക്കുമാത്രം ചെയ്യാന് പറ്റുന്ന നല്ല കാര്യങ്ങളും കണ്ടെത്തുക. അപ്പോഴാണ് നമുക്ക് ആന്തരികസാഫല്യം കൈവരുന്നത്. നമുക്ക് ഒരോരുത്തര്‍ക്കും നമ്മുടേതായ, മറ്റാരാലും പങ്കിടപ്പെടാത്ത വ്യക്തി വൈശിഷ്ട്യങ്ങള് (തഖസ്സ്വുസ്വാതും തശഖുസാതും) ഉണ്ട്. ആ വ്യക്തിഗത മൂല്യങ്ങളെ പ്രതിഫലിപ്പിക്കാനാകുമ്പോഴാണ് നമ്മിലെ ഉള്‍ജ്വാലകളുയരുന്നത്. നാം ഓരോരുത്തരും ഓരോ താക്കോലു പോലെയാണ്.ഒരു താക്കോലു കൊണ്ടു തുറക്കാന് പറ്റുന്ന ഒരേയൊരു പൂട്ടാണുണ്ടാവുക.\nഅപ്പോള് നമ്മള് നമുക്ക് മാത്രം തുറക്കാന് പറ്റുന്ന പൂട്ടിന്റെ തുളയിലാണോ നമ്മുടെ തല കടത്തിത്തിരിച്ചുകൊണ്ടിരിക്കുന്നത് എന്ന് നാം നമ്മോട് തന്നെ കിടക്കാന് നേരത്തും ഉണര്‍ന്ന ഉടനേയും അഞ്ചഞ്ച് പ്രാവശ്യം വീതം ചോദിച്ചു കൊണ്ടിരിക്കണം. ‘അല്ല! അല്ല!!’ എന്നാണുത്തരമെങ്കില് വെറുതെ എന്തിനാണ്. ആയുസ്സ് പാഴാക്കുന്നത് സുഹൃത്തേ എന്ന് നാം സ്‌നേഹപൂര്‍വം നമ്മോടെ നമ്മെ കണ്ണാടിയില് നോക്കി ചോദിച്ചു കൊണ്ടിരിക്കണം. അങ്ങനെ ആ അവസ്ഥ വിട്ടു ഓടുകയും വേണം. എന്താ ഇമാം ഗസ്സാലി ഓടിയെങ്കില് നമുക്കാ ഓടിക്കൂടാത്തത്? ഇമാം ഗസ്സാലി ആത്മീയ അറിവു നുകര്‍ന്ന, തികഞ്ഞ ഒരു പണ്ഡിതന്. അവരവിടെയിരിക്കട്ടെ, പ്രൗഢിയില് രാജ്യം ഭരിച്ചിരുന്ന ഇബാറാഹീം ഇബ്‌നു അദ്ഹം(റ) എന്ന പ്യൂര് രാജാവ് ഇറങ്ങി ഓടിയില്ലേ? ഇല്ലായിരുന്നുവെങ്കില് ആ ഇത്തിരിച്ചുറ്റുവട്ടത്തിലെ കുഴിയില് നന്നായി തിന്ന,് നന്നായി കുടിച്ച്, നന്നായി രമിച്ച്, നന്നായി ഭരിച്ച് ഒടുവില് മണ്ണില് പൊടിഞ്ഞലിഞ്ഞ ഏതോ ഒരു ഇബ്രാഹിം രാജനെ ഇന്നാരറിയാന്, ആര്‍ക്കറിയണമല്ലെങ്കില്?\nകണ്ടു മുട്ടുന്നവരില് താത്പര്യപ്പെട്ടവരോടൊക്കെ ഞാന് നിലവിലുളള അവസ്ഥയെക്കുറിച്ച് ചുഴിഞ്ഞ് ചേദിക്കാറുണ്ട്. ‘ആ അങ്ങനെ പോകുന്നു’ എന്നാണ് കിട്ടിയതില് എണ്‍പത്താറു ശതമാനത്തിലധികവും മറുപടികള്. എന്താണതിന്റെ അര്‍ത്ഥം? അത്രയും ആള്‍ക്കാര് അവരിലുറങ്ങുന്ന കഴിവിന്റെ, മികവിന്റെ, ശേഷിയുടെ, സമ്പൂര്‍ണ്ണ പ്രകാശനത്തിന് ഉതവി ലഭിക്കാതെ അങ്ങനെ നാള് കഴിക്കുന്നു എന്നു തന്നെയാണ്. ആരാണിതിന് ഉത്തരവാദി? വളരെ എളുപ്പമുളള ഒരുത്തരം പറഞ്ഞുതരാം, സമൂഹം!\nസമൂഹത്തെ പഴി ചാരിയിട്ട് ശിഷ്ട ജീവിതം ഇനിയും ചിതലിന് തിന്നാന് കൊടുക്കുന്നതിന് പകരം ‘ഇറങ്ങിയോട്!!’ എന്ന് പറയാന് എന്റെ നാക്ക് തരിക്കുന്നു. ശ്രദ്ധിക്കണം, കേള്‍ക്കുമ്പോഴേക്ക് പൊട്ടിച്ചോടിക്കളയരുത്. ആരാണ് ഓടേണ്ടതെന്നും, എവിടേക്കാണ് ഓടേണ്ടതെന്നും, എന്തിനാണ് ഓടേണ്ടതെന്നും കൃത്യമായ ഉത്തരം ഉളളിലുളളവരെ ഓടേണ്ടൂ. എന്നാല് സഫലജീവിതമെന്ന സമ്പൂര്‍ണ സംതൃപ്തി നല്‍കുന്നയിടത്താണ് നിങ്ങളിപ്പോഴുള്ളതെന്ന പാറപോലുറച്ച ബോധ്യമുണ്ടെങ്കില്, അനങ്ങിപ്പോകരുത്, ആ!!!\nഅതേ സമയം നിന്ന നില്‍പില് ജീവിതത്തിനര്‍ത്ഥം കാണുന്നേയില്ല. തീനും കുടിയും ഉടുപ്പും ഉറക്കുമൊക്കെ മുറ തെറ്റാതെ നടക്കുന്നു, പതിവു തുടര്‍ച്ചകളുടെ നൈരന്തര്യങ്ങളെ ഓമനിക്കുന്നു എന്നതല്ലാതെ സ്വയം നിര്‍മ്മിതികള് വെച്ചു നീട്ടാനുളള അവസരം കിട്ടുന്നില്ല, ഇവിടം വിട്ടാല് കിട്ടുമെന്നുറപ്പ് എന്ന് തോന്നുന്നുവെങ്കില് ഇടംവലം നോക്കാതെ വിട്ടുകള എന്ന് ഞാന് സമ്മതം തരും എന്നായിരിക്കും നിങ്ങള് വിചാരിച്ചത് അല്ലേ?\nനമുക്കുളളില് രണ്ട് തരം ചോദനകളുടെ തള്ളുകളുണ്ട്. ഒന്ന് മാലാഖീയം, അത്യുദാത്തം. മറ്റേത് പൈശാചികം, അത്യുല്‍കൃഷ്ടം. ഇതിലേതിന്റെ തളളില്‍പ്പെട്ടാണ് നാമോട്ടം തുടങ്ങുന്നത് എന്ന് നോക്കണം. മാലാഖീയ ഉള്‍തളളുകൊണ്ടാണ് നിങ്ങളോടുന്നതെങ്കില് കൊളളാവുന്നിടത്തേക്ക് മാത്രമേ നിങ്ങളെത്തൂ. അതേ സമയം പൈശാചികമായ കുത്തിത്തിരിപ്പ് കാരണമാണ് ഓട്ടമാരംഭിക്കുന്നതെങ്കില് കാഴ്ച്ചക്ക് എത്ര നല്ലയിടമായിട്ടും കാര്യമില്ല, ഉണ്ടായിരുന്നതിനേക്കാള് കാര്യങ്ങള് അവതാളത്തിലാവുകയാണ് ചെയ്യുക. കിതാബോത്ത് നിര്‍ത്തി, ഇല്‍മും ഇബാദത്തും മുടക്കി, സംഘടനയും പ്രസ്ഥാനവും മാറ്റിനിര്‍ത്തി ചായപാരാനും, കാഷിയര് സീറ്റിലിരിക്കാനും, പറമ്പുമറിക്കാനും പോയാല്…\nകഴിവുളളവര് കെട്ടിക്കിടക്കുന്നത് കാണുമ്പോള് ദുഖം വരാത്തവരാരാണുളളത്? കഷ്ടപ്പെട്ടും ത്യാഗം സഹിച്ചും ഒരു കാലത്ത് നെയ്‌തെടുത്ത വൈജ്ഞാനിക, സര്‍ഗ്ഗാത്മക സിദ്ധികള് നിര്‍ദ്ദയം തുരുമ്പു കൊളളുമ്പോള് നെഞ്ച് നോവാത്തതും സങ്കടത്തിനുളള വക നല്‍കുകയാണ്. സമൂഹത്തിനാണ് അപ്പോള് ഹൃദയം പിടക്കേണ്ടത്. ആവശ്യത്തിന് വളവും വെളളവും വെളിച്ചവും നല്‍കിയാല് മാത്രം പോരാ, അനാവശ്യമായ കളകളെ പറിച്ചെറിഞ്ഞും ചാഴികളെ കൂടൊഴിപ്പിച്ചും അത്തരക്കാരെ കടഞ്ഞെടുക്കണം.\nമുപ്പത്തഞ്ച് നാല്‍പ്പത് വയസ്സായി തുടങ്ങുമ്പോഴേക്കും ‘അയ്യയ്യോ ഞങ്ങള്‍ക്കൊക്കെ പ്രായമായിപ്പോയില്ലേ, കാലമിതാ കഴിഞ്ഞു’ എന്ന് പറഞ്ഞ് എവിടെയോ കിടക്കുന്ന വാര്‍ദ്ധക്യത്തെ മുന്‍കൂറായി വലിച്ചു കൊണ്ടുവരുന്ന ചിലരുണ്ട്. വാസ്തവത്തില് ഇതൊരു കൗശലമാണ്. എന്റെ ഉള്ളിലെ കഴിവ് ഉപയോഗപ്പെടുത്തുകയോ എന്നെ എന്തെങ്കിലും ഏല്‍പ്പിക്കുകയോ ചെയ്യല്ലേ എന്ന വില കുറഞ്ഞ അപേക്ഷയുടെ ഗൗരവം കലര്‍ത്തിയ ഒരു ഭാഷാഭേദം മാത്രമാണത്. കുറേ കാലം ഉണ്ടായിരിക്കുക എന്നതാണ് സര്‍ഗ്ഗപ്രകാശനത്തിന്റെ, ആത്മാവിഷ്‌ക്കാരത്തിന്റെ അടിസ്ഥാന ഉപാധി എന്നാരാ നിങ്ങളോട് പറഞ്ഞത്? ഓര്‍ക്കുക ശരീരത്തിനല്ല മനസ്സിനാണ് യൗവനവും വാര്‍ദ്ധക്യവും പിടികൂടുക. എഴുപത്തഞ്ചാം വയസ്സില് മലയാള ടൈപ്പിംഗ് പഠിച്ച ഒരു പത്രാധിപരെ പറ്റി ഈ അടുത്തു പറയുന്നതു കേട്ടു. സിരകളില് ചെഞ്ചോര പായുന്ന ചെറുപ്പക്കാരേ നിങ്ങളെന്തിനാണ് ആകാശത്തു കിടക്കുന്ന ജരാനരകളെ കൊക്കകെട്ടി പറിച്ച് തലയിലിടുന്നത്? മറക്കണ്ട, സമൂഹത്തിന് നിങ്ങളലിഞ്ഞു തീര്‍ന്നു എന്ന് കരുതി ഒരു ചുക്കുമില്ല, ചേതം നിങ്ങള്‍ക്കാണ്. നിങ്ങള്‍ക്ക് മാത്രം!\nഓര്‍മ്മിക്കുക! ഒരു കണ്ടീഷന് പോരാത്ത സോപ്പാണ് നിങ്ങള് കുളിക്കാനുപയോഗിക്കുന്നതെങ്കില് അത് ഉരച്ചു തീരുന്ന മുറക്ക് മറ്റൊരു വാസനാ സോപ്പ് വിലയ്ക്കു വാങ്ങാം. എന്നാല് ജീവിതമാകുന്ന ഈ ഉണക്കസോപ്പ് അലിഞ്ഞു തീര്‍ന്നാല്, തീര്‍ന്നതു തന്നെ. വെറുതെ സ്വന്തത്തോട് വാശി പിടിക്കാന് നില്‍ക്കരുത്. ഇപ്പോക്ക് പോയാല് ജീവിതം അലിഞ്ഞു തീരുന്നുണ്ടെങ്കില് ഒന്നും നോക്കാനില്ല, ഇറങ്ങിയോടിക്കള!\nഓട്ടം തുടങ്ങുന്നതിനു മുന്‍പ് ഒരുകാര്യം കൂടി. ആളുകള്‍ക്കിടയില് ഓടേണ്ടവരുണ്ട്. നിന്നയിടത്ത് നില്‍ക്കേണ്ടവരുമുണ്ട്. മനസ്സിലായില്ലേ? പ്രകൃതിയിലേക്ക് നോക്ക്! മാങ്ങ പഴുത്ത് ചില്ല കനത്താല് മാവ് നിന്നയിടത്ത് നില്‍ക്കുകയാണ് ചെയ്യുക. കൊന്ന പൂത്താലും. എന്നു വെച്ചാല് ഉപഭോക്താക്കളെ തേടി കത്തില്ല. ദൂതനില്ല. ഒന്നുമില്ല. ഇനി മേഘത്തെ നോക്ക.് എനിക്ക് ഓടാനും പായ്യാനും ഒന്നും വയ്യ! ആളുകള്‍ക്ക് വെളളം വേണേ ഇങ്ങോട്ട് വരട്ടെ എന്ന മസിലുപിടി മേഘത്തിനില്ല. അത് ശറപറ പറന്നോടും. ആകാശം കറുപ്പിക്കും. പിടിച്ചു കുലുക്കുന്ന കാറ്റടിപ്പിച്ചും ഇടിയും മിന്നും കെട്ടഴിച്ചുവിട്ടും ബഹുജോറന് പ്രചാരണങ്ങളാണ്. ചെകിടടിപ്പിക്കുന്ന അനൗണ്‍സ്‌മെന്റുകള്, കുളിരു കോരുന്ന കാറ്റ്‌വീശലുകള്. ഒടുക്കം ഒരു കവിത പോലെ വേണ്ടിടത്തെല്ലാം സ്വയം പെയ്ത് കൊടുക്കും, മേഘം.\nമനുഷ്യരിലുമുണ്ട് ഇത്തരക്കാര്. അവര് ഇരുന്ന ഇരുപ്പിലങ്ങനെ ഉണ്ടായാല് മതി. ആട്ടും പാട്ടും ഒച്ചയും ബഹളവും….ഒന്നും വേണ്ട. കേവല സാനിദ്ധ്യം മതി. വണ്ടും പാറ്റയും തേനീച്ചയും പൂമ്പാറ്റയും അവിടെ എത്തിക്കൊളളും. കാര്യങ്ങളെല്ലാം വളരെ ഭംഗിയില് നടക്കും. ഫീല്‍ഡുവര്‍ക്ക് അത്ര പോരാ എന്ന് പറഞ്ഞ് അത്തരക്കാരെ സ്ഥാനം മാറ്റി നോക്കിയാലറിയാം കാര്യങ്ങള് കീഴ്‌മേല് മറിയുന്നത്. എന്നാല് മറ്റു ചിലര് ഈ ശ്രേഷ്ഠസ്ഥാനം വരിച്ചവരാകില്ല. അവര് എത്ര പഴുത്താലും എത്ര കായ്ച്ചാലും ഓരീച്ചയും എത്തി നോക്കില്ല. തന്റെ കായും പൂവും കൊട്ടയില് ഇറുത്തെടുത്ത് ആവശ്യക്കാരുടെ അടുത്തേക്ക് ഓടിയെത്തേണ്ടി വരും.\nഓര്‍മ്മിക്കുക ആദ്യം പറഞ്ഞ വിഭാഗം ഒരു ശതമാനമൊക്കയെ വരൂ. അവശേഷിച്ച തൊണ്ണൂറ്റി ഒമ്പതും ഒതുങ്ങി നില്‍ക്കേണ്ടവരല്ല. ഓടിപ്പോവേണ്ടവരാണ്. ഇപ്പോള് നില കൊളളുന്ന ഇടം ചടഞ്ഞൊതുങ്ങലിന്റെതാണെങ്കില് നിങ്ങള് കാണുന്നവരെല്ലാം അങ്ങനെ ചടഞ്ഞൊതുങ്ങി സ്വയമൊതുങ്ങിപ്പോവുന്നുവെങ്കില് നിങ്ങള് സാധാരണക്ക് വിരുദ്ധമായ പുതിയ പാത തെരഞ്ഞു പിടിക്കേണ്ടതായി വരും. ആ പാതയായിരിക്കും നിങ്ങളുടെ ജീവിതത്തില് നിര്‍ണ്ണായക മാറ്റം ഉണ്ടാക്കുക. രണ്ട് വഴികള് മുന്നില് മുറിഞ്ഞ് കിടക്കവേ ഒന്ന് തൊങ്ങിപ്പഴകിയതും മറ്റേത് കാല്‍പെരുമാറ്റമില്ലാത്തതും ആയിരിക്കെ ആ രണ്ടാമത്തേതിനെ ധൈര്യപൂര്‍വ്വം പുല്‍കി ഉന്നതി കൈവരിച്ച റോബര്‍ട്ട് ഫ്രോസ്റ്റിന്റെ വരികള് പലര്‍ക്കും സ്വന്തത്തെ വേരോടെ പറിച്ചെടുത്തോടാനുള്ള ശക്തി പകര്‍ന്നിട്ടുണ്ട്.\nആരേയും കാത്തിരുന്നിട്ട് കാര്യമില്ല. ചുറ്റുപാടുകളെ കുറ്റപ്പെടുത്തി സ്വയം സമാധാനിച്ചത് കൊണ്ടും കാര്യമില്ല. എടുത്തടിക്കും പോലുള്ള ചുവടുമാറ്റം, അതേ നടക്കൂ. ചുറ്റുപാടിനെ തള്ളിപ്പറഞ്ഞ് സായൂജ്യമടയാനും എന്നിട്ട് സ്വയം സുഖിക്കാനും എന്ത് രസമായിരിക്കും. ആരമ്പ നബി ആടുകളേയും കൂട്ടി മല കയറിപോവുന്ന കാര്യം പറയുന്നുണ്ട്. കാലഘട്ടം വളരെ മോശം. കാണുന്നതും കേള്‍ക്കുന്നതുമെല്ലാം കേട.് ‘എന്നാല് പിന്നെ അങ്ങനെയങ്ങ് നാള്‍കഴിക്ക്, അല്ലാതെന്ത് ചെയ്യാനാ?’എന്നല്ല തിരുനബി (സ)പറഞ്ഞത്. ഏതാനും ആടുകളേയും കൂട്ടി ആരും കാണാത്ത ഒരു മലമുകളിലേക്ക് വെച്ചുപിടിക്കാന്. എന്നിട്ട് അവറ്റയെ മേയിച്ച,് ചോലയിലെ വെള്ളം കോരിക്കുടിച്ച,് കാട്ടുപഴങ്ങളും കാട്ടുകിഴങ്ങും പൊട്ടിച്ചു കഴിച്ച് ഇബാദത്തുമായി അങ്ങനെ കൂടുക. അങ്ങനെയൊരു കാലം വരുമെന്ന്. വല് ഉസ്‌ലതുല് ഔലാ ഇദാഫസദസ്സമന്, ഔ ഖാഫ മിന് ഫിതനിന് ബി ദീനിന് മുബ്തലാ എന്ന് ശൈഖ് സൈനുദ്ദീന് മഖ്ദും (റ) പാടിയതും അതുതന്നെ.\nഇനി വലതുകൈ ശ്രദ്ധിക്ക.് ചൂണ്ടുവിരലൊഴിച്ച് നാല് വിരലുകളും മടക്കിപ്പിടി! ചൂണ്ടുവിരല് ഇടതുനെഞ്ചിന്റെ മധ്യഭാഗത്തേക്ക് കൊണ്ട് വാ! തൊട്ടുപിടി. അമര്‍ത്ത്!! എന്നിട്ട് ചോദിക്ക,് ഞാനിപ്പോള് നില്‍ക്കുന്ന ഈ ഇടം എന്നിലെ ഞാനിനെ പുറത്ത് കൊണ്ട് വരികയാണോ, അതോ ഇവിടം വെച്ച് യഥാര്‍ത്ഥ ഞാന് കലങ്ങിപ്പോവുകയാണോ? ഇതിലും ഭേദപ്പെട്ട മഹാകാര്യങ്ങള് ചെയ്ത് തീര്‍ക്കാന് തീര്‍ച്ചയായും എനിക്ക് കഴിയുമോ, അതോ എന്റെ എല്ലാറ്റിനും പറ്റിയ ഉചിതമായ സ്ഥലത്താണ് ഞാന് ഉള്ളതെന്നോ? പറ്റിയ ഇടത്താണ് വന്നെത്തിയിരിക്കുന്നത് എന്നാണോ നിങ്ങളുടെ വിരലില് തട്ടുന്ന മിടിപ്പിന്റെ സംഗീതമെങ്കില് നിന്ന നില്‍പ് തുടര്‍ന്നോളൂ. അനുഗ്രഹത്തിന്റെ ഭാഷയില് പറയട്ടെ, നിങ്ങള്‍ക്ക് നല്ലതു വരും! അല്ല ഞാനിതാ ഒന്നുമല്ലാതാവാന് പോവുന്നു, എന്റെ ഉള്ളിലിതാ പ്രതിഭാത്വത്തിന്റെ അലകടല് ശ്വാസംമുട്ടിയൊടുങ്ങുന്നു എന്നാണോ നിങ്ങളുടെ ഹൃദയമിടിപ്പിന്റെ അലര്‍ച്ചയെങ്കില് മുന്‍പിന് ആലോചനകളില്ലാതെ, കൃത്യമായ ലക്ഷ്യബോധത്തോടെ എല്ലാം ഇട്ടെറിഞ്ഞ് ഒരൊറ്റ ഓട്ടം വെച്ചു കൊട്.\nരണ്ടുതരം സമീപനങ്ങളെപ്പറ്റി ഉണര്‍ത്തുന്നുണ്ട് ഇബ്‌നുഅതാഇല്ലാഹിസ്സികന്ദരി(റ), അവിടുത്തെ അല്‍ഹികമില്. നമുക്കതിനെ തജര്‍റുദി, അസ്ബാബീ എന്നിങ്ങനെ സൗകര്യപൂര്‍വം പേരിട്ടുവിളിക്കാം. പരബന്ധങ്ങളില് നിന്ന് ഏകനായി കഴിയുന്ന വിധത്തില് അല്ലാഹു ജീവിതം നല്‍കിയ ചിലരുണ്ട്. അവര്‍ക്കതാണ് ഗുണം. അവര് അതുവിട്ട് ഫീല്‍ഡ് തേടിയിറങ്ങുന്നത് സൗകര്യങ്ങളില് നിന്നുള്ള കാലിടറിവീഴ്ചയാണ്. എന്നാല് പരബന്ധങ്ങളില് മുഴുകി ജീവിച്ച് സ്വര്‍ണം കൊയ്യുന്ന ജീവിതം നല്‍കപ്പെട്ട ചിലരുണ്ട്. അവര്‍ക്കതാണ് ഗുണം. അവര് അവിടം വിട്ടോടുന്നത് ഗുപ്തമായ നീചമോഹമാണ്.\nഓര്‍ക്കേണ്ടത്, നില്‍പുസ്ഥലത്തെ സുഖമോ ദുഃഖമോ അവിടെ നില്‍ക്കുവാനോ വിട്ടോടുവാനോ ഉള്ള ചോദകം ആയിക്കൊള്ളണമെന്നില്ല എന്നതാണ്. ചിലപ്പോള് കാര്യങ്ങള് തിരിച്ചും മറിച്ചും ഒക്കെ വരും. ആറ്റുപുറം അലിഉസ്താദ് ഒരിടത്ത് സേവനം ചെയ്തുവരുന്നു. ഇടക്ക് ചില്ലറ കുശുകുശു. ഒരു പൊറുതിക്കേട്. വിട്ടാലോ എന്നൊരു തോന്നല്. സ്വയം തീരുമാനിക്കരുതല്ലോ? ഉടന് ഉസ്താദുല് അസാതീദ് ഒ കെ ഉസ്താദിന്റെ അടുത്തേക്കോടി. ”അവിടെ ചില അലോസരങ്ങള്.” മറുപടി: ”ഇപ്പോള് അവിടെത്തന്നെ നില്‍ക്ക്.” കാലം കുറച്ചുകഴിഞ്ഞു. വീണ്ടും ശൈഖുനയുടെ സമീപം ചെന്നു.\n”ഇപ്പോള് അവിടെ എങ്ങനെ?”\n”ഉം, ഇപ്പം സ്ഥലം വിട്ടോ!”\nശൈഖുനാ ദര്‍സ് നടത്തുന്നു, ചാലിയത്ത്. ശമ്പളം മുന്നൂറ് രൂപ. ഉമ്മത്തൂരുകാര് വരുന്നു. അവിടേക്ക് ക്ഷണിക്കാന്. എത്രയാ ശമ്പളം. അത്രയും അത്രയും അത്രയും പിന്നെ നൂറും, അഥവാ 1000! മറുപടി: ഞാന് വരുന്നില്ല.\nതാജുല്‍ഉലമക്ക് ഉള്ളാളത്തൊരു വിരക്തി. വിട്ടാലോ എന്നൊരു തോന്നല്. വടകര മമ്മദ് ഹാജി തങ്ങള് വരുന്നു. റൂമില് നോക്കുമ്പോള് കര്‍മശാസ്ത്രത്തിലെ സരളക്ലാസ്സിക് മുഗ്‌നി(മുഗ്‌നി മുഹ്താജ്- ആവശ്യക്കാരന്റെ സര്‍വൈശ്വര്യദായിനി). ഹോ, ഇവിടെ മുഗ്‌നിയുണ്ടല്ലോ. ഇനി എവിടെയും പോവണ്ട! പോയപൂതി നിന്നു! എന്തു മനസ്സിലായി?\nആ അങ്ങനെ പോകുന്നു added by vistarbpo on March 10, 2015


Sat Jun 25 2022 13:46:38 GMT+0530 (India Standard Time)\nഉമ്രാന് മാലിഖ് ഹൈദരാബാദിനായി മൂന്ന് വിക്കറ്റ് നേടി.\nBY FAR17 May 2022 6:41 PM GMT\nFAR17 May 2022 6:41 PM GMT\nമുംബൈ: ഇന്ത്യന് പ്രീമിയര് ലീഗില് ആവേശം അവസാന പന്ത് വരെ നീണ്ടുനിന്ന എസ്ആര്‍എച്ച്-മുംബൈ ഇന്ത്യന്‍സ് മല്‍സരത്തില് ജയം ഹൈദരാബാദിനൊപ്പം. 18 പന്തില് 46 റണ്‍സെടുത്ത് ഒറ്റയാനായി അവസാനം വരെ പൊരുതിയ മുംബൈ ഇന്ത്യന്‍സിന്റെ ടിം ഡേവിഡിന്റെ വെല്ലുവിളി അതിജീവിച്ചാണ് സണ്‍റൈസേഴ്‌സ് ഹൈദരാബാദ് മൂന്ന് റണ്‍സിന്റെ ജയം നേടിയത്. 193 റണ്‍സ് ലക്ഷ്യം പിന്‍തുടര്‍ന്ന മുംബൈക്ക് 190 റണ്‍സെടുക്കാനെ സാധിച്ചുള്ളൂ. രോഹിത്ത് ശര്‍മ്മയും (48), ഇഷാന് കിഷനും (43) മുംബൈക്ക് തകര്‍പ്പന് തുടക്കമായിരുന്നു നല്‍കിയത്. എന്നാല് ടിം ഡേവിഡ് ഒഴികെയുള്ളവര്‍ക്ക് പിടിച്ചുനില്‍ക്കാനായില്ല. ഉമ്രാന് മാലിഖ് ഹൈദരാബാദിനായി മൂന്ന് വിക്കറ്റ് നേടി.\nആദ്യം ബാറ്റ് ചെയ്ത സണ്‍റൈസേഴ്‌സിനായി രാഹുല് ത്രിപാഠിയാണ് വെടിക്കെട്ട് ബാറ്റിങ് പുറത്തെടുത്തത്.44 പന്തില് താരം 76 റണ്‍സെടുത്തു. 26 പന്തില് 42 റണ്‍സെടുത്ത് പ്രിയം ഗാര്‍ഗും 22 പന്തില് 38 റണ്‍സെടുത്ത് നിക്കോളസ് പൂരനും എസ്ആര്‍എച്ചിനും മികച്ച സ്‌കോര് നല്‍കുകയായിരുന്നു.\nIPL 2022 SunRisers Hyderabad 2022 Mumbai Indians 2022


കവിതയുടെ ഘടന: ഒരു കാഴ്ചപ്പാട് | സുജീഷ്\nകവിതയുടെ ഘടന: ഒരു കാഴ്ചപ്പാട്\nകവിതയുടെ പ്രമേയം എങ്ങനെ അവതരിപ്പിക്കപ്പെടുന്നു എന്നതിന്റെ അടിസ്ഥാനത്തിൽ കവിതയുടെ ഘടനയെ വിലയിരുത്തുന്നു\nഗദ്യം, പദ്യം എന്നീ രണ്ടു സാഹിത്യരൂപങ്ങളുള്ളതിൽ പദ്യരൂപത്തിനെ കവിത എന്നു പറയുന്നതായിരുന്നു നമ്മുടെ പഴയസങ്കൽപ്പം. എന്നാൽ ശബ്ദാലങ്കാരവും വൃത്താലങ്കാരവും അർത്ഥാലങ്കാരവും യോജിച്ചു നില്ക്കുന്ന ആശയാവിഷ്കാരമാണ് കവിതയെന്ന സങ്കൽപ്പത്തിൽ കാലാനുസൃതമായ ചില മാറ്റങ്ങൾ ഉണ്ടായിരിക്കുന്ന ഈ സാഹചര്യത്തിൽ, പ്രത്യേകിച്ച് വൃത്താലങ്കാരത്തിന്റെ പ്രാധാന്യം കുറഞ്ഞതിനാൽ കവിതയുടെ രൂപത്തെ സംബന്ധിച്ച കാഴ്ചപ്പാടുകളിലും ചില മാറ്റങ്ങൾ ആവശ്യമായിരിക്കുന്നു. വൃത്തവുമായി അല്ലെങ്കിൽ സംഗീതവുമായി ബന്ധപ്പെട്ടു രൂപപ്പെടുന്ന ഒന്നിനെ കവിതയുടെ രൂപമെന്നു പൊതുവെ വിളിക്കപ്പെട്ടിരുന്നു. ഏതാണ്ട് സമാനമായ അർത്ഥത്തിൽ തന്നെയാണ് കവിതയുടെ ഘടനയെയും പലരും മനസ്സിലാക്കിയത്. ഗദ്യകവിതകൾ കൂടുതൽ പ്രചാരത്തിലായ സമീപകാലത്തെ പരിഗണിക്കുമ്പോൾ കവിതയുടെ രൂപവും (form), ഘടനയും (structure) ഒന്നല്ലെന്നും ഇവ തമ്മിൽ വ്യത്യാസമുണ്ടെന്നും മനസ്സിലാകും. വൃത്തമൊപ്പിച്ചെഴുതിയ കവിതകളിൽ, ഓരോ വൃത്തത്തിനും എഴുതപ്പെടുന്ന താളുകളിൽ ഏകീകൃതമായ ഒരു രൂപമുണ്ട്. എന്നാൽ ഗദ്യകവിതയുടെ കാര്യത്തിൽ ഇങ്ങനെ എഴുതപ്പെടുന്ന താളിലോ സ്ക്രീനിലോ ഏകീകൃതമായ ഒരു രൂപം കാണുക പൊതുവെ സാധ്യമല്ല. വരിമുറിച്ചെഴുതുന്ന ഗദ്യകവിത, വരിമുറിക്കാതെ എഴുതുന്ന ഗദ്യകവിത എന്നു വേണമെങ്കിൽ അവയുടെ താളിലെ/സ്ക്രീനിലെ രൂപത്തെ അടിസ്ഥാനമാക്കി വേർതിരിവ് ആകാം.\nവൃത്തവുമായി ബന്ധപ്പെട്ട നിബന്ധനകളാൽ ഉടലെടുക്കുന്ന രൂപത്തെയല്ല ഈ കുറിപ്പിൽ ഘടന എന്ന വാക്കുകൊണ്ട് അർത്ഥമാക്കുന്നത്. മറിച്ച് കവിതയുടെ പ്രമേയം എങ്ങനെ അവതരിപ്പിക്കപ്പെടുന്നു എന്നതിനെയാണ്. അതായത് ഘടനയ്ക്ക് സ്ക്രീനിലോ താളിലോ കവിതയ്ക്കു ഉണ്ടാകുന്ന രൂപവുമായി കാര്യമായ ബന്ധം ഉണ്ടാകണം എന്നില്ല. അതേസമയം അർത്ഥലങ്കാരങ്ങളുമായി കൂടുതൽ ബന്ധം കാണുകയും ചെയ്യും. ഒരു കവിത വായിക്കുമ്പോൾ അതിന്റെ വിഷയം എന്തെന്നു നിങ്ങൾ ചിന്തിക്കും – അത് പ്രണയമാകാം, വേദനയാകാം, പ്രതീക്ഷയാകാം, മരണമാകാം അങ്ങനെ എന്തുമാകാം. വൃത്തത്തിൽ എഴുതിയത് ആണെങ്കിൽ രൂപത്തിന്റെ അടിസ്ഥാനത്തിൽ വൃത്തമേതെന്നും നോക്കും. ഗദ്യകവിതയാണെങ്കിൽ ഇത് നോക്കുകയുമില്ല. എന്നാൽ നമ്മളിൽ പലരും ആ കവിതയുടെ ആഖ്യാനപരമായ ഒഴുക്കും ആ ഒഴുക്കിനിടയിലെ തിരിവുകളെയും പറ്റി ആലോചിച്ചെന്നു വരില്ല. ആ ഒഴുക്കിനെയും തിരിവുകളെയുമാണ് ഘടന എന്നതുകൊണ്ട് ഈ കുറിപ്പിൽ അർത്ഥമാക്കുന്നത്.\nജോർജിയ റിവ്യൂവിൽ എഴുതിയ ലേഖനത്തിൽ അമേരിക്കൻ കവി റാന്ദൽ ജറൽ ഇങ്ങനെ പറയുന്നു: ഒരു മികച്ച കവിത ഒരിടത്തു നിന്നും തുടങ്ങി തികച്ചും വ്യത്യസ്തമായ മറ്റൊരിടത്ത് അവസാനിച്ചേക്കാം. എന്നാൽ ആ കവിതയുടെ ആദിമദ്ധ്യാന്തമുള്ള പൊരുത്തം വളരെ പ്രധാനമാണ്. ഇത്തരത്തിലുള്ള പൊരുത്തം സാധ്യമാക്കാൻ നമുക്ക് പ്രയോഗിക്കാവുന്ന നിരവധി ഘടനകളുണ്ടെന്നു ജറൽ പറയുന്നു. കവിതയിൽ അവയുടെ പ്രധാന കാവ്യഗുണമെന്നത് ഇത്തരം പറച്ചിലിനിടയിലെ തിരിവുകൾ (turns) ആണെന്നു Structure & Surprise: Engaging Poetic Turns എന്ന പുസ്തകത്തിലും ഇതിനു അനുബന്ധമായി തുടങ്ങിയ ബ്ലോഗിലും മൈക്കൾ ത്യൂൻ ചൂണ്ടിക്കാണിക്കുന്നു. ത്യൂൻ ചില ഘടനകളെ ആ ഘടനയിൽ എഴുതപ്പെട്ട കവിതകളെ മുൻനിർത്തി അവതരിപ്പിക്കുന്നുണ്ട്. അദ്ദേഹം മുന്നോട്ടുവെക്കുന്ന ഘടനകളിൽ മലയാളകവിതയിൽ നിന്നും നമുക്ക് ഉദാഹരണങ്ങൾ കണ്ടെത്താനാകും. അതേസമയം ഈ ഘടനകൾ മാത്രമല്ല കവിതയ്ക്കു സങ്കീർണ്ണമായ മറ്റു ഘടനകളോ അതല്ലെങ്കിൽ ഒന്നിലധികം ഘടനങ്ങൾ ചേർന്നുണ്ടാകുന്ന ഘടനകളും സാധ്യമാണ്. കവിതയുടെ രചനാതന്ത്രത്തെക്കുറിച്ചും പ്രമേയത്തിനു ഏറ്റവും അനുയോജ്യമായ ഘടനകളെ കുറിച്ചും ആലോചന നടത്തുന്ന കവികൾക്കു ഉപയോഗപ്രദമായ ഒരു കാഴ്ചപ്പാട് ആണ് മൈക്കൾ ത്യൂൻ മുന്നോട്ടുവെക്കുന്നത്. കവിതയുടെ തിരിവുകൾ അടിസ്ഥാനമാക്കി പലതരത്തിലുള്ള ഘടനകളെ കണ്ടെത്താൻ നമുക്കാകും. അതുവഴി കവിതകളെ തരം തിരിക്കാനും. ചില ഘടനകൾ നോക്കാം:\nചാക്രികഘടന: ഒരിടത്തു നിന്നും തുടങ്ങി അതേ ഇടത്തേക്കു തന്നെ തിരിച്ചെത്തുന്ന കവിതകൾ. ഇത്തരം കവിതകളുടെ പ്രത്യേകതയെന്നതു അവയുടെ പ്രമേയം പലപ്പോഴും ഒരു മാറ്റത്തിലൂടെ കടന്നുപോയി പൂർവ്വസ്ഥിതിയിലേക്കു എത്തുന്നതാകും. എന്നാൽ പൂർണ്ണാർത്ഥത്തിൽ ആദ്യത്തെ സ്ഥിതിയിലേക്കു ആകണം എന്നില്ല അവസാനം തിരിച്ചെത്തുന്നത്.\nവിശദീകരണ-നീതിവാക്യ ഘടന: ഈ ഘടനയിലുള്ള കവിതകൾക്കു രണ്ട് ഭാഗങ്ങൾ ഉണ്ടായിരിക്കും. ഒരു വസ്തുവിനെയോ കാര്യത്തെയോ സന്ദർഭത്തെയോ കുറിച്ച് വിശദീകരണം നൽകുന്ന ആദ്യഭാഗവും ഇതിൽ നിന്നുമെത്തുന്ന നിഗമനമായോ ധ്യാനമായോ കണക്കാക്കാവുന്ന രണ്ടാമത്തെ ഭാഗവും. വായനക്കാരന്റെ ചിന്തയേയോ ഭാവനയേയോ വികാരത്തെയോ പൊടുന്നനെ ഒരു തിരിവിലൂടെ ഉണർത്താൻ സാധിക്കുന്ന രണ്ടാമത്തെ ഭാഗമാണ് ഈ ഘടനയുള്ള കവിതകളിൽ കാവ്യാനുഭവം സാധ്യമാക്കുന്നത്.\nരൂപക-അർത്ഥ ഘടന: രണ്ട് ഭാഗങ്ങളുള്ള ഈ ഘടനയിൽ ഒരു കാര്യത്തെയോ സന്ദർഭത്തെയോ സൂചിപ്പിക്കുന്ന രൂപകമോ രൂപകവർണ്ണനയോ ആയിരിക്കും ആദ്യഭാഗത്ത്. രണ്ടാം ഭാഗത്ത് രൂപകം എന്തിനെയാണോ അർത്ഥമാക്കുന്നത് അതിലേക്കുള്ള സൂചനയും. ചിലപ്പോൾ ഒരു കടങ്കഥയുടെ സ്വഭാവം ഈ ഘടനയിലുള്ള കവിതകൾക്കു ഉണ്ടാകും.\nതാരതമ്യഘടന: ഒന്നിലധികം സന്ദർഭങ്ങളെയോ കാര്യങ്ങളെയോ പരസ്പരബന്ധം നേരിട്ടു വ്യക്തമാക്കാതെ ചേർത്തുവെച്ച രീതിയിൽ ആയിരിക്കും ഇത്തരം കവിതകളുടെ ഘടന. അവയുടെ പരസ്പരബന്ധം കണ്ടെത്താനുള്ള ആലോചനയിൽ നിന്നുമാണ് വായിക്കുന്നയാളിൽ കാവ്യാനുഭവം സാധ്യമാകുന്നത്.\nചോദ്യോത്തരഘടന: ചോദ്യങ്ങളും ഉത്തരങ്ങളുമായി വികസിച്ചു വരുന്ന കവിതകൾ. ഇത്തരം കവിതകളിൽ ഓരോ ചോദ്യവും ഉത്തരത്തിലേക്കു തിരിയുന്നിടത്ത് കാവ്യാനുഭവം സാധ്യമാകുന്നു.\nപെട്ടെന്നു ഓർമ്മയിൽ വന്ന ചില ഘടനകളെ മാത്രമാണ് ഇവിടെ സൂചിപ്പിച്ചത്. കവിതകൾ കൂടുതലായി വായിക്കുന്നത് വഴി ഇത്തരത്തിൽ നിരവധി ഘടനകൾ നമുക്ക് കണ്ടെത്താനാകും. മേൽപ്പറഞ്ഞ ലളിതമായ ഘടനകൾ മാത്രമല്ല സങ്കീർണ്ണമായ ഘടനകളും ഒന്നിലധികം ഘടനങ്ങൾ ചേർന്നുണ്ടാകുന്ന ഘടനകളും വിഷയത്തിന്റെയും പറച്ചിൽരീതിയുടെയും ആവശ്യാനുസരണം ഓരോ കവിയ്ക്കും തിരഞ്ഞെടുക്കാനും സൃഷ്ടിച്ചെടുക്കാനും സാധിക്കും. ഓരോ കവിത വായിക്കുമ്പോഴും അതിൽ എന്താണ് കാവ്യാനുഭവം സാധ്യമാക്കിയത് എന്ന് ആലോചിക്കുന്നതിനൊപ്പം എങ്ങനെയാണ് കാവ്യാനുഭവം സാധ്യമായിരിക്കുന്നത് എന്ന ആലോചന ഉണ്ടാകുന്നിടത്ത് ഓരോ കവിതാവായനക്കാരനും കവിതയുടെ ഘടന തിരിച്ചറിയും. ഇങ്ങനൊരു വായന കവിയായ ഒരാൾക്കു എഴുത്തിൽ ഗുണപ്രദമാകാം.\nPosted under കുറിപ്പ് on July 17, 2020\nSelect Category കവിത (13) കുറിപ്പ് (10) പരിഭാഷ (46)\nകവികൾ SelectaPoet അന്തോണിയോ പോർച്ചിയോ (1) അബ്ബാസ് കിയാരോസ്തമി (1) ആർതർ റിംബോ (1) എ. കെ. രാമാനുജൻ (2) ഒക്റ്റാവിയോ പാസ് (2) ഗിയോർഗ് ട്രാക്ക്ൾ (1) ഗ്ലോറിയ ഫുവെർടെസ് (1) ചാൾസ് ബുകോവ്സ്കി (2) ചാൾസ് സിമിക് (1) ജോര്‍ജ് സെഫെരിസ് (1) ഡബ്ലിയു. എസ് മെർവിൻ (1) ഡെറിക് വൊൾകട്ട് (1) ബേ ദാവോ (2) മനുഷ്യപുത്രൻ (1) മഹ്മൂദ് ദർവീഷ് (1) മിരൊസ്ലഫ് ഹൊളുബ് (2) യാന്നിസ് റിറ്റ്സോസ് (3) യെഹൂദ അമിഖായ് (2) ലിഡിയ ഡേവിസ് (1) വിസ്വാവ ഷിംബോസ്ക (2) സി.പി കവാഫി (4) റെയ്മണ്ട് കാർവർ (3) റോബർട്ടോ ബൊലാഞോ (1) റോബർട്ടോ ഹുവാറോസ് (1) റ്റൊമാസ് ട്രാൻസ്ട്രോമർ (6)


ആണ്‍കുഞ്ഞിനെ പ്രതീക്ഷിച്ചു, പിറന്നത് പെണ്‍കുഞ്ഞ്, യുവാവ് ജീവനൊടുക്കി, ഭര്‍ത്താവിന്റെ മരണവാര്‍ത്തയറിഞ്ഞ് താങ്ങാനാവാതെ ഭാര്യ ഹൃദയാഘാതത്തെ തുടര്‍ന്ന് മരിച്ചു - BIGNEWSLIVE | Latest Malayalam News\nഅഗര്‍ത്തല: പെണ്‍കുഞ്ഞ് ജനിച്ചതിന്റെ വിഷമത്തില് യുവാവ് ജീവനൊടുക്കി. ഭര്‍ത്താവിന്റെ മരണവാര്‍ത്തയറിഞ്ഞ് ഭാര്യ ഹൃദയാഘാതത്തെ തുടര്‍ന്ന് മരിച്ചു. ത്രിപുരയിലാണ് സംഭവം. ഗൗതം നഗര് സ്വദേശി പ്രാണ് ഗോബിന്ദ എന്ന യുവാവാണ് ജീവനൊടുക്കിയത്.\nഇയാളുടെ മരണവാര്‍ത്ത അറിഞ്ഞ ഇരുപത്തിമൂന്നുകാരി ഭാര്യ സുപ്രിയ ദാസ് ഹൃദയാഘാതത്തെ തുടര്‍ന്ന് മരണത്തിന് കീഴടങ്ങി. ആണ്‍കുഞ്ഞ് വേണമെന്നായിരുന്നു പ്രാണിന്റെയും വീട്ടുകാരുടെയും ആഗ്രഹം. എന്നാല് പ്രതീക്ഷിച്ചത് പോലെ ആണ്‍കുഞ്ഞ് പിറന്നില്ല. സുപ്രിയ ഒരു പെണ്‍കുഞ്ഞിന് ജന്മം നല്‍കി.\nഏതാനും ദിവസങ്ങള്‍ക്ക് മുമ്പായിരുന്നു സുപ്രിയയ്ക്കും പ്രാണിനും പെണ്‍കുഞ്ഞ് പിറന്നത്. ആണ്‍കുഞ്ഞിനായി കാത്തിരുന്ന ഭര്‍ത്താവിനും വീട്ടുകാര്‍ക്കും ഇത് ഉള്‍ക്കൊള്ളാനായിരുന്നില്ല. ഇക്കാര്യം പറഞ്ഞ് വഴക്ക് പതിവായിരുന്നുവെന്ന് പൊലീസ് പറയുന്നു.\nഭര്‍തൃവീട്ടുകാര് സുപ്രിയയെ മാനസികമായി പീഡിപ്പിക്കാനും തുടങ്ങി. ആണ്‍കുഞ്ഞിനെ കിട്ടാത്തതില് സങ്കടത്തിലായ പ്രാണ്, ഞായറാഴ്ച ഭാര്യയുമായി വഴക്കിട്ട് വീടുവിട്ടിറങ്ങി. ശേഷം തീകൊളുത്തി ജീവനൊടുക്കുകയായിരുന്നു. പ്രാണിന്റെ മരണവാര്‍ത്തയറിഞ്ഞ് താങ്ങാനാവാതെ സുപ്രിയ ഹൃദയാഘാതത്തെ തുടര്‍ന്ന് മരിച്ചു.\nഭര്‍ത്തൃവീട്ടിലെ മാനസിക പീഡനങ്ങള് കൊണ്ട് തകര്‍ന്നിരുന്ന സുപ്രിയയ്ക്ക് ഭര്‍ത്താവിന്റെ മരണവാര്‍ത്ത കൂടി താങ്ങാനായില്ലെന്നാണ് ബന്ധുക്കള് പറയുന്നത്. പെണ്‍കുഞ്ഞ് ജനിച്ചതിന്റെ പേരില് സുപ്രിയയെ ഭര്‍ത്താവിന്റെ മാതാവ് നിരന്തരം കുത്തുവാക്കുകള് പറയുമായിരുന്നുവെന്ന് അയല്‍വാസികള് പറഞ്ഞതായി പൊലീസ് ഉദ്യോഗസ്ഥര് വ്യക്തമാക്കി.\nTags: Baby Birthdeathmantripurawife\nകൊവിഡ്; ഐടി, ബിപിഒ ജീവനക്കാരുടെ വര്‍ക്ക് ഫ്രം ഹോം കാലാവധി ഡിസംബര് വരെ നീട്ടി കേന്ദ്രസര്‍ക്കാര്\nഇന്ന് മാത്രം നാല് കൊവിഡ് മരണങ്ങൾ; ഉറവിടമറിയാത്ത കൊവിഡ് രോഗികളും; സംസ്ഥാനത്ത് ആശങ്ക


എയിഡ്‌സിന് മരുന്ന്; ലോകമാകെ പ്രതീക്ഷയിൽ\nFeatured News ScienceWorld\nലോകമെമ്പാടുമുള്ള ജനങ്ങളുടെ പേടി സ്വപ്‌നമാണ് എയിഡ്‌സ്. ഇന്നലെ വരെ മരുന്ന് കണ്ടുപിടിച്ചിട്ടില്ലാത്ത അപൂർവ്വ രോഗങ്ങളുടെ പട്ടികയിലായിരുന്നു എയിഡ്‌സിന്റെ പേര്. എന്നാൽ ഇപ്പോഴിതാ എയിഡ്‌സ് രോഗികൾക്ക് പ്രതീക്ഷയേകി മരുന്ന് പരീക്ഷണവുമായി രംഗത്തെത്തിയിരിക്കുകയാണ് ചില ശാസ്ത്രജ്ഞർ.\nഈ പരീക്ഷണം ലക്ഷ്യം കണ്ടാൽ എയിഡ്‌സ് രോഗത്തിൽനിന്ന് മുക്തി എന്ന ഏറെ നാളത്തെ സ്വപ്‌നം യാഥാർത്ഥ്യമാകും. കേമ്പ്രിഡ്ജ്, ഓക്‌സ്‌ഫോർഡ്, ഇംപീരിയൽ, ലണ്ടൻ യുണിവേഴ്‌സിറ്റി, കിംഗ്‌സ് കോളേജ് ലണ്ടൻ, എന്നീ പ്രമുഖ സർവ്വകലാശാലകളിലെ ഡോക്ടർമാരും, ശാസ്ത്രജ്ഞരും ചേർന്ന് 50 എച്ച്.ഐ.വി ബാധിതരിൽ നടത്തിയ പരീക്ഷണമാണ് ചരിത്രത്തിന്റെ നാഴിക്കക്കല്ലായി മാറാൻ പോകുന്നത്.\nഎന്നാൽ ഈ 50 പേരിൽ 44 കാരനായ ഒരു ബ്രിട്ടീഷ് പൗരനിൽ മരുന്ന ഫലിച്ചു തുടങ്ങിയതായാണ് വിവരം. പരീക്ഷണം വിജയിച്ചാൽ എയിഡ്‌സ് എന്ന മാരക രോഗത്തിൽ നിന്ന് മുക്തി നേടുന്ന ആദ്യ വ്യക്തിയായിരിക്കും ഈ 44 കാരൻ. ഇദ്ദേഹത്തിന്റെ രോഗശാന്തിക്കായി അക്ഷമയോടെ കാത്തിരിക്കുകയാണ് ഇപ്പോൾ ശാസ്ത്രലോകം.


ബോള്‍ഷെവിക് വിപ്ലവവും മുസ്‌ലിംകളും – Islam Padasala\nബോള്‍ഷെവിക് വിപ്ലവവും മുസ്‌ലിംകളും\n1917-ലെ റഷ്യന് വിപ്ലവത്തിന്റെ തുടക്കത്തില് ലെനിനും മറ്റു വിപ്ലവനേതാക്കളും റഷ്യയിലെയും മധ്യേഷ്യയിലെയും മുസ്‌ലിംകളോട് അതില് പങ്കെടുക്കാനും അതിന് പിന്തുണ നല്‍കാനും ആവശ്യപ്പെട്ടിരുന്നു. സര് ചക്രവര്‍ത്തിമാരുടെ ഏകാധിപത്യത്തില്‍നിന്ന് രക്ഷപ്പെടുത്തി പൂര്‍ണ മതസ്വാതന്ത്ര്യം നല്‍കാമെന്ന് വിപ്ലവനേതാക്കള് വാഗ്ദത്തം ചെയ്തു. സര് ചക്രവര്‍ത്തിയുടെ കൈവശമുള്ള ഉഥ്മാന് (റ)ന്റെ മുസ്ഹഫ് നേടിത്തരാമെന്നും മുസ്‌ലിംപ്രദേശങ്ങളുടെ അതിര്‍ത്തികള് അംഗീകരിക്കാമെന്നും അവര് മുസ്‌ലിംകളോട് കരാര് ചെയ്തു. യൂറോപ്യന് അധിനിവേശത്തില്‍നിന്ന് ഇസ്‌ലാമിന് മോചനം നല്‍കുന്ന ഒരു സംഭവമായി മധ്യേഷ്യന് മുസ്‌ലിംകള് റഷ്യന് വിപ്ലവത്തെ നോക്കിക്കണ്ടു. കമ്യൂണിസവും ഇസ്‌ലാമും പരസ്പരംയോജിച്ചുപോവുന്നതാണെന്ന വികാരം മുസ്‌ലിംനേതാക്കള് പങ്കുവെക്കാന് തുടങ്ങി. മൂസ ജാറുല്ലയെ പോലുള്ള റഷ്യന് മുസ്‌ലിംപണ്ഡിതന്‍മാര് ഇത്തരം ആശയങ്ങളെ പ്രോത്സാഹിപ്പിച്ചു. വിപ്ലവാനന്തരം മധ്യേഷ്യയും വോള്‍ഗയിലെ മുസ് ലിംപ്രദേശങ്ങളും ഉള്‍ക്കൊള്ളുന്ന ഏകീകൃത തുര്‍ക്കിസ്ഥാന് എന്ന ആശയമാണ് മധ്യേഷ്യന് മുസ്‌ലിംകള് വിപ്ലവനേതാക്കള്‍ക്ക് മുമ്പില് വെച്ചത്. പക്ഷേ, മുസ് ലിംകളുടെ പിന്തുണയോടെ വിപ്ലവം വിജയിച്ചെങ്കിലും അവര്‍ക്ക് നല്‍കപ്പെട്ട വാഗ്ദാനങ്ങള് ഒന്നുംപാലിക്കപ്പെട്ടില്ല. ഇസ്‌ലാമിനും മുസ്‌ലിംകള്‍ക്കുമെതിരെ കടുത്ത നടപടികളാണ് കമ്യൂണിസ്റ്റ് ഭരണകൂടം നടപ്പില് വരുത്തിയത്. പള്ളികളും മതപാഠശാലകളും അടച്ചുപൂട്ടി.ഖുര്‍ആന് നിരോധിച്ചു. ഇസ്‌ലാമികകര്‍മങ്ങള് പരസ്യമായി ചെയ്യുന്നവര്‍ക്ക് കടുത്ത ശിക്ഷ നല്‍കി. മുസ്‌ലിംകള്‍ക്കിടയിലെ ഐക്യം തകര്‍ക്കുന്നതിന് അവര്‍ക്കിടയില് വ്യത്യസ്തദേശീയതകളും വംശീയതകളും സൃഷ്ടിച്ചെടുക്കാനാണ് കമ്യൂണിസ്റ്റ് ഭരണകൂടം ശ്രമിച്ചത്. ഇതിന്റെ ഭാഗമായി മധ്യേഷ്യയെ ആറ് റിപബ്ലിക്കുകളാക്കി വിഭജിച്ചു. ആദരികള്, ഉസ്‌ബെക്കുകള്, താജിക്കുകള്, തുര്‍ക്കുമാനികള്, കസാഖുകള്, കിര്‍ഗീസുകള് എന്നിങ്ങനെയുള്ള വംശീയതകളുടെ അടിസ്ഥാനത്തിലായിരുന്നു വിഭജനം. അതോടൊപ്പം ഈ വംശീയതകള് തമ്മിലുള്ള സംഘട്ടനവും ആരംഭിച്ചിരുന്നു. അതിര്‍ത്തി തര്‍ക്കത്തിന്റെ പേരില് കിര്‍ഗിസുകളും കസാഖുകളും തമ്മിലായിരുന്നു മുഖ്യസംഘട്ടനം. മധ്യേഷ്യന് മുസ്‌ലിംകളെ പ്രത്യേകിച്ചും കസാഖുകളെയും കിര്‍ഗിസുകളെയും സോവിയറ്റ് ഭരണകൂടത്തിനെതിരെ കലാപത്തിലേക്ക് നയിച്ച സംഭവമായിരുന്നു കാര്‍ഷിക ഉത്പാദനം വര്‍ധിപ്പിക്കാനെന്ന പേരില് കമ്യൂണിസ്റ്റ് ഭരണകൂടം നടപ്പിലാക്കിയ കൂട്ടുകൃഷി സമ്പ്രദായം. ജനങ്ങളെ കൂട്ടുകൃഷിയിടങ്ങളിലേക്ക് ബലം പ്രയോഗിച്ച് ആട്ടിത്തെളിച്ച് നടപ്പിലാക്കിയ ഈ പരിഷ്‌കാരം പലരുടെയും ജീവഹാനിയില് കലാശിച്ചു.\nറഷ്യന് അധിനിവേശത്തിനും അതുയര്‍ത്തിയ സാംസ്‌കാരികപ്രവര്‍ത്തനങ്ങള്‍ക്കുമെതിരെ മധ്യേഷ്യന് മുസ്‌ലിംകള്‍ക്കിടയില് രൂപംകൊണ്ട രണ്ടു സംരംഭങ്ങളായിരുന്നു ബസ്മാച്ചി പ്രസ്ഥാനവും ജദീദിസവും. 1898-ല് സര് ഭരണകൂടത്തിനെതിരെ ഇഹ്‌സാന് എന്ന പേരുള്ള ഒരു നഖ്ശബഹ്ദി സ്വൂഫി നയിച്ച കലാപം ബസ്മാച്ചി പ്രസ്ഥാനത്തിന്റെ ഭാഗമായിരുന്നു. പരിഷ്‌കരണവാദികളായ റഷ്യന് മുസ്‌ലിംകളും പരമ്പരാഗത മുസ്‌ലിംപണ്ഡിതന്‍മാരും അടങ്ങിയതായിരുന്നു ഇതിന്റെ നേതൃനിര. ഈ പ്രസ്ഥാനം ശക്തമായി നിലകൊണ്ടിരുന്ന 1920-1922 കാലയളവില് ഫര്‍ഗാന താഴ്‌വരയും താജിക്കിസ്താനും അടങ്ങുന്ന ഒരു ഭൂപ്രദേശത്തിന്റെ നിയന്ത്രണം കൈക്കലാക്കി. എന്നാല് 1924-ല് സോവിയറ്റ് സൈന്യം ഇതിനെ അടിച്ചൊതുക്കി. പിന്നീട് അഫ്ഗാന് അതിര്‍ത്തിയിലുള്ള പര്‍വതപ്രദേശത്ത് ബസ്മാച്ചി പ്രതിരോധം 1930 വരെ നിലനിന്നു.\nപത്തൊമ്പതാം നൂറ്റാണ്ടിലും ഇരുപതാം നൂറ്റാണ്ടിന്റെ തുടക്കത്തിലുമായി കൊളോണിയല് ആധിപത്യവും ആധുനിക ചിന്തകളും റഷ്യന് മുസ്‌ലിംബുദ്ധിജീവികളില് സൃഷ്ടിച്ച അസ്വസ്ഥതകളുടെ പ്രതിഫലനമായിരുന്നു ജദീദിസം. വിദ്യാഭ്യാസമേഖലയിലാണ് ഇതിന്റെ തുടക്കം. ആദ്യം ക്രിമിയയിലെയും കാക്കസസിലെയും പിന്നീട് മറ്റു റഷ്യന് മുസ്‌ലിംപ്രദേശങ്ങളിലെയും മതപാഠശാലകളിലെ ഭാഷാപഠനം നവീകരിക്കുന്നതിനുള്ള ശ്രമങ്ങള്‍ക്കായിരുന്നു ജദീദിസം എന്ന് വിളിച്ചിരുന്നത്. ഇസ്‌ലാമികസമൂഹത്തിന്റെ ജീവിതനിലവാരം മെച്ചപ്പെടുത്തല്, അവരുടെ സാമ്പത്തികവും സാങ്കേതികവുമായ കഴിവുകള് വര്‍ധിപ്പിക്കല്, കഴിഞ്ഞ കാലങ്ങളില് ഇസ്‌ലാമികസമൂഹത്തിന്റെ നഷ്ടപ്പെട്ട ശക്തിയും പ്രതാപവും വീണ്ടെടുക്കല് തുടങ്ങിയ വിശാല ലക്ഷ്യങ്ങളും ഈ പ്രസ്ഥാനം ഏറ്റെടുത്തു. ഇത്തരം ശ്രമങ്ങള് റഷ്യന്‍മുസ്‌ലിംകളില് ഇസ്‌ലാമിനെ ഒരു പരിധിയോളം നിലനിര്‍ത്തി. അതോടൊപ്പം 1970 കളോടെ റേഡിയോ വഴിയുള്ള ഇസ്‌ലാമികപ്രചാരണം മധ്യേഷ്യയില് വ്യാപിച്ചുകൊണ്ടിരുന്നു. ഇറാന്, അഫ്ഗാന് കമ്യൂണിസ്റ്റ് വിരുദ്ധസഖ്യം , സുഊദി അറേബ്യ, വാഷിങ്ടണ് ആസ്ഥാനമാക്കിയുള്ള റേഡിയോ ലിബര്‍ട്ടി, റേഡിയോ ഫ്രീ യൂറോപ് എന്നിവയാണ് ഈ പ്രചാരണത്തിന് നേതൃത്വം കൊടുത്തത്. 1919-ലെ ഇറാന് വിപ്ലവം മധ്യേഷ്യയില് ഇസ്‌ലാമിന്റെ നവജാഗരണത്തിന് ആക്കം കൂട്ടി. ഈയൊരു ഘട്ടത്തിലാണ് മധ്യേഷ്യന് അധിനിവേശത്തിന്റെ ഭാഗമെന്ന നിലയില് 1979 ല് സോവിയറ്റ് ചെമ്പട അഫ്ഗാനിസ്താന് കയ്യടക്കുന്നത് . എന്നാല്, ഒരു ദശാബ്ദം നീണ്ടുനിന്ന അഫ്ഗാന് മുജാഹിദുകളുടെ ചെറുത്തുനില്‍പിനൊടുവില് 1989ല് സോവിയറ്റ് സേനക്ക് പിന്‍മാറേണ്ടിവന്നു. ഗോര്‍ബച്ചേവ് 1985 ല് സോവിയറ്റ് യൂണിയന്റെ പ്രസിഡന്റായതോടെയാണ് ഇത് സംഭവിച്ചത്. അദ്ദേഹം നടപ്പാക്കിയ ജനാധിപത്യ പരിഷ്‌കരണങ്ങളുടെ ഫലമെന്നോണം സോവിയറ്റ് യൂണിയന് ശിഥിലമാക്കപ്പെടുകയും മധ്യേഷ്യ സ്വതന്ത്രമാവുകയും ചെയ്തു. അങ്ങനെ മധ്യേഷ്യന് റിപബ്ലിക്കുകള് ആറ് മുസ്‌ലിംരാഷ്ട്രങ്ങളായി രൂപാന്തരപ്പെട്ടു. എന്നാല് മധ്യേഷ്യന് റിപബ്ലിക്കുകള് അയല് മുസ്‌ലിംരാഷ്ട്രങ്ങളുമായി ചേര്‍ന്ന് ഒരു ‘ഗ്രീന് ബെല്‍റ്റി’നു രൂപം നല്‍കുമോയെന്നായിരുന്നു യൂറോപിന്റെ ആശങ്ക. മധ്യേഷ്യന് മുസ് ലിംകള്‍ക്കിടയില് ഉടലെടുക്കുന്ന ഇസ് ലാമിക നവജാഗരണത്തെ യൂറോപ്പും അമേരിക്കയും ഭയപ്പെടുന്നു. കാരണം, ഇവിടത്തെ മുസ്‌ലിംകള്, ഇസ്‌ലാമികലോകത്ത് ഏറ്റവും കൂടുതല് വിദ്യാസമ്പന്നരും ശാസ്ത്രങ്ങളിലും സാങ്കേതികവിദ്യകളിലും വിദഗ്ധരുമാണ്. ഏറ്റവും വലിയ മുസ്‌ലിംറിപബ്ലിക്കായ കസഖ്‌സ്താന് ആണവായുധങ്ങള് കൈവശം വെക്കുന്നുവെന്നതാണ് യൂറോപിന്റെ ആശങ്കക്കുള്ള പ്രധാനകാരണം.\nസ്വാതന്ത്ര്യവും മനുഷ്യാവകാശങ്ങളും ഇസ്‌ലാമികവീക്ഷണത്തില്\nവ്യക്തി ഒരേസമയം മുസ്‌ലിമും ദേശീയവാദിയുമോ?


യുവാവിനെ നടുറോഡില്‍വച്ച് കുത്തി, ഓടി രക്ഷപ്പെടാന് നോക്കിയ യുവതിയെ നാട്ടുകാര് തടഞ്ഞു; കണ്ടുനിന്ന ഭര്‍ത്താവ് ബൈക്കില് കടന്നുകളഞ്ഞു\nതിങ്കള്, 31 മെയ് 2021 (11:33 IST)\nആറ്റിങ്ങലില് ഞായറാഴ്ച ഉച്ചയോടെ അരങ്ങേറിയത് നാടകീയ രംഗങ്ങള്. കോരാണിയില് ദേശീയപാതയോരത്ത് യുവാവിനെ കുത്തിക്കൊലപ്പെടുത്താന് ശ്രമം നടന്നു. കുത്തേറ്റ മംഗലപുരം ഇടവിളാകം നിജേഷ് ഭവനില് നിധീഷ് (30) ഗുരുതര പരുക്കുകളോടെ തിരുവനന്തപുരത്തെ സ്വകാര്യ ആശുപത്രിയില് ചികിത്സയിലാണ്. ഇയാളുടെ സുഹൃത്ത് പനവൂര് കൊല്ലായില് സ്വദേശി രശ്മി (26) ആണ് കുത്തിക്കൊല്ലാന് ശ്രമിച്ചത്. രശ്മിയെ പൊലീസ് കസ്റ്റഡിയിലെടുത്തു.\nവാളിക്കോട് പ്രവര്‍ത്തിക്കുന്ന ജനസേവന കേന്ദ്രത്തിലെ ജീവനക്കാരന് നിധീഷുമായി രശ്മി മൂന്ന് മാസമായി സൗഹൃദത്തിലാണ്. ഇക്കാര്യം രശ്മിയുടെ വീട്ടില് അറിഞ്ഞു. ഭര്‍ത്താവും രശ്മിയും തമ്മില് പ്രശ്‌നങ്ങളുണ്ടായി. കുടുംബ പ്രശ്‌നം സംബന്ധിച്ച് കഴിഞ്ഞ 19ന് വെഞ്ഞാറമൂട് സ്റ്റേഷനില് പരാതി നല്‍കിയതിന്റെ അടിസ്ഥാനത്തില് രണ്ടുപേരെയും വിളിച്ചുവരുത്തി പ്രശ്‌നം പരിഹരിച്ച് വിട്ടയച്ചു. എന്നാല്, വീണ്ടും ഭര്‍ത്താവുമായി വഴക്കുണ്ടായതിന്റെ അടിസ്ഥാനത്തില് രശ്മി കഴിഞ്ഞ ദിവസം കൈയിലെ ഞരമ്പ് മുറിച്ച് ആത്മഹത്യയ്ക്ക് ശ്രമിച്ചിരുന്നു. ഞായറാഴ്ച രാവിലെ പത്തോടെ ഭര്‍ത്താവ് അജീഷിനും കുഞ്ഞിനും ഒപ്പം കോരാണിയിലെത്തിയ രശ്മി നിധീഷിനെ അങ്ങോട്ട് വിളിച്ചു വരുത്തി. ഉച്ചയ്ക്ക് രണ്ടോടെ ദേശീയപാതയോരത്തുള്ള കടയുടെ ചായ്പില് വച്ച് രശ്മി നിതീഷിന്റെ കഴുത്തില് കുത്തുകയായിരുന്നു.\nകൃത്യം നടക്കുമ്പോള് രശ്മിക്കൊപ്പം ഉണ്ടായിരുന്ന ഭര്‍ത്താവ് അജീഷും രണ്ടര വയസ്സുള്ള കുഞ്ഞും സംഭവ സ്ഥലത്തു നിന്നു രക്ഷപ്പെട്ടതായാണ് പറയുന്നത്. ഇവര്‍ക്കായി തിരച്ചില് ആരംഭിച്ചു. ബഹളം കേട്ട് നാട്ടുകാര് ഓടിയെത്തുമ്പോഴേക്കും ഭര്‍ത്താവ് കുഞ്ഞുമായി ബൈക്കില് കയറി രക്ഷപ്പെടുകയായിരുന്നു. രശ്മിക്ക് ഈ ബൈക്കില് കയറാന് സാധിച്ചില്ല. ശബ്ദം കേട്ട് ഓടിക്കൂടിയ പരിസരവാസികള് രശ്മിയെ തടഞ്ഞുനിര്‍ത്തുകയായിരുന്നു.\nപരുക്കേറ്റ നിധീഷിനെ നാട്ടുകാര് ചേര്‍ന്ന് വലിയകുന്ന് താലൂക്ക് ആശുപത്രിയിലും, തിരുവനന്തപുരം മെഡിക്കല് കോളജ് ആശുപത്രിയിലും തുടര്‍ന്ന് സ്വകാര്യ ആശുപത്രിയിലും പ്രവേശിപ്പിച്ചു. വലതു കൈപ്പത്തിയിലും വയറിലും കുത്തേറ്റ നിധീഷിന്റെ നില ഗുരുതരമാണെന്ന് ആശുപത്രി അധികൃതര് പറയുന്നു. അതേസമയം, രശ്മിയുടെ ഭര്‍ത്താവാണ് കഴുത്തില് കുത്തിയതെന്നും രശ്മി തന്നെ പിടിച്ചുവച്ചു കൊടുക്കുകയായിരുന്നെന്നും നിതീഷ് പറഞ്ഞതായാണ് വിവരം. പൊലീസ് കൂടുതല് അന്വേഷണം നടത്തും.\nഡോക്‌ടർ ദമ്പതികളെ കാറിനുള്ളിൽ വെടിവെച്ചു കൊന്നു, യുവതിയുടെ കൊലയ്‌ക്ക് പ്രതികാരം\nയുവാവ് വെട്ടേറ്റു മരിച്ച നിലയില്\nമനുരാജ് വധക്കേസ്: രണ്ട് പേര് കൂടി പിടിയില്\nസുശീൽകുമാറിനെ തൂക്കിക്കൊല്ലണം ഇല്ലെങ്കിൽ സ്വാധീനം ഉപയോഗിച്ച് രക്ഷപ്പെടും: സാഗർ റാണയുടെ മാതാപിതാക്കൾ


‘അടുത്തലക്ഷ്യം നിന്റെ തല’; ഓസ്‌ട്രേലിയന് താരത്തിനുനേരെ കൊലവിളി | Webdunia Malayalam\nഓസ്‌ട്രേലിയന് താരങ്ങള് മടങ്ങിയ ബസിനുനേരെ അജ്ഞാതർ കല്ലെറിഞ്ഞ സംഭവം ഇന്ത്യന് ക്രിക്കറ്റിന് നാണക്കേടായതിന് പിന്നാലെ കൊലവിളിയുമായി ആരാധകന് രംഗത്ത്.\nഓസ്‌ട്രേലിയന് സ്‌പിന്നര് ആദം സാമ്പയ്‌ക്കു നേരെയാണ് ജിത്ത് ജോണിയെന്ന ഇന്ത്യന് ആരാധകന് സോഷ്യല് മീഡിയയിലൂടെ കൊലവിളി നടത്തിയത്. അടുത്തലക്ഷ്യം നിന്റെ തലയാണെന്നായിരുന്നു ഇയാളുടെ പ്രസ്‌താവന. ഇന്ത്യന് ആരാധകന്റെ കമന്റ് സോഷ്യല് മീഡിയയില് വൈറലായിരിക്കുകയാണ്.\nഇന്ത്യക്കെതിരായ രണ്ടാം ട്വന്റി-20 മൽസരത്തിനുശേഷം ഓസ്‌ട്രേലിയന് താരങ്ങള് ഹോട്ടലിലേക്ക് മടങ്ങുമ്പോഴാണ് ബസിനുനേരെ അജ്ഞാതർ കല്ലെറിഞ്ഞത്. അസമിലെ ബർസാപര ക്രിക്കറ്റ് സ്റ്റേഡിയത്തില് നിന്ന് താരങ്ങള് മടങ്ങുമ്പോഴാണ് ആക്രമം. സംഭവവുമായി ബന്ധപ്പെട്ട് പൊലീസ് രണ്ടുപേരെ പിടികൂടി.\nകല്ലേറില് ബസിന്റെ ചില്ലു തകർന്നു. ഇതിന്റെ ചിത്രം ഓസീസ് താരം ആരോൺ ഫിഞ്ച് സമൂഹമാധ്യമത്തിൽ പോസ്റ്റ് ചെയ്തതോടെയാണ് സംഭവം പുറംലോകമറിഞ്ഞത്. ആക്രമണത്തില് ആർക്കും പരുക്കേറ്റിട്ടില്ല. കല്ലേറ് ഓസീസ് താരങ്ങളെ ഭയചകിതരായി. തുടര്‍ന്ന് കൂടുതൽ സുരക്ഷാ ഉദ്യോഗസ്ഥരെത്തി ടീമംഗങ്ങളെ സുരക്ഷിതമായി താമസസ്ഥലത്തെത്തിച്ചു.


ഷാര്‍ജയില് കൊടും വനം; അതും 5000 മൃഗങ്ങളുള്ള വനം | Pravasi Veekshanam\nHome News ഷാര്‍ജയില് കൊടും വനം; അതും 5000 മൃഗങ്ങളുള്ള വനം\nമണലാരണ്യമാണ്, പുല്ല് മുളക്കില്ല, എന്ന ചിന്തകളൊക്കെ ഗള്‍ഫിനെ സംബന്ധിച്ച് പഴങ്കഥകളാണ്. പുല്ല് മാത്രമല്ല മറ്റ് കൃഷിയും കാടും എല്ലാം വളര്‍ത്തി വിജയിച്ച ഇവിടെയിപ്പോള് വളരുന്നത് ആഫ്രിക്കന് കാടാണ്. ആഫ്രിക്കയ്ക്കു പുറത്തുള്ള ലോകത്തെ ഏറ്റവും വലിയ സഫാരി പദ്ധതി ഷാര്‍ജയിലാണ് ഒരുങ്ങുന്നത്. ദൈദ് അല് ബര്‍ദി റിസര്‍വിനോട് അനുബന്ധിച്ച് 14 ചതുരശ്ര കിലോമീറ്ററിലാണ് ഈ കാട് പദ്ധതി.\nവിവിധ ഇനങ്ങളില് നിന്നുള്ള 50,000 മൃഗങ്ങള് ഉണ്ടാകും. പുതിയ അന്തരീക്ഷവുമായി ഇണങ്ങാന് പല മൃഗങ്ങളെയും എത്തിച്ചിട്ടുണ്ട്. മൃഗങ്ങള്‍ക്കു സ്വാഭാവിക ആവാസ വ്യവസ്ഥയൊരുക്കുന്ന സഫാരി ആഫ്രിക്കന് കാട്ടിലൂടെയുള്ള യാത്രാനുഭവം സമ്മാനിക്കും. പദ്ധതിയുടെ പ്രധാന പണികള് പൂര്‍ത്തിയായി. പദ്ധതി വൈകാതെ തുറക്കുമെന്നാണ് കരുതുന്നത്. ആനകള്‍ക്കുള്ള മേഖലയുടെ നിര്‍മാണം പൂര്‍ത്തിയായി. ആഫ്രിക്കന് ആനകളടക്കം ഉണ്ടാകും. സിംഹങ്ങള്‍ക്കുള്ള മേഖലയുടെ 90 ശതമാനം പൂര്‍ത്തിയായി. കാണ്ടാമൃഗങ്ങള്‍ക്കുള്ള പ്രദേശം ഒരുങ്ങുന്നു.\nവന്യമൃഗങ്ങളെക്കുറിച്ചുള്ള പഠനഗവേഷണ കേന്ദ്രമാക്കാനും പദ്ധതിയുണ്ട്. യുഎഇ സുപ്രീം കൗണ്‍സില് അംഗവും ഷാര്‍ജ ഭരണാധികാരിയുമായ ഷെയ്ഖ് ഡോ. സുല്‍ത്താന് ബിന് മുഹമ്മദ് അല് ഖാസിമി നിര്‍മാണ പുരോഗതി വിലയിരുത്തി. വംശനാശഭീഷണി നേരിടുന്ന മൃഗങ്ങളെക്കുറിച്ചും മറ്റും കൂടുതല് അറിയാന് കഴിയുന്ന ശില്‍പശാലകള്, പ്രദര്‍ശന മേളകള് എന്നിവ സഫാരിയില് ഉണ്ടാകുമെന്ന് എന്‍വയണ്‍മെന്റ് ആന്‍ഡ് പ്രൊട്ടക്ടഡ് ഏരിയാസ് അതോറിറ്റി (ഇപിഎഎ) ചെയര്‍പഴ്‌സന് ഹന സെയ്ഫ് അല് സുവൈദി പറഞ്ഞു.\nമരുഭൂമിയില് വംശനാശം നേരിടുന്ന മൃഗങ്ങള്‍ക്കു സ്വാഭാവിക ആവാസ വ്യവസ്ഥയൊരുക്കി സംരക്ഷണം നല്‍കുന്ന അല് ഹെഫൈയ്യാ മൗണ്ടന് കണ്‍സര്‍വേഷന് സെന്ററും ഷാര്‍ജയിലുണ്ട്. പഠനഗവേഷണ കേന്ദ്രമായി ഇവിടം വളര്‍ന്നുവരുകയാണ്.അറേബ്യന് കൃഷ്ണമൃഗങ്ങള്, പുള്ളിപ്പുലികള്, കഴുതപ്പുലികള്, ചെന്നായ്, കാട്ടുപൂച്ചകള്, പാമ്പുകള്, മറ്റ് ഉരഗങ്ങള് എന്നിങ്ങനെ മുപ്പതിലേറെ ഇനങ്ങള് ഇവിടുണ്ട്.\nസുരക്ഷിതമായി ജീവിക്കാനും സ്വാഭാവിക രീതിയില് ഇര പിടിക്കാനും സൗകര്യമൊരുക്കിയിട്ടുണ്ട്.\nSHARJA ANNOUNCE NEW FOREST PROJECT\nSHARJA FOREST PROJECT\nPrevious articleഅബുദാബി മിന പ്ലാസ ടവറുകൾ 10 സെക്കൻഡിനുള്ളിൽ പൊളിച്ചുമാറ്റി ലോക റെക്കോർഡ് തകർത്തു\nNext articleസൗദി- ഇന്ത്യ വിമാന സര്‍വീസ് ആരംഭിക്കുന്നത് കാത്ത് പതിനായിരങ്ങള്\nഇന്ത്യയും സൗദിയും സംയുക്ത സൈനിക അഭ്യാസത്തിന് ഒരുങ്ങുന്നു\nപ്രവാസികള്‍ക്ക് രാജസ്ഥാനില് പ്രതിദിന ക്വാറന്റൈന് വാടക 2000 രൂപ


മോദിയുടെ കവിതാസമാഹാരം 20ന് പുറത്തിറക്കും | Narendra Modi's poems in English to be out on April 20 - Malayalam Oneindia\n47 min ago ഞാൻ പാകിസ്താനെ വിശ്വസിക്കുന്നു... കശ്മീരിൽ മധ്യസ്ഥത വഹിക്കാമെന്ന് ട്രംപ്, വിശ്വാസം പാകിസ്താനെ!!\nമോദിയുടെ കവിതാസമാഹാരം 20ന് പുറത്തിറക്കും\nPublished: April 13 2014, 11:06 [IST]\nദില്ലി: ബി ജെ പി പ്രധാനമന്ത്രി സ്ഥാനാര്‍ത്ഥിയും ഗുജറാത്ത് മുഖ്യമന്ത്രിയമായ മോദി വെറുമൊരു രാഷ്ട്രീയക്കാരന് മാത്രമല്ല. നല്ലൊരു കവി കൂടെയാണ്. മോദിയുടെ യാത്ര എന്ന് പേരിട്ടിരിക്കുന്ന കവിതാ സമാഹാരം ഏപ്രില് 20ന് പ്രകാശനം ചെയ്യും.\nഗുജറരാത്തി ഭാഷയില് മോദിയെഴുതിയ പുസ്തകത്തിന്റെ ഇംഗ്ലീഷ് പതിപ്പ് രൂപ പബ്ലിക്കേഷനാണ് പുറത്തിറക്കുന്നത്. 'എ ജേര്‍ണി- പോയം ബൈ മോദി' എന്ന് പേരിട്ടിരിക്കുന്ന പുസ്തകം ഇംഗ്ലീഷിലേക്ക് മൊഴിമാറ്റം നടത്തിയത് പ്രശസ്ത എഴുത്തുകാരന് രവി മാന്‍തയാണ്.\nമോദിയാണ് എഴുതുന്നത് എന്നതുകൊണ്ട് കവിത പൂര്‍ണമായും രാഷ്ട്രീയമാണെന്ന് കരുതിയവര്‍ക്ക് തെറ്റി. മനോഹരമായ പ്രണയവും ആഗ്രഹങ്ങളും ദൈവത്തിലുള്ള തീക്ഷണമായ വിശ്വാസത്തെയും വിഷയമാക്കിയുള്ളതാണ് കവിത. 295 രൂപയാണ് പുസ്തകത്തിന്റെ വില\nരാഷ്ട്രീയത്തില് നില്‍ക്കുന്ന സാഹിത്യകാരന്മാരില് ആദ്യത്തെയാളല്ല മോദി. മുന് പ്രധാനമന്ത്രി ജവഹര്‍ലാല് നഹ്‌റു മികച്ച ഒരു എഴുത്തുകാരനായിരുന്നു. മകള് ഇന്ദിരാ പ്രിയദര്‍ശിനിക്ക് ജയില് നിന്ന് നഹ്‌റു എഴുതിയ കത്തുകള് ഇന്നും ചര്‍ച്ച ചെയ്യുന്നു. അടല് ബിഹാരി വാജ്‌പേയിയാണ് കവിതയെ പ്രസംഗത്തില് ഉപയോഗിക്കുന്ന ഒരേയൊരു പ്രധാനമന്ത്രി.\nതൃണമൂല് കോണ്‍ഗ്രസ് അദ്ധ്യക്ഷ മമതാ ബനര്‍ജിയും നല്ലൊരു ബംഗാളി എഴുത്തുകാരിയാണ്. നിരവധി ബംഗാളി പുസ്തകങ്ങള് അവര് പുറത്തിറക്കിയിട്ടുണ്ട്. കോണ്‍ഗ്രസ് നേതാവ് കപില് സിബലാണ് മറ്റൊരു രാഷ്ട്രീയക്കാരനായ എഴുത്തുകാരന്.\nnarendra modi bjp book prime minister gujrath നരേന്ദ്ര മോദി ബിജെപി പ്രധാനമന്ത്രി പുസ്തകം ഗുജറാത്ത്\nIt seems Bharatiya Janata Party's PM nominee Narendra Modi is pulling out all stops to convey his message to voters across India. The latest isacollection of his poems out on April 20 in the national capital.